Mohool.......কবিতার ঘ্রাণ....... - শুধু কবিতার জন্য এই জন্ম...কবি সুনীল গঙ্গোপাধ্যায়\nশুধু কবিতার জন্য এই জন্ম...কবি সুনীল গঙ্গোপাধ্যায় ।। লক্ষ্মণ কর্মকার\nLakshman Karmakar ।। লক্ষ্মণ কর্মকার\nশুধু কবিতার জন্য এই জন্ম, শুধু কবিতার...\nএমন কাব্যপঙক্তি বিচ্ছিন্নভাবে উচ্চারণ করলে কিংবা পঙক্তিগুলির স্রষ্টার পরিচয় না জানলে মনে হতেই পারে, এ শুধু তরুণ কবির আবেগায়িত উচ্চারণ মাত্র। কিন্তু এমন স্বীকারোক্তির ‘জাগরণে হেমবর্ণ’ যিনি, তিনি কবি সুনীল গঙ্গোপাধ্যায়। কবিতা তাঁর প্রথম প্রেম, গদ্যের লেখনী ধরেছেন পরে। গদ্যের তথা উপন্যাস-গল্পের বিপুল রচনাসম্ভার তাঁকে অর্থ-সম্মান-প্রতিষ্ঠার চূড়ায় বসিয়েছে। কিন্তু কবি সুনীল আজীবন কবিতাকে নিয়ে, কবিতার জন্যই সৃষ্টিসুখের আনন্দ-বেদনা বহন করেছেন। বস্তুতঃ সুনীলের কবিতায় বাংলা কবিতার পাঠক এক স্বতন্ত্র্য বিষয় ও উপস্থাপনার সাক্ষাৎ পেয়েছেন। প্রচলিত কবিতা স্রোতের বিপরীতে সুনীল যে যৌবনশক্তির প্রতিষ্ঠা দিয়েছেন, সেই সৃষ্টির ভুবনে তিনি থাকবেন অপরাজেয়। বাংলা কবিতায় সুনীলের অবদান সম্পর্কে তাঁর সমসাময়িক অন্যতম কবি উৎপল বসুর মূল্যায়নে স্বীকৃতির চূড়ান্ত দিকনির্দেশঃ\n“আজ থেকে একশ বছর পর নয়, তারও আগে আমাদের লোকে ভুলে যাবে। ফেলে দেবে ‘They also ran’ এর তালিকায়। কিন্তু থেকে যাবে কবি ও সংগঠক সুনীল। এ দুটোর ব্যাপারেই যে অসাধারণ, যা তাকে জীবদ্দশাতেই কিংবদন্তি করে তুলেছিল।”\n‘দেশ’ পত্রিকার ১৯৫১ এর ৩১ মার্চ সংখ্যায় সুনীল গঙ্গোপাধ্যায়ের প্রথম কবিতা মুদ্রিত হয়। কবিতার নাম ‘একটি চিঠি’। সুনীলের তখন সতেরো বছর বয়স।\nপাঠকদের অবগতির জন্য সুনীলের প্রথম মুদ্রিত কবিতাটির আংশিক উদ্ধৃতিঃ\n‘হিংস্র নখর এখনও লুকোয় বাঁকে-বাঁকে\nসরল কুমারী বোবা চোখে শুধু চেয়ে থাকে। সমুদ্র-ঝড় আসেনি এখনও মনে মনে\nবলাকা-হৃদয় এখনও শুধু দিন গোণে।’\n‘দেশ’ পত্রিকায় প্রথম কবিতা প্রকাশের পর সুনীলের দ্বিতীয় কবিতা ছাপা হয়েছিল ‘অগ্রণী’ পত্রিকায়। তৃতীয় কবিতা ‘শতভিষা’ পত্রিকায় এবং বুদ্ধদেব বসুর ‘কবিতা’ পত্রিকায় চতুর্থ কবিতা ‘তুমি’ প্রকাশিত হওয়ার পরই সত্যিকারের কবির শিরোপা পেয়ে গেলেন। কবিতা রচনার ক্ষেত্রে জীবনানন্দ, বিষ্ণু দে-র কবিতার বিষয় সুনীল গঙ্গোপাধ্যায়কে আকৃষ্ট করেছিল– কিন্তু আবিষ্ট করেছিল বুদ্ধদেব বসুর কবিতা। বুদ্ধদেবের কবিতার তীব্র আবেগ যুবক সুনীলকে আন্দোলিত করেছিল অনেক বেশি।\nসচেতনভাবে কবিতার দিকে নিবিষ্ট হয়েছিলেন কলেজ জীবনে। সিটি কলেজে পড়াকালীন সুনীল বন্ধু পেয়েছেন দীপক মজুমদার এর মতো বিখ্যাত তরুণ কবিকে। কলেজে সকলেই দীপককে খুব খাতির করত। বন্ধুর প্রশংসায় সুনীলও সহপাঠী দীপককে সামান্য ঈর্ষা করতেন। প্রচ্ছন্ন প্রতিযোগিতা সঙ্গী করেই কলেজ ম্যাগাজিনে এবং বাইরের পত্র-পত্রিকায় সুনীল কবিতা পাঠাতে শুরু করেন। এভাবেই একদিন তিনি পৌঁছে যান সে যুগের বিখ্যাত প্রকাশক ‘সিগনেট বুক শপ’ এর কর্ণধার দিলীপ কুমার গুপ্তের কাছে। বিশিষ্ট প্রকাশক দিলীপ গুপ্তের অনুপ্রেরণায় ও পরামর্শে তরুণ কবিদের নিয়ে ‘কৃত্তিবাস’ পত্রিকার প্রকাশ ঘটলো।\n১৯৫৩ তে ‘কৃত্তিবাস’-এর আত্মপ্রকাশ। মাত্র উনিশ বছর বয়সে সম্পাদক সুনীল ‘কৃত্তিবাস’-এর নেতৃত্ব গ্রহণ করলেন।\nসুনীল নিজেই জানিয়েছেন পঞ্চাশের দশকে তাঁর কবিতা রচনার সূত্রপাত। কিন্তু তাঁর প্রথম কবিতার বই প্রকাশ পায় আট বছর পরে ১৯৫৭ তে। দীর্ঘ ৭৮ বছর আয়ুষ্কালে সুনীলের কবিতার লেখনী ছিল স্বচ্ছন্দ সাবলীল। তাঁর উল্লেখযোগ্য কাব্যগ্রন্থঃ ‘আমি কীরকম ভাবে বেঁচে আছি’(১৯৬৫), ‘সোনালী দুঃখ’(১৯৬৫), ‘নীলপদ্ম করতলে’(১৯৮৬), ‘বন্দী জেগে আছো’(১৯৬৮), ‘বসন্তদিনের ডাক’(১৯৭০), ‘আমার স্বপ্ন’(১৯৭২), ‘জাগরণ হেমবর্ণ’(১৯৭৪), ‘দাঁড়াও সুন্দর’(১৯৭৫), ‘হঠাৎ নীরার জন্য’(১৯৭৮), ‘দেখা হলো ভালোবাসা বেদনায়’(১৯৭৯), ‘সোনার মুকুট থেকে’(১৯৮১), ‘স্মৃতির শহর’(১৯৮৩), ‘নীরা হারিয়ে যেও না’(১৯৮৮), ‘অন্য আমি’(১৯৯১), ‘সেই মুহূর্তে নীরা’(১৯৯৭), ‘নীরা এবং নীরা’(২০০০) ইত্যাদি।\nপ্রথম কাব্যগ্রন্থ ‘একা এবং কয়েকজন’ থেকেই কবি সুনীলের নিজস্ব কবিদৃষ্টি এবং উপস্থাপনার স্বাতন্ত্র্য পাঠকদের আকৃষ্ট করে। আধুনিক জীবনযন্ত্রণায় একাকিত্বের গভীর বেদনায় কবিমন যে পীড়িত, তারই কাব্যভাষা এই প্রথম কাব্যপ্রয়াস। কবিতার আত্মপ্রকাশের মুহূর্তে কবি সুনীলের যে জীবনবোধ এবং কাব্যাদর্শ, সময়ের অগ্রগতিতে তা বহুমাত্রিক সুরে ও স্বরে রূপময়।\n‘আমার অধিকাংশ কবিতাই স্বীকারোক্তিমূলক– সেইজন্য বোধহয় আমার এমন একটি কবিতাও নেই, যাতে ‘আমি’ শব্দটি অন্তত একবারও ব্যবহার করা হয়নি।’ এমন স্বীকারোক্তি করেছেন কবি সুনীল নিজেই। প্রথম থেকেই সরাসরি নিজের জীবন অভিজ্ঞতাকে কবিতার বিষয় রূপে গ্রহণ করেছেন। সে কারণেই তাঁর কবিতা হয়েছে Confessional poetry বা ‘স্বীকারোক্তিমূলক কবিতা’। পঞ্চাশের কবিদের মধ্যে ব্যক্তিজীবন ও কবিতা পৃথক পৃথক না থেকে তাঁদের কাছে ‘জীবনই কবিতা’ ‘কবিতাই জীবন’ হয়ে উঠেছে। বাংলা কবিতার পালাবদলে পঞ্চাশের কবিরা যে ভাষাগত ও বিষয়গত পরিবর্তনে সক্রিয় হয়েছিলেন সেখানেই তাঁদের লেখনীতে ‘সাবলীল’ হয়েছে ‘স্বীকারোক্তিমূলক’ কবিতা। এ প্রসঙ্গে সুনীলের বক্তব্য ছিলঃ\n‘কবিতাকে আমার জীবনের সঙ্গে মিশিয়ে দিয়েছিলাম। সাহিত্যের আড়ালে নিজেকে লুকোতে চাইনি, নিজেকেই প্রকাশ করতে চেয়েছি। আমার প্রতিটি কবিতাই আমার জীবনযাত্রার প্রতিফলন।’\nবলাই বাহুল্য, সুনীলের এ জাতীয় কবিতা বিশেষভাবে স্বচ্ছন্দ, কষ্টকল্পিত নয়। রোমান্টিক হয়েও এ কবিতা জীবন্ত ও বাস্তব। ‘আমি কীরকম ভাবে বেঁচে আছি’ সংকলনের ‘সাবধান’ কবিতাটি প্রাসঙ্গিকভাবে স্মরণীয়ঃ\n‘রাস্তায় একটা বাচ্চা ছেলে বমি করলো\nআমি ওর মৃত্যুর জন্য দায়ী–\nপিছনের দরজায় বস্তাভর্তি টাকা ঘুষ নিচ্ছিল যে লোকটা\nআমি তার হত্যার জন্য দায়ী–’\n‘আমি কীরকম ভাবে বেঁচে আছি’ কাব্যের নাম কবিতাটি তো এই কাব্যরীতির সবিশেষ দৃষ্টান্ত। তাঁর দ্বিতীয় কাব্যগ্রন্থে বেশ কিছু আক্ষেপও প্রকাশ পেয়েছে ‘অনর্থক নয়’ কবিতায়–\n‘বিষম টাকার অভাব। নেই। শুধু হৃদপিণ্ডে হাওয়া টেনে নিয়ে\nহাসি কুলকুচো করি। মাথায় মুকুট নেই বলে\nকেউ ধার দিতেও চায় না।\nকিছু টাকা জমা আছে ব্লাড ব্যাঙ্কে। সামান্য।’\nস্পষ্টই বোঝা যায় চারপাশের দেশকাল এবং সময়ের প্রবহমানতা থেকে কবির আত্মকথন উঠে আসে। মনে রাখতে হবে কাউকে শোনানোর জন্য এ কবিতা নয়, শুধু নিজেকে শব্দশিল্পের আয়নায় প্রতিফলিত দেখা। কবির নিজের অস্তিত্ব, কেমনই বা চতুর্দিক, চারপাশের মানুষের মুখগুলি কেমন– অগোচরে বা সচেতনভাবেই কবি পাঠকের শ্রুতিতে পৌঁছে দিয়েছেন এইসব কথা। মনে রাখতে হবে সুনীলের সুদীর্ঘ কাব্যচর্চায় কবিতার উপস্থাপনাগত এই রীতি একইভাবে অনুসৃত হয়নি।\nসুনীলের কবিমন রোমান্টিকতায় আদ্যন্ত আচ্ছন্ন। তাঁর প্রথম কবিতা রচনার প্রেক্ষাপটে ব্যক্তিপ্রেম তখন রোমান্টিকতার যে উদ্দীপনা প্রেরণা ছিল, সেই রোমান্টিকতা সুনীলের সঙ্গে আজীবনই বহমান থেকেছে। বলাই বাহুল্য, জীবনানন্দের কাব্যজগতে প্রেমের যে রহস্যময় চিরকালীন সৌন্দর্য বর্তমান, তার পরবর্তীকালে প্রেমের কাব্য-কবিতায় কোনো কবির ভুবনজয়ী হওয়া ভীষণ কঠিন। কিন্তু সুনীল গঙ্গোপাধ্যায় এক্ষেত্রে অতিমাত্রায় সফল। ‘কৃত্তিবাস’ গোষ্ঠীর কবিদের প্রেমের কবিতায় রক্তমাংসের প্রণয় উল্লেখযোগ্য সৌন্দর্য। সুনীলও সেই সৌন্দর্যের উপাসক। তাঁর কাব্য যৌবনমূর্তির চঞ্চল প্রতিচ্ছবি। আবেগের তুফানী ঘোড়ায় সওয়ার হয়ে তিনি সারা কলকাতা আলোড়িত করেছেন যৌবন সুখ অনুভবের আকাঙ্ক্ষায়। রোমান্টিক সুনীল প্রেম এবং নারী পুরুষের সম্পর্ককে নতুন আলোয় আলোকিত করেছেন। নারী তাঁর কাছে এক অন্তহীন প্রেরণা। নারীর বিচিত্র রূপ-রহস্য সুনীলের গদ্য-পদ্য কে সমানভাবে উদ্ভাসিত করেছে। ভালোবাসা আর সুন্দরের অনুধ্যানে তিনি সারাজীবন তৃষ্ণার্ত। লিখেছিলেনঃ\n‘আর কিছু নয়, দু’আঙুলের ডগায় নুন তোলার মতন দাও ভালোবাসা’– এই যেন সুনীলের জীবনের, সাহিত্যের একমাত্র পিপাসা।\nপ্রেমের কবিতায় তাঁর কাব্যে নারীরা কখনো এসেছে যমুনা, নীরা নাম নিয়ে। কিন্তু সুনীলের প্রেমের কবিতা প্রধানতই ‘নীরা’ সর্বস্ব। কয়েকটি কবিতায় এবং নীরাকে নিয়ে একাধিক কাব্যগ্রন্থে সুনীল তাঁর প্রেমের বিচিত্র সৌন্দর্য শিল্পিত করেছেন। জীবনানন্দের বনলতা সেনের মতো ‘নীরা’ও সুনীলের মানসী-প্রেমিকা-প্রেম-প্রজ্ঞা এবং সৌন্দর্য।\nনীরাকে নিয়ে কবির বিচিত্র অনুভূতি-অনুরাগের কয়েকটি পঙক্তি–\n‘এই কবিতার জন্য আর কেউ নেই, শুধু তুমি নীরা\nএ কবিতা মধ্যরাত্রে তোমার নিভৃত মুখ লক্ষ্য করে’\n(নীরার জন্য কবিতার ভূমিকা)\n‘ইচ্ছে করে তোমার দুঃখের সঙ্গে\nআমার দুঃখ বেশি আদর করি\nসমাজে কাঁথা সেলাই করা ব্যবহার তছনছ করে...\n(নীরার দুঃখকে ছোঁয়া)\n‘বুকের উপর রাখবো এই তৃষিত মুখ, উষ্ণশ্বাস হৃদয় ছোঁবে\nএই সাধারণ সাধটুকু কি শৌখিনতা? ক্ষুধার্তের ভাতরুটি নয়?’\n‘নীরা’কে নিয়ে এই বিচিত্র আকাঙ্ক্ষা-মান-অভিমান-বিষাদ এমনকি জীবনের অনেক পথ হাঁটার প্রত্যয় উচ্চারণ করে সুনীল পাঠকের কাছে প্রেমের কবিতার নতুনতর আবেদন সৃষ্টি করেছেন। প্রেমের প্রতিমা রূপে জীবনব্যাপী নীরার উপস্থিতি লক্ষ্য করে জিজ্ঞাসা জাগে নীরার উৎস কোথায়? ‘অর্ধেক জীবন’ আত্মচরিত গ্রন্থে সুনীল অপর্ণা নাম্নী এক কিশোরীর কথা বললেও নীরার উৎস কবির মনোভূমি এবং জীবনবোধে। একালের কবি মঞ্জুভাষ মিত্র লিখেছেনঃ\n‘নীরার একটা বাস্তব মূল অবশ্যই ছিল কিন্তু কালক্রমে তাতে একাধিক নারীর সৌন্দর্যছায়া মিশে গেছে, নীরা লাবণ্যকে সমৃদ্ধ করেছে পৃথিবী ও জীবনযাপনের নানা সৌন্দর্য ও অভিজ্ঞতায়।’\nতবে কবির বেঁচে থাকা ও বেঁচে যাওয়ার অন্তর্গূঢ় নাম– ‘নীরা’। নীরা কবির কাছে সংগ্রামেরও অন্য নাম– ‘মনে হয় নশ্বরতার বিরুদ্ধে একটা যুদ্ধে নেমে পড়ি / তোমার বাদামি মুষ্টিতে গুঁজে দিই স্বর্গের পতাকা’– তখন ‘নীরা’ হয়ে যায় নৈতিকতা এবং জীবনজয়ের উজ্জীবনী মন্ত্র।\nপ্রসঙ্গত সুনীল গঙ্গোপাধ্যায়ের প্রেমের কবিতায় যৌনতার বর্ণনায় কোনো কোনো সমালোচক তাঁকে অভিযুক্ত করেন। কিন্তু প্রেমকে রক্তমাংসের অনুভবে সৌন্দর্যময় করতে প্রেমের কবিতায় দেহের বর্ণনা আছে। কিন্তু দেহনির্ভর হলেও সুনীলের প্রেম যৌনসর্বস্য নয়। সুনীল প্রেমের কবিতায় অনায়াসে উচ্চারণ করেছেন–‘এ হাত ছুঁয়েছে নীরার মুখ, এ হাতে আমি কি কোনো পাপ করতে পারি?’ তখন যৌনতার তাপে উষ্ণ হলেও কবির অকপট আত্মকথনে প্রেমের অন্যতর ব্যঞ্জনাই শিল্পিত হয়।\nআধুনিক কবিতায় নগরজীবনকে প্রথম প্রতিষ্ঠা দিয়েছিলেন কবি শার্ল বোদলেয়ার। প্যারিস শহরের ক্লান্তি ও অবক্ষয় তাঁর কবিতাকে বিশিষ্টতা দিয়েছে। বোদলেয়ার থেকে বাংলা কবিতায় নাগরিক কবি বুদ্ধদেব বসু, বিষ্ণু দে, সমর সেন, জীবনানন্দ দাশের কাব্যচর্চায় সঞ্চারিত হয়েছিল– নগরজীবনের ক্লেদ-গ্লানি, কুশ্রীতা এবং সৌন্দর্য। কবি সুনীল গঙ্গোপাধ্যায় সেই পরম্পরাকেই কাব্যায়িত করেছেন–‘স্মৃতির শহর’ কাব্যগ্রন্থে। এ কাব্যের পেক্ষাপটে কলকাতা শহর শরীরী প্রতিমা লাভ করেছে। পূর্ববঙ্গের ফরিদপুরের ভূমিপুত্র সুনীল গঙ্গোপাধ্যায় অল্প বয়সেই কলকাতায় আসেন। দেশভাগের পূর্ব থেকেই তাঁর পিতা কর্মসূত্রে কলকাতায় ছিলেন। সেই আশ্রয়েই সুনীল কলকাতার নাগরিক।\nবাংলাদেশের স্বাধীনতা যুদ্ধ সুনীলকে বিশেষ আন্দোলিত করেছিল। ‘আমার স্বপ্ন’ কাব্যের কয়েকটি কবিতায় পাকিস্তানি বর্বর বাহিনী কীভাবে বাংলাদেশের মানুষের উপর অত্যাচার করেছে তার কাব্যিক প্রতিক্রিয়া আছে। এই সব কবিতা অনিবার্যভাবেই সুনীলের দেশ সচেতনতার শিল্পভাষা। মনে রাখতে হবে কবি ‘অর্ধেক জীবন’ গ্রন্থে বিবৃতি-বর্ণনায় যে সময় ও সমাজের কথা বলেছেন তারই অন্যরূপ এই সব কবিতা। শুধু চিত্র বা বিবৃতি নয় ‘আমার স্বপ্ন’ কাব্যের কবিতাগুলিতে সুনীলের কবিহৃদয়ের বেদনার স্বর সততই প্রকাশিত। যেমন–\n‘শিয়ালদার ফুটপাতে বসে আছেন আমার ধাইমা\nঠোঁট নড়ে উঠছে মাঝে মাঝে\nযে কেউ ভাববে দিনকানা এক হেঁজিপেজি বাহাত্তুরে রিফিউজি বুড়ি।’\nসুনীল গঙ্গোপাধ্যায়ের কবিতার জনপ্রিয়তা আজ প্রশ্নাতীত। ‘কৃত্তিবাস’ সম্পাদনায় তরুণ কবিদের সঙ্গে, তরুণদের কবিতার সঙ্গে যোগাযোগ সূত্রে তাঁর সৃষ্টিশীল উপস্থিতি প্রসারিত হয়েছে ক্রমশ। কিন্তু সুনীলের কাব্য-কবিতার গ্রহণযোগ্যতার বড় কারণ, কবিতার প্রেক্ষাপটে কবির নতুন কণ্ঠস্বর এবং উপস্থাপনার নিজস্বতা। জীবনানন্দের লেখনীতে রবীন্দ্রপরবর্তী যে আধুনিকতা কাব্যায়িত, সেই পরিমণ্ডলে অবস্থান করেও সুনীল তাঁর নিজের কবিতার আঙ্গিক নিয়ে পরীক্ষা-নিরীক্ষা করেছেন এবং উচ্চশ্রেণীর কল্পনা এবং দুর্বার আবেগ সঙ্গী করে হয়ে উঠেছেন স্বতন্ত্র রূপরীতির নির্মাতা।\nআধুনিক কাব্য আন্দোলনের ইতিহাসে ‘Some Imagist Poets’ নামক কাব্য সংকলনের ভূমিকায় আধুনিক সময়ের কবিতার রূপরীতি সম্পর্কে মূল্যবান নির্দেশ ছিলঃ\n‘To us the language of the common speech’,\n‘ To create new rhymes–as the expression of new moods’,\n‘To allow absolute freedom in the choice of subject’,\n‘To present an image’–\nকবিতার ভাষায় মুখের কথাকে ব্যবহার করতে হবে, সঠিক শব্দটি চাই, শব্দ নিছক কারুকার্যখচিত হলে চলবে না, ভাব প্রকাশের জন্য নতুন ছন্দ আবিষ্কার করে নিতে হবে এবং বিষয়ে নির্বাচনে কবির পূর্ণ স্বাধীনতা থাকবে– কবিতার রূপরীতির এই বৈশিষ্ট্যগুলি সুনীল গঙ্গোপাধ্যায়ের কবিতায় আন্তরিকভাবেই প্রকাশিত হয়েছে।\nশব্দের সন্ধানে নিরন্তর ঘুরে বেড়ানোর মধ্যেই সুনীল তাঁর কবিতায় মুখের ভাষাকে ব্যবহার করেছেন অত্যন্ত সার্থকভাবে। বাইরের দিক থেকে দেখলে বোঝাই যাবে না সে পরীক্ষায় তিনি কতখানি কঠিন তপস্যা করেছেন। একটি সাক্ষাৎকারে এ প্রসঙ্গে কবি জানিয়েছেনঃ\n‘আমি মুখের ভাষাতে কবিতা লেখার পক্ষপাতী। কবিতার কোনো নিজস্ব ভাষা নেই। সব দেশে মানুষের কল্পিত দেবতার রচনার রহস্য ও ব্যঞ্জনা ফুটলেই তা কবিতা হয়ে ওঠে।’\nসুনীলের কবিতার সৌন্দর্য সৃষ্টি করেছে ভাব ও ভাষার পরিমিতিবোধ। পাঠককে মুগ্ধ করে তাঁর ভাষার সাধারণ রীতি। অপরিচিত শব্দ ব্যবহারে কবিতাকে কখনই ভারাক্রান্ত করেননি সুনীল। ভাষারীতি ও শব্দ ব্যবহারে সহজেই সুনীলের কবিতা আইডেনটিটি পেয়ে যায়।\n‘রৌদ্রে এসে দাঁড়িয়েছে রৌদ্রের প্রতিমা\nএ যেন আলোর শস্য’\nএমন রোমান্টিক শব্দবন্ধ সুনীলের কবিতাকে সহজেই পাঠকের কাছে পৌঁছে দেয়। শব্দ ব্যবহারে সুনীলের নিকট বন্ধু শক্তি চট্টোপাধ্যায়ও নতুনত্ব সৃষ্টি করেছেন। লোকজ, গ্রাম্য শব্দ যা অপরিচিত তা তন্ন তন্ন করে খুঁজে কবিতায় ব্যবহার করেছেন শক্তি। সুনীল ঠিক ততখানি লোকজ শব্দের অনুসন্ধানী না হলেও তাঁর কবিতায় যত্রতত্র দেশজ শব্দ শিল্পময় হয়েছে।\nকবিতার অবয়বে গল্প বা আখ্যান গড়ে তোলার নিপুণতাও সুনীলের কাব্যবৈশিষ্ট্য। বিশেষ করে ‘আমি কীরকম ভাবে বেঁচে আছি’ কাব্যগ্রন্থের একাধিক কবিতায় এই আখ্যান রচনা আমাদের আকৃষ্ট করে। শুধু একটি কাব্য নয় সুনীলের বিভিন্ন পর্যায়ের কাব্যেরই এমন পদ্য গদ্যের সংমিশ্রণ আছে। ছন্দের পরীক্ষা-নিরীক্ষাতেও সুনীলের কবি লেখনী সফল। দলবৃত্ত, মিশ্র কলাবৃত্ত এবং মাত্রাবৃত্তের প্রচলিত বিন্যাসে তিনি সাধ্যমত নতুনত্ব সৃষ্টি করেছেন। তাঁর ছন্দ সম্পর্কীয় পরীক্ষা-নিরীক্ষা অবশ্যই স্বতন্ত্র আলোচনার অপেক্ষা রাখে। সর্বোপরি প্রাত্যহিক ও ক্ষণকালের জীবনযাপনের বিচিত্র অনুষঙ্গ থেকে চিরকালের কবিতা সৃষ্টির রহস্য কবি সুনীলের অজানা ছিল না। সেখানেই তাঁর কবিতার রূপসিদ্ধির সার্থকতা।\nলোকসংস্কৃতি দেখেছেন : 303 প্রাগৈতিহাসিক কৃষ...\nলোকসংস্কৃতি দেখেছেন : 340 বীরেন্দ্র চট্টোপা...\nলোকসংস্কৃতি দেখেছেন : 206 ঘুড়ির ঘেরাটোপে... ।...


রাজশাহী বোর্ডে এক বিষয়ে ফেল ২২ ভাগ পরীক্ষার্থী || দেশের খবর || জনকন্ঠ\nদেশের খবর ॥ জুলাই ১৮, ২০১৯ ॥ প্রিন্ট\nমামুন-অর-রশিদ, রাজশাহী ॥ চলতি বছর এইচএসসি পরীক্ষার ফলে এক বিষয়ে ফেল করা শিক্ষার্থীর সংখ্যা বেড়েছে রাজশাহী শিক্ষা বোর্ডে। এ বিষয়ে ভাবিয়ে তুলেছে বোর্ড কর্তৃপক্ষকে। বিশেষ করে ইংরেজী ও উচ্চতর গণিতের বিষয়ে বেশি ফেল করছে পরীক্ষার্থীরা। তবে এর পেছনে শিক্ষকদের অদক্ষতাকেই দায়ী করছে শিক্ষা বোর্ড।\nএদিকে এ অবস্থা কাটিয়ে উঠতে গ্রামের কলেজগুলোর দিকেই বেশি নজর বাড়ানোর পরামর্শ দিয়েছেন শিক্ষাবিদরা। কারণ হিসেবে শিক্ষা বোর্ড কর্তৃপক্ষ বলছে গ্রামের কলেজগুলো থেকে ফেলের এ অবস্থা বেশি পরিলক্ষিত হয়েছে।\nরাজশাহী শিক্ষা বোর্ডে এইচএসসির ফলে গেল তিন বছরের তুলনায় এবার পাসের হার বেড়ে দাঁড়িয়েছে ৭৬ দশমিক ৩৮ শতাংশে। পরীক্ষার্থীর সংখ্যা বাড়ায় স্বাভাবিকভাবেই বেড়েছে পাসের হার ও জিপিএ-৫-এর সংখ্যা। কিন্তু এমন সাফল্যটা যেন ম্লান করে দিচ্ছে এক বিষয়ে ফেল করার প্রবণতা।\nবোর্ডের পরিসংখ্যান বলছে, ২০১৭ সালে এক বিষয়ে ফেল করেছিল ২৭ হাজার ৪৬১ পরীক্ষার্থী, যা শতকরা হারে ২২ দশমিক ৫৪ ভাগ। ২০১৮ সালে এই সংখ্যা ৩৫ হাজার ৩৭ জন, যা শতাংশে ২৫ দশমিক ১৫ ভাগ এবং এ বছর তা প্রায় ২৭ হাজার। যা মোট শিক্ষার্থীর ১৮ দশমিক ০৫ শতাংশ। এই তথ্যমতে, গড়ে তিন বছরে প্রায় ২২ ভাগ শিক্ষার্থী ফেল করেছে কেবল এক বিষয়েই।\nরাজশাহী শিক্ষা বোর্ডের পরীক্ষা নিয়ন্ত্রক অধ্যাপক ড. আনারুল হক প্রামাণিক বলেন, ‘সৃজনশীল পদ্ধতি সম্পর্কে অধিকাংশ শিক্ষকেরই স্পষ্ট ধারণা নেই। এ কারণে পরীক্ষার ফলে প্রভাব ধরা পড়ছে। এজন্য আমরা শিক্ষকদের মধ্য থেকে মাস্টার ট্রেইনার তৈরি করছি। তাঁরা গিয়ে অন্য শিক্ষকদের প্রশিক্ষণ দেবেন। এভাবেই শিক্ষকদের দক্ষতা বাড়াতে চাই’।\nতবে আধুনিক শিক্ষাব্যবস্থার সঙ্গে শিক্ষকদেরও দক্ষতা বাড়াতে সরকারকেই উদ্যোগী হওয়ার পরামর্শ দিয়েছেন রাজশাহী কলেজের অধ্যক্ষ মহা. হবিবুর রহমান। তিনি বলেন, ‘শিক্ষামন্ত্রী ভাল শিক্ষকদের গ্রামে পাঠানোর কথা বলেছেন। কিন্তু এটি স্থায়ী সমাধান নয়। বরং গ্রামের শিক্ষকদেরও উপযুক্ত প্রশিক্ষণ দিয়ে গড়ে তোলা হলে এর দীর্ঘমেয়াদী ফল পাওয়া যাবে’।\nপ্রসঙ্গত এবার রাজশাহী শিক্ষা বোর্ডের অধীনে ৭৫৮টি কলেজের পরীক্ষার্থী ছিল এক লাখ ৫১ হাজার ১৩৪ জন। এর মধ্যে পাস করেছে এক লাখ ১৩ হাজার ৫৫০ জন। তবে সাতটি কলেজের কোন শিক্ষার্থীই পাস করতে না পরলেও শতভাগ পাসের সাফল্য দেখিয়েছে ৩৪টি কলেজ।


অটিজম- স্নায়বিক গঠন ও বিকাশে অস্বাভাবিকতার ফলে দেখা দেওয়া ব্যাধি, যার চূড়ান্ত প্রভাব পড়ে ব্যক্তির মানসিক বিকাশের ওপর। এর ফলে আক্রান্ত ব্যক্তির সামাজিক যোগাযোগ যেমন- কথোপকথন, অঙ্গভঙ্গি ও আচরণ একটি নির্দিষ্ট সীমার মধ্যে আবদ্ধ থাকে, পাশাপাশি তার মানসিক ও ভাষাগত দক্ষতায়ও ঘাটতি থাকতে পারে।\nব্যক্তিভেদে অটিজমের বিভিন্ন রকম উপসর্গ দেখা দেয় এবং উপসর্গের তীব্রতাও একেকজনের ক্ষেত্রে একেকরকম হয়ে থাকে। দেখা যায়, কোনো অটিস্টিক শিশু হয়তো সামান্য সাহায্য ও প্রশিক্ষণ পেলেই সমস্যাগুলো অনেকাংশে কাটিয়ে উঠতে পারে, আবার কাউকে হয়তো পুরোপুরিই অন্যের ওপর নির্ভরশীল হয়ে থাকতে হয়। উপসর্গের এমন ভিন্নতার কারণে বর্তমানে 'অটিজম' শব্দটির পরিবর্তে 'অটিজম স্পেকট্রাম ডিসঅর্ডার' শব্দগুচ্ছ ব্যবহার করা হয়ে থাকে।\nবিভিন্ন ধরনের উপসর্গের এই জটিল সন্নিবেশকে তুলে ধরার জন্যেই অটিজম সচেতনতার প্রতীক হিসেবে বেছে নেওয়া হয়েছে 'পাজল রিবন'কে। অটিজমের সঙ্গে জড়িয়ে থাকা একজন ব্যক্তি ও তাদের পরিবারের অভিজ্ঞতা অন্যজনের তুলনায় বেশ আলাদা, পাজলের বিচিত্র সব রং ও আকৃতি সেই বৈচিত্র্যেরই চিহ্ন বহন করে। আর রিবনের উজ্জ্বল রংগুলোর মাধ্যমে বোঝানো হয় যে, “অটিজম মানেই হতাশা নয়”।\nঅটিজমের প্রতীক 'পাজল রিবন', যা তার উপসর্গের জটিল ও বহুমাত্রিক বৈচিত্র্যকে প্রকাশ করে; Image Source: www.cute-calendar.com\nঅটিজম শব্দটির সঙ্গে আমরা কমবেশি সবাই পরিচিত থাকলেও এই ব্যাধিটি সম্পর্কে স্বচ্ছ ধারণা হয়তো অনেকেরই নেই। যে কারণে আমাদের সমাজে অটিজম সম্বন্ধে ভুল-শুদ্ধ বিভিন্ন রকমের ধারণা প্রচলিত রয়েছে। অটিজম সম্পর্কে সচেতনতা তৈরির উদ্দেশ্যে এই লেখায় এমনই কিছু ধারণার সত্যাসত্য তুলে ধরার চেষ্টা করা হলো।\nঅটিজম একটি মানসিক রোগ\nঅটিজম কোনো মানসিক রোগ নয়, এটি একটি স্নায়বিক গঠনগত সমস্যা, যাতে ব্যক্তির মস্তিষ্ক বিভিন্ন তথ্যকে স্বাভাবিকের চেয়ে ভিন্নভাবে প্রক্রিয়াকরণ করে থাকে। ফলে সাধারণ মানুষের তুলনায় অটিস্টিকদের আচরণে বেশ ভিন্নতা দেখা যায়। এটা ঠিক যে, অটিজমের পাশাপাশি তাঁদের মধ্যে বিষণ্নতা, উদ্বেগ, মনোবৈকল্য, অ্যালেক্সিথাইমিয়া (আবেগ অনুভব ও প্রকাশে সমস্যা) অবসেসিভ কমপালসিভ ডিসঅর্ডারের মতো মানসিক সমস্যাও উপস্থিত থাকতে পারে। কিন্তু অটিজম নিজে কোনো মানসিক রোগ নয়, এটি জেনে রাখা জরুরি।\nঅটিস্টিক ব্যক্তিরা নির্বোধ\nঅটিস্টিক মানুষেরা অন্যদের সাধারণ কথোপকথন ও ইশারা বুঝতে বা কোনো নির্দেশ পালন করতে বেশ সমস্যা বোধ করেন। কথাচ্ছলে উপমা বা ব্যঙ্গোক্তির ব্যবহার তারা বুঝতে পারেন না, বরং সেগুলোকে আক্ষরিক অর্থে ধরে নেন। যেমন- কেউ যদি একজন অটিস্টিক ব্যক্তিকে বলেন “আরে, এটা তো পানির মত সোজা”, ঐ অটিস্টিক ব্যক্তিটি তখন হয়তো 'পানি' শব্দটি নিয়েই ব্যতিব্যস্ত হয়ে উঠবেন, খুঁজতে শুরু করবেন যে আশেপাশে পানি কোথায় আছে।\nঅটিস্টিক শিশুদের পড়াশোনার ক্ষেত্রেও দেখা যায়, কোনো কোনো বিষয়ে তারা আশাতীত ভাল ফলাফল করছে, আবার কোনোটিতে ফলাফল খুবই হতাশাজনক। এ ধরনের খাপছাড়া বৈশিষ্ট্যের কারণে অনেকেই অটিস্টিকদের ভুল বোঝেন এবং তাদের নির্বোধ ভেবে বসেন। কিন্তু আসলে অটিস্টিকদের সমস্যা বুদ্ধিস্বল্পতা নয়, বুদ্ধি ব্যবহার করতে পারার সীমাবদ্ধতাই তাদের সমস্যা, আন্তরিক পরিচর্যার মাধ্যমে যা কিছুটা কাটিয়ে ওঠা সম্ভব। অবশ্য অটিস্টিকদের মধ্যে অটিজমের পাশাপাশি বুদ্ধিগত দুর্বলতা দেখা দিতে পারে, তাই বলে বুদ্ধিগত দুর্বলতা অটিজমের লক্ষণ- এমনটা বলা যাবে না।\nসঠিক পরিচর্যার কল্যাণে অটিস্টিক শিশুরা বুদ্ধিগত সীমাবদ্ধতা জয় করতে পারে; Image Source: www.knkx.org\nঅটিস্টিক ব্যক্তিরা সকলেই অসাধারণ প্রতিভাবান হয়ে থাকেন\n'রেইন ম্যান (১৯৮৮)' চলচ্চিত্রে রেমন্ড নামক অসামান্য প্রতিভাবান অটিস্টিক চরিত্রটিকে আমরা যেমন দেখেছি, তাতে অনেকেরই মনে হতে পারে যে, অটিজমে আক্রান্ত ব্যক্তিরা সকলেই বুঝি এমন অনন্যসাধারণ প্রতিভার অধিকারী হয়ে থাকেন। কিন্তু প্রকৃতপক্ষে, কেবল ১০% অটিস্টিক মানুষের মধ্যে এমন প্রতিভা দেখা যাওয়ার সম্ভাবনা থাকে, স্বাভাবিক মানুষদের মধ্যে যে সম্ভাবনা মাত্র ১%। এ ধরনের প্রতিভাবানদের একেকজনের একেকটি সুনির্দিষ্ট ক্ষেত্রে পারদর্শিতা দেখা যায়। কেউ গাণিতিক হিসেবে দক্ষ হন, বড় বড় সংখ্যার গুণ, ভাগ কিংবা বর্গমূল অনায়াসেই তারা নির্ণয় করে ফেলতে পারেন। কেউ প্রখর স্মরণশক্তি কাজে লাগিয়ে একটি নির্দিষ্ট বিষয়ের সব খুঁটিনাটি মস্তিষ্কে স্থায়ীভাবে গেঁথে নিতে পারেন। কাউকে আবার সত্তর-আশি বৎসর আগের একটি তারিখ দিয়ে যদি জিজ্ঞেস করা হয়, সেদিন কী বার ছিল, সেকেন্ডের মধ্যে তার সঠিক জবাব দিয়ে সবাইকে তাক লাগিয়ে দিতে পারেন। একইভাবে কেউ বাদ্যযন্ত্র বাজানো, কেউবা ছবি আঁকায় পেশাদার শিল্পীদের মত দক্ষতা প্রদর্শন করে থাকেন কোনো ধরনের প্রশিক্ষণ ছাড়াই। এমন অসাধারণ প্রতিভার সঙ্গে অটিজমের যোগসূত্র আদৌ আছে কি নেই, তা নিশ্চিতভাবে এখনও জানা যায়নি। এ সংক্রান্ত বিভিন্ন তাত্ত্বিক ব্যাখ্যা থাকলেও সেগুলো প্রতিপাদনের মতো পর্যাপ্ত প্রমাণ পাওয়া যায় না।\nস্টিফেন উইল্টশায়ার, যিনি একজন অটিস্টিক এবং তিনি তার প্রখর স্মরণশক্তির ওপর নির্ভর করে নিখুঁত ল্যান্ডস্কেপ আঁকতে পারেন; Image Source: www.brooklynpaper.com\nঅটিস্টিক ব্যক্তিরা কর্মজীবনে সফল হতে পারে না\nঅটিস্টিকদের জন্য কিছু ক্ষেত্রে কাজ করতে সীমাবদ্ধতা থাকলেও এমন অনেক পথ খোলা রয়েছে, যেখানে তারা সফলভাবে কাজ করতে সক্ষম। এক্ষেত্রে অনুপ্রেরণার উৎস হতে পারেন টাইম ম্যাগাজিনের ১০০ প্রভাবশালী ব্যক্তির তালিকায় জায়গা করে নেওয়া আমেরিকান অধ্যাপিকা টেম্পল গ্র্যান্ডিন, ২০০২ সালে অর্থনীতিতে নোবেল পুরস্কারজয়ী ড. ভার্নন স্মিথ, সঙ্গীতশিল্পী সুসান বয়েল, অস্কারজয়ী অভিনয়শিল্পী স্যার অ্যান্থনি হপকিন্স, ২০০৭ সালে প্রকাশিত বেস্টসেলার বই 'Look me in the eye' এর লেখক জন এলডার রোবিসন, পোকেমন নির্মাতা সাতোশি তাজিরি সহ আরও অনেকে। তারা প্রত্যেকেই অটিজম স্পেকট্রাম ডিসঅর্ডারের ভুক্তভোগী। তথাপি তারা তাদের সীমাবদ্ধতাকে জয় করে জীবনে শুধু সফলই হননি, বিশ্বব্যাপী খ্যাতি অর্জনও করেছেন।\nঅর্থনীতিতে নোবেলজয়ী ড. ভার্নন স্মিথ; Image Source: economics.rice.edu\nসুতরাং কেউ অটিস্টিক হওয়া মানেই যে তিনি কাজকর্মে অক্ষম, তা নয়। সঠিক দিকনির্দেশনা ও যত্নের সঙ্গে চেষ্টা করা হলে তারাও সফল হতে পারেন। এজন্যে শিশুকালেই যত দ্রুত সম্ভব তার অটিজমের ধরন এবং বিশেষ ঘাটতির জায়গাগুলো চিহ্নিত করা দরকার। যাতে তার অবস্থা অনুযায়ী প্রয়োজনীয় যত্ন, শিক্ষা এবং পরিচর্যা যথাসময়ে শুরু করা যায় এবং সামাজিক ও কর্মজীবনে সক্রিয় অংশগ্রহণের জন্যে সে প্রস্তুত হতে পারে। কাউন্সেলর স্টিফেন বোর্গম্যান সাইকোলজি টুডেতে লেখা তার আর্টিকেলে অটিস্টিকদের পেশা নির্বাচনের ব্যাপারে বেশ কিছু উপদেশ দিয়েছেন।\nপ্রথমেই তিনি জোর দিয়েছেন ব্যক্তির বুদ্ধিবৃত্তিক সক্ষমতা যাচাইয়ের ওপর। অটিস্টিকদের মধ্যে দেখা যায়, কারো হয়তো কল্পনাশক্তি প্রখর, আবার কেউ হিসেব-নিকেশে পটু, কারো সামাজিক পরিমণ্ডলে কথোপকথন চালিয়ে নিতে সমস্যা হয়, কারো ঘাটতি স্মরণশক্তিতে। কারো আই.কিউ. স্বাভাবিক বা তার থেকেও বেশি, আবার কারো আই.কিউ. বেশ কম। কারো কারো আবার নির্দিষ্ট কিছু উদ্দীপনা পেলে উত্তেজিত হয়ে পড়ারও প্রবণতা থাকে। তাই একজন অটিস্টিক ব্যক্তির জন্যে উপযুক্ত পেশা ও কর্মক্ষেত্র নির্বাচনের ক্ষেত্রে এ বিষয়গুলো বিবেচনায় আনা দরকার।\nঅটিস্টিক ব্যক্তিরা অসামাজিক\nঅটিজমে ভুগতে থাকা অনেক শিশুই সামাজিক মিথস্ক্রিয়ায় আগ্রহী। তারা বন্ধুত্ব করতে চায়, কিন্তু মূলত সামাজিক দক্ষতার অভাবে এতে উদ্যোগী হয় না বা হতে পারে না। অন্যান্য শিশুরা যেমন বয়স বাড়ার সাথে নিজে নিজেই আশেপাশের মানুষদের আচরণ, আবেগ, কথাবার্তার ধরণ, শরীরি ভাষা থেকে অনেক কিছু বুঝে নিতে শেখে, অটিস্টিকদের বেলায় এই শেখার মধ্যে বেশ ঘাটতি থেকে যায়। ধরা যাক, কয়েকজন শিশু একত্র হয়ে খেলাধুলা করছে। হঠাৎ একজন শিশুকে পড়ে যেতে দেখে অন্য শিশুরা চমকে উঠলো। কেউ তাকে সাহায্য করতে এগিয়ে গেলো, কেউ বা সমবেদনা জানালো। কিন্তু সেখানে কোনো অটিস্টিক শিশু থাকলে তার হয়তো এসবে কোনো ভ্রূক্ষেপই থাকবে না, সে আনমনে খেলতে থাকলো বা শিশুটিকে পড়ে যেতে দেখে হেসে উঠলো। এতে স্বভাবতই আমাদের মনে হবে, শিশুটির মধ্যে কি বোধবুদ্ধি বা সহানুভূতি বলে কিছু নেই? অথবা সে কি জানে না, কোন পরিস্থিতিতে কেমন আচরণ করতে হয়? এখানে আমাদের বোঝা দরকার যে, অটিস্টিক শিশুটি নিজে তার এমন আচরণের জন্যে দায়ী নয়, তার মস্তিষ্কের সীমাবদ্ধতার কারণেই তার আচরণ এমন। “কেউ পড়ে গেলে তাকে সাহায্য করতে এগিয়ে যাওয়া উচিত, ব্যথা পেয়েছে কিনা জানতে চাওয়া উচিত”- এই প্রতিক্রিয়াগুলো অন্য দশজন শিশু বয়স বাড়ার সাথে তার আশপাশ থেকে নিজে নিজে শিখতে পারলেও অটিস্টিক শিশুরা তা পারে না বলেই ঠিকঠাক প্রতিক্রিয়া দেখাতে পারে না।\nসঠিক প্রশিক্ষণ ও সুযোগ পেলে অটিস্টিক শিশুরাও সামাজিক পরিমণ্ডলে সহজভাবে মিশতে পারে; Image Source: www.handinhandmalta.com\nএ ধরনের শিশুদেরকে ধৈর্য সহকারে সামাজিক দক্ষতার শিক্ষা দেওয়া হলে এবং সেগুলো প্রয়োগের সুযোগ করে দিলে তারাও যথাযথ আচরণ করতে এবং বন্ধুত্বপূর্ণ সম্পর্ক গড়ে তুলতে সক্ষম হয়। তবে কোনো অটিস্টিক শিশু যদি সামাজিক মেলামেশায় একেবারেই আগ্রহী না হয়, সে ক্ষেত্রে তাদেরকে জোরাজুরি করা উচিত হবে না। সাধারণত অটিস্টিক ব্যক্তিদের মধ্যে বন্ধুদের নিয়ে বড় দল গঠনের প্রবণতা তেমন দেখা ষায় না। হাতেগোনা দু'তিনজন কাছের বন্ধুকে নিয়েই গড়ে ওঠে তাদের বন্ধুজগৎ।\nঅটিস্টিকদের বিশেষ সামর্থ্যের সদ্ব্যবহার করার সুযোগ করে দেওয়ার দায়িত্ব আমাদেরই; Image Source: www.alexlowery.co.uk\nঅটিজমের বিভিন্ন প্রকারভেদ রয়েছে, উপসর্গের তীব্রতা অনুযায়ী রয়েছে এর রকমফের। তাই ঢালাওভাবে এই অবস্থাটির সম্পর্কে কোনো সার্বজনীন ধারণা পোষণ করলে, সেটি ভুল হওয়ারই সম্ভাবনা বেশি।\nঅটিজম কোনো রোগ বা অক্ষমতা নয়, বরং একে বিশেষ ধরনের সক্ষমতা বলা চলে। সেই সক্ষমতার বহিঃপ্রকাশ ঘটানোর সুযোগ করে দেওয়ার দায়িত্ব আমাদের। তাই অটিস্টিক ব্যক্তিদেরকে ভয় না করে তাদেরকে কাছে টেনে নিতে হবে, ঘৃণাভরে দূরে না সরিয়ে তাদের সাথে মিলেমিশে থাকতে হবে। প্রত্যাখ্যান নয়, সমর্থন দিতে হবে। তবেই তারা তাদের সামর্থ্যগুলোর পূর্ণ বিকাশ ঘটাতে সক্ষম হবেন।\nThis isabengali article. It discusses about the myths about autism. All necessary references are hyperlinked inside the article.\nFeatured image: spectrumnews.org


প্রচ্ছদ » অমৃত কথা » রাষ্ট্রব্যবস্থাপনায় বিদুর নীতি\nপূর্ববর্তী প্রসঙ্গ: দেবী জগদ্ধাত্রী\nপরবর্তী সনাতন ধর্মে উদারতা ও জাতিভেদ\nহস্তিনাপুরের রাজসভার প্রাজ্ঞ মন্ত্রী বিদুর। মহাত্মা বিদুর নামেও তিনি সুপরিচিত। একদিকে তিনি ভগবানের অত্যন্ত প্রিয় ভক্ত এবং অন্যদিকে তিনি তীক্ষè বুদ্ধিমত্তা ও দূরদৃষ্টিসম্পন্ন আদর্শ প্রশাসক। মহাভারত জুড়ে বিদুরের বহু জ্ঞানগর্ভ উক্তি পাওয়া যায়, যা বর্তমান সময়ের জন্যও অত্যন্ত প্রাসঙ্গিক। মহাত্মা বিদুরের বহু নীতির মধ্যে ধৃতরাষ্ট্রের সঙ্গে তাঁর কথোপকথন থেকে রাষ্ট্রব্যবস্থাপনায় রাজার কর্তব্য ও তৎসংশ্লিষ্ট কতিপয় নীতি এখানে তুলে ধরা হলো। (মহাভারত, উদযোগপর্ব, ৩৩ তম অধ্যায়)\nবৈশাম্পায়ন বললেনÑ তারপর বিদুর ধৃতরাষ্ট্রের গৃহে প্রবেশ করে কৃতাঞ্জলি হয়ে চিন্তাবিষ্ট রাজাকে এই কথা বললেনÑ\n“মহাপ্রাজ্ঞ, আমি বিদুর আপনার আদেশে আগমন করেছি। যদি কিছু কর্তব্য থাকে, তবে আমাকে আদেশ করুন।”\nধৃতরাষ্ট্র বললেনÑ “বিদুর, সঞ্জয় পা-বগণের নিকট হতে এসে আমাকে তিরস্কার করে চলে গিয়েছে; সে আগামীকাল সভায় যুধিষ্ঠিরের কথাগুলো বলবে। কিন্তু আমি আজ সেই কুরুবীরের বাক্য শুনতে পারলাম না; তাতেই আমার দেহ দগ্ধ হচ্ছে এবং তাতেই নিদ্রার ব্যাঘাত হয়েছে। উদ্বেগে ও উৎকণ্ঠায় আমি দগ্ধ হচ্ছি; এ অবস্থায় তুমি আমার পক্ষে যা ভালো বিবেচনা করো, তা বলো। কারণ, তুমিই আমাদের ধর্ম ও অর্থ বিষয়ে নিপুণ। যখন থেকে সঞ্জয় পা-বগণের নিকট হতে এখানে এসেছে, তখন থেকেই আমার মনে শান্তি নেই, সঞ্জয় কী বলবে, তা নিয়েই এখন আমার চিন্তা চলছে।\nঅতএব বিদুর, যুধিষ্ঠিরের সমস্ত অভীষ্ট বিষয়গুলো অনুমান করে আমাকে যথাযথভাবে বলো, যাতে আমাদের হিত হয় এবং সকল প্রজাও যাতে সুখী হয়, তাও আমার নিকট বলো।\nবিদুর বললেনÑ “মহারাজ, শৌর্য প্রভৃতি লক্ষণসম্পন্ন রাজা ত্রিভুবনেরও অধিপতি হতে পারেন। যুধিষ্ঠির সেইরূপ লক্ষণসম্পন্ন বটে; তথাপি তিনি ভৃত্যের ন্যায় অনুগত ছিলেন বলে আপনি তাঁকে নির্বাসিত করতে পেরেছিলেন। এদিকে আপনি ধর্মাত্মা এবং ধর্মজ্ঞ হলেও অন্ধ বলে উক্ত রাজা হতে সম্পূর্ণ বিপরীত এবং রাজত্বে প্রজাদের অভিমতও নন। অনিষ্ঠুরতা, দয়া, ধর্ম, সত্য, পরাক্রম এবং আপনার ওপরে গুরুত্বজ্ঞান আছে বলেই যুধিষ্ঠির আপনার অন্যায় ব্যবহার দেখেও বহু ক্লেশ সহ্য করেছেন। দুর্যোধন, শকুনি, কর্ণ ও দুঃশাসনের ওপর প্রভুত্ব স্থাপন করে আপনি কেন সম্পদ কামনা করছেন?\nরাজ্য কীভাবে নাশ হয়\nকোনো ধনুর্ধর একটা বাণ নিক্ষেপ করলে, সে বাণ গিয়ে একজনকে বধ করে, নাও করে; কিন্তু বুদ্ধিমান ব্যক্তি বুদ্ধি প্রয়োগ করলে, সে বুদ্ধি রাজার সাথে সাথে রাজ্যকেও নাশ করে।\nরাজা, আপনি একবুদ্ধি দ্বারা কর্তব্য ও অকর্তব্য দুইটি বিষয়কে নির্ধারণ করে সাম, দান, ভেদ ও দ-রূপ চারটি উপায় দ্বারা শত্রু, মিত্র ও উদাসীনকে বশীভূত করুন এবং পঞ্চ জ্ঞানেন্দ্রিয়কে জয় করে, সন্ধি-বিগ্রহ প্রভৃতি ছয়টি গুণ জেনে মৃগয়া প্রভৃতি সাতটি ব্যসন পরিত্যাগ করে সুখী হোন।\nবিষ একজনকে নষ্ট করে এবং অস্ত্রও একজনকেই বধ করে; কিন্তু গুপ্ত মন্ত্রণার প্রকাশ রাজ্য ও প্রজাবর্গের সাথে রাজাকেও নষ্ট করে।\nরাজা, যার দ্বিতীয় নেই এবং যাঁ একমাত্র, সেই সত্যকেই আপনি বুঝতে পারছেন না। সেই সত্য-সমুদ্রে নৌকার ন্যায় স্বর্গের সোপান।\nকে জগতে সবার প্রিয় হয় : কাউকে কটু বাক্য না বলা এবং দুর্জনের সেবা না করা, এই দুটি কার্য করতে থেকে মানুষ এই জগতে সকলেরই প্রিয় হয়।\nনিজ ক্ষতিসাধনকারী : যে লোক নির্ধন হয়েও ভোগসুখ কামনা করে এবং যে লোক শক্তিহীন হয়েও পরের উপরে ক্রুদ্ধ হয়, সেই দুই লোকই নিজের পক্ষে তীক্ষè কন্টকস্বরূপ হয় এবং আপনার শরীর শোষণ করতে থাকে।\nবিনাশের কারণ : পরান্নহরণ, পরদারগমন এবং সুহৃৎপরিত্যাগÑ এই তিনটা দোষই নিজের বিনাশকজনক।\nকাম, ক্রোধ ও লোভÑ এই ত্রিবিধ দোষ নরকের দ্বারস্বরূপ এবং নিজেরও ধ্বংসজনক; অতএব, এই তিনটা দোষ ত্যাগ করবেন।\nকাদের ত্যাগ করা যাবে না : যে লোক পূর্বে সেবা করতো, যে লোক বর্তমানে সেবা করছে এবং যে লোক ‘আমি আপনার অধীন হলাম’ এ কথা বলছে, এই তিন জন শরণাগত ব্যক্তিকে নিজের বিপৎকালেও ত্যাগ করবে না।\nরাজার বর্জনীয় : অল্পবুদ্ধি লোকদের সাথে মন্ত্রণা, দীর্ঘসূত্র লোকদের সাথে মন্ত্রণা, অলস লোকদের সাথে মন্ত্রণা এবং স্তাবক লোকদের সাথে মন্ত্রণাÑ এ চারটি কার্য মহাবল রাজা বর্জন করবেন। কারণ, প-িত লোকই সেগুলো (সেগুলোর কারণ) বুঝতে পারেন।\nমাননীয় রাজা, আপনি সম্পৎশালী এবং গৃহস্থ; সুতরাং আপনার ঘরে চার শ্রেণির লোক বাস করুক। যথা-বৃদ্ধ জ্ঞাতি, নিরাশ্রয় কুলীন, দরিদ্র সখা এবং নিঃসন্তান ভগিনী।\nযারা সর্বদা রাজার সাথে থাকে\nআপনি যেখানে যেখানে গমন করবেন, সেখানে সেখানেই পঞ্চবিধ লোক আপনার অনুগমন করবে। যথাÑ মিত্র, অমিত্র (শত্রু), মধ্যস্থ, সেব্য ও সেবক।\nউন্নতিকামীর পরিত্যজ্য : নিদ্রা, তন্দ্রা, ভয়, ক্রোধ, আলস্য ও দীর্ঘসূত্রতাÑ এই ছয়টা দোষকে উন্নতিকামী লোক পরিত্যাগ করবে।\nমানুষ সমুদ্রে বিদীর্ণ নৌকার ন্যায় এই ছয় জনকে পরিত্যাগ করবে। যথাÑ অবক্তা আচার্য, অবেদপাঠী পুরোহিত, অরক্ষক রাজা, অপ্রিয়বাদিনী ভার্যা, সম্পূর্ণগ্রামাভিলাষী গোপাল এবং বনগমনাভিলাষী নাপিত।\nকখনো পরিত্যজ্য নয় : সত্য, দান, অনালস্য, অনসূয়া, ক্ষমা ও ধৈর্যÑ এই ছয়টি গুণকে মানুষ কখনো পরিত্যাগ করবে না। প্রত্যহ অর্থাগম, সর্বদা আরোগিতা, প্রিয়া ভার্যা, প্রিয়বাদিনী ভার্যা, বশীভূত পুত্র এবং অর্থকারী বিদ্যাÑ এই ছয়টি মানুষের সুখজনক।\nছয়টি দোষ : কাম, ক্রোধ, লোভ, মোহ, মদ ও মাৎসর্য্যÑ এই ছয়টি দোষ সর্বদাই মনে বিদ্যমান থাকে; কিন্তু যে লোক এই ছয়টি দোষকে জয় করতে পারে, সে লোক পাপে লিপ্ত হয় না; সুতরাং, সে বিপদাপন্ন কেন হবে?\nঅকৃতজ্ঞ : এই ছয় জন পূর্বোপকারীর প্রতি সর্বদা অবজ্ঞা করে থাকে। যথা: শিক্ষিত শিষ্য অধ্যাপকের প্রতি, কৃতদার পুত্র মাতার প্রতি, কৃতসম্ভোগ পুরুষ নারীর প্রতি, কৃতকার্য লোক কার্যসাধকের প্রতি, দুর্গম পথ অতিক্রমের পর নৌকার প্রতি এবং রোগী আরোগ্যলাভের পর চিকিৎসকের প্রতি অবজ্ঞা করে থাকে।\nসুখ ও দুঃখ : রাগ না থাকা, ঋণ না থাকা, বিদেশে বাস না করা, সজ্জনের সহিত সংসর্গ করা, স্বাধীন বৃত্তি এবং নির্ভয়ে বাসÑ এই ছয়টি জীবের সুখ।\nপরের প্রতি ঈর্ষাকারী ও ঘৃণাকারী, অসন্তুষ্টচিত্ত, ক্রোধশীল, সর্বদা আশঙ্কাকারী এবং পরভাগ্যোপজীবীÑ এই ছয় জন সর্বদা দুঃভোগ করে।\nরাজা সর্বদা ত্যাগ করবেন : সুপ্রতিষ্ঠিত প্রভুরাও যেগুলো দ্বারা প্রায়ই বিনষ্ট হয়ে থাকেন, আসক্তিমূলক সেই সাত প্রকার দোষ রাজা সর্বদাই ত্যাগ করবেন। এগুলো হলোÑ স্ত্রী, দ্যূতক্রীড়া, মৃগয়া, পান, কটু কথা বলা, নিষ্ঠুরভাবে গুরুতর দ- করা এবং উৎকোচ প্রভৃতি গ্রহণ করা।\nবিনাশকালে মানুষের বুদ্ধি : মানুষ বিনষ্ট হবার পূর্বে তার এই অষ্টবিধ সূচক উপস্থিত হয়। যথাÑ মানুষ প্রথমে ব্রাহ্মণের ধন হরণ ও ব্রাহ্মণকে হত্যা করবার ইচ্ছা করে, ব্রাহ্মণদের নিন্দায় আনন্দিত হয়, আদরের সহিত তাঁদের প্রশংসা শ্রবণ করে না। শ্রাদ্ধ প্রভৃতিকার্যে ব্রাহ্মণদিগকে স্মরণ করে না এবং কোনো ব্রাহ্মণ কিছু প্রার্থনা করলে, তাতে দোষারোপ করে। বুদ্ধিমান লোক বুদ্ধি দ্বারা বুঝে এই অষ্টবিধ দোষ পরিত্যাগ করবেন।\nআদর্শ রাজা : যে রাজা কাম ও ক্রোধ পরিত্যাগ করেন, সৎপাত্রে ধন দান করেন, গুণাগুণ জানেন, শাস্ত্র অবগত থাকেন এবং সত্বর কার্যসাধন করতে পারেন, সে রাজাকেই সকল লোক বিশ্বাস করে।\nযে রাজা মানুষের বিশ্বাস জন্মাতে পারেন, দোষ জেনে দ- বিধান করেন, নিগ্রহ ও অনুগ্রহের পরিমাণ জানেন এবং যথাসময়ে ক্ষমাও করেন, সেরূপ রাজাকেই সমগ্র রাজলক্ষ্মী আশ্রয় করেন।\nযে রাজা কোনো অতিদুর্বল লোকের ওপরও অবজ্ঞা করেন না, ছিদ্রানুসন্ধানে প্রবৃত্ত থেকে জ্ঞানপূর্বক শত্রুর সেবা করেন, বলবান শত্রুর সহিত যুদ্ধ করার ইচ্ছা করেন না এবং যথাসময়ে বিক্রম প্রকাশ করেন, সেই রাজাই বুদ্ধিমান।\nযে রাজা কখনো বিপদে পতিত হয়েও ব্যথিত হন না, বরং সাবধানে সেই বিপদের প্রতিকার করার উদ্যোগ গ্রহণ করেন এবং সংযতচিত্ত হয়ে সেসময় দুঃখ সহ্য করেন, সেই রাজার প্রবল শত্রুরাও বিজিত হয়ে থাকে।\nযে রাজা গৃহ হতে অনর্থক প্রবাস, দুর্জনের সহিত সংসর্গ, পরদারধর্ষণ, ছল, চৌর্য, খলতা ও মদ্যপান করেন না, সেই রাজা সর্বদাই সুখে থাকেন।\nবুদ্ধিমান ব্যক্তি : বুদ্ধিমান লোক ছলপূর্বক ধর্ম, অর্থ ও কামের কার্য করেন না; কেউ আহ্বান করলে, তার নিকট সত্য কথাই বলেন; বন্ধুর জন্য কারো সাথে বিবাদ করবার ইচ্ছা করেন না এবং কেউ উপযুক্ত সম্মান না করলেও তার প্রতি ক্রুদ্ধ হন না।\nকে সকলের প্রিয় : যিনি কারো প্রতি অসূয়া করেন না, কেবল দয়াই করেন; নিজে দুর্বল বলে কারো প্রতিভু (জামিন) হন না; কাউকেও অতিক্রম করে কোনো কথা বলেন না এবং সকলের সাথেই বিবাদে উপেক্ষা করেন; সেরূপ লোকই সর্বত্র প্রশংসা লাভ করেন।\nযিনি কখনো উদ্ধতবেশ করেন না; আপনার পুরুষকার দেখিয়ে পরের নিন্দা করেন না এবং ক্রোধে উত্তেজিত হয়ে কাউকেও কটু কথা বলেন না; সেরূপ লোককেই সর্বদা সকলে ভালোবাসে।\nসৎস্বভাবসম্পন্ন ব্যক্তি : যে শত্রুতা নিবৃত্তি পেয়েছে, সেই শত্রুতাকে যিনি পুনরুদ্দীপিত করেন না; গর্বিত কিংবা একেবারে নিস্তেজ হন না এবং আমি দরিদ্র বলে অসৎকার্য করেন না; সেই লোককেই সজ্জনেরা পরম সৎস্বভাব বলেন।\nযিনি আপন সুখে অত্যন্ত আনন্দ প্রকাশ করেন না; অন্যের দুঃখেও আনন্দিত হন না এবং দান করে পরে আবার অনুতাপ করেন না, সেই লোককেই সকলে সৎপুরুষ ও সৎস্বভাব বলে।\nবুদ্ধিমান : যিনি দেশাচার, অবসর, জাতি ও ধর্ম জানেন, তিনিই উত্তম ও অধম বুঝতে পারেন এবং তিনি যেখানে গমন করুন না কেন, সর্বত্রই বহু লোকের ওপর আধিপত্য করতে পারেন।\nযিনি ছল, মোহ, বিদ্বেষ, পাপকার্য, রাজবিদ্বিষ্ট কার্য, খলতা, বহুলোকের সাথে শত্রুতা এবং মত্ত, উন্মত্ত ও দুর্জনের সাথে বাদানুবাদ পরিত্যাগ করেন, তিনিই প্রধান বুদ্ধিমান।\nদান, হোম, দেবতাপূজা, মাঙ্গলিককার্য, প্রায়শ্চিত্ত এবং বিবিধ সজ্জনোপাখ্যানকথনÑ এ সকল নিত্যকার্য যিনি করেন, দেবতারা তাঁর উন্নতি সাধন করেন।\nযিনি সমানবংশের সাথে বিবাহসম্বন্ধ করেন, কিন্তু হীনবংশের সাথে করেন না; সমান লোকের সাথেই সখ্য; ব্যবহার ও আলাপ করে থাকেন এবং প্রধান গুণবানদিগের সম্মান করেন, সেই বুদ্ধিমান লোকই সকল কৌশল শিখেছেন বলে সকলে মনে করে।\nযিনি আশ্রিত লোকদিগকে ভাগ করে দিয়ে নিজে পরিমিত আহার করেন, প্রচুর কার্য করে অল্প নিদ্রা যান এবং শত্রু এসে প্রার্থনা করলে তাকেও দান করেন, সেই বুদ্ধিমানকেই সকল অনর্থ ত্যাগ করে।\nমন্ত্রণা গুপ্ত রেখে মন্ত্রিত বিষয়ের সম্যক অনুষ্ঠান করতে থাকায় যাঁর অভীষ্ট ও পরিত্যক্ত কোনো কার্যই অন্য লোকেরা জানতে পারে না, তাঁর অল্প কোনো বিষয়ও নষ্ট হয় না। যে লোক কোনো দুষ্কার্য করার সময় আপনা আপনিই অত্যন্ত লজ্জিত হন, তিনি সকল লোকের মধ্যে প্রধান হন এবং তিনি অত্যন্ত তেজীয়ান, প্রশস্তচিত্ত ও সৎকার্যপরায়ণ হয়ে তেজোদ্বারা সূর্যের ন্যায় প্রকাশ পেতে থাকেন। লেখক: সাধারণ সম্পাদক, ইসকন বাংলাদেশ।


হিরো গ্লামার এখন ইগনিটর! - TechJano\nদেশনতুন পন্যপ্রযুক্তি বিশ্ববাছাই খবরমটরস\nবাংলাদেশে হিরো মটরসাইকেলগুলোর মধ্যে অন্যতম জনপ্রিয় মডেল হলো হিরো গ্লামার। অফিসগামী কেতাদুরস্ত তরুণ কিংবা মধ্যবয়সী, সকলের পছন্দের বাইক এটি। দেখতেও যেমন আকর্ষণীয়। চলেও ভালো। মাইলেজও বেশ। এই বাইকটি দীর্ঘদিন একচেটিয়ে সড়কে রাজত্ব করে আসছিল।বিশেষ করে ১২৫ সিসির বাইক সেগমেন্টে। যখন হিরো আর হোন্ডা একজোট হয়ে বাইক বানাতো, সেই সময় থেকে।\nসম্প্রতি হিরো এনেছে “হিরো ইগনিটর ১২৫”। দেশের বাজারে ইগনিটর বিক্রি শুরু করেছে হিরোর দেশীয় পরিবেশক নিটল মটরস। নতুন বাইকটি দেখতে গ্লামারের মতই। গ্লামারের মতই এটি ১২৫ সিসির। তবে গ্লামারে চেয়ে ইগনিটরের টর্ক বেশি। তাই রেডি পিকআপ বেশি মিলবে। গতিও বেশি উঠবে। একই সঙ্গে আরো বেশি মাইলেজ পাওয়া যাবে।\nহিরো গ্লামার ইন্ডিয়ান ভার্সন হলেও ইগনিটর ইন্দোনেশিয়ান ভার্সন। গ্লামারের মূল কাঠামো ঠিক রেখে এতে বেশ কিছু পরিবর্তন আনা হয়েছে। বিশেষ করে সিট, টেইল, এক্সহস্ট পাইপ, হেডলাইট, গ্রাব রেইল ইত্যাদিতে। ফলে বাইকটি আরো বেশি আকর্ষণীয় লাগে।\nগতির ঝড় তুলতে এলো বনভিল স্পিডমাস্টার বাইক, জেনে নিন কেমন হচ্ছে?\nইগনিটরনিটল মটরমটরসাইকেলহিরোহিরো ইগনিটর ১২৫হিরো গ্লামারহিরো মটরসাইকেল\nগ্রামীণফোন আর ২০ টাকার কমে রিচার্জ করতে দেবে...


অগাস্ট 4, 2018 আমার সাফল্যের গল্প লেখক মনির সুসা 82201 দর্শকরা\nব্যবসায়িক পরিকল্পনা ফাস্ট ফুড - একটি পৃথক বিষয়, কারণ স্ব কর্মীদের যথেষ্ট অর্থ সঞ্চয় করে। কাফে চালনার 'খাবার ", খাবার থালাবাসন, নিষ্পত্তিযোগ্য (একক-ব্যবহার পাত্রে উত্পাদন) বিন্যাস, খাদ্য বৈদেশিক মুদ্রার খবর সবচেয়ে কম সময়ের মধ্যে প্রস্তুত করা হয়। স্টপ এ, ট্রেন স্টেশন, ক্যাটারিং এলাকায় সুপারমার্কেট তাই বিন্যাস কাফে মহান চাহিদা হয়। ১। স্বব্যবস্থাপনায় পরিচালিত ফ্যাক্টরী – কমিউন চালাবে\nবৈদেশিক মুদ্রার খবর - বিনোমোে লাইভ ট্রেডিং অ্যাকাউন্ট খুলুন\nইন্দিরে সজ্জনদের দ্বারা নির্মিত মন্তব্যগুলি থেকে আমরা দেখতে পাই, টোকেনগুলিতে মুদ্রা, ইকুইটি এবং পণ্য সম্পর্কিত বৈশিষ্ট্য বা মাত্রা রয়েছে। এর বৈদেশিক মুদ্রার খবর ক্রমগুলি এই স্বতন্ত্র দিক তাকান। পাশে বসা একটা বিস্ময় ধ্বনি বেড়িয়ে আসে আসে স্পর্শর মুখ থেকে।\n১০ দিনে 1$ হবে রেফারেন্স ছাড়া……… ৮৫।১০ -৬০ পর্যন্ত যে সকল মৌলিক সংখ্যার একক স্থানীয় বৈদেশিক মুদ্রার খবর অংক ৯ তাদের সমষ্টি কত ?\nআত্ম-নিয়ন্ত্রণ ক্ষমতা ও জ্ঞান এরূপ চরিত্রের বৈশিষ্ট্য। কোম্পানিটির আইপিওতে আবেদন গ্রহণ ২৮ ডিসেম্বর শুরু হয়ে শেষ হয় ৫ জানুয়ারি। তবে প্রবাসি বিনিয়োগকারীদের জন্য এ সুযোগ ছিল ১৩ জানুয়ারি পর্যন্ত। কোম্পানির আইপিও আবেদনে বিনিয়োগকারীদের কাছ থেকে ৮৮৭ কোটি ১৬ লাখ ৭০ হাজার টাকার আবেদন জমা পড়েছে। যা উত্তোলনকৃত অর্থের চেয়ে ৭৩.৯৩ গুণ। এর মধ্যে সাধারণ বিনিয়োগকারীদের কাছ থেকে ৫৫৬ কোটি ৯৫ লাখ ২০ হাজার টাকার, ক্ষতিগ্রস্তদের কাছ থেকে ৬৩ কোটি ৭১ লাখ ১৫ হাজার টাকার, মিউচ্যুয়াল ফান্ড খাতে ২৪৫ কোটি ৭৫ লাখ ৬৫ হাজার টাকার এবং প্রবাসি বিনিয়োগকারীদের কাছ থেকে ২০ কোটি ৭৪ লাখ ৭০ হাজার টাকার আবেদন জমা পড়ে।\nএক স্টপ পিসিবি সমাবেশ বোর্ড 4. আপনার চেতনা একটি gatekeeper ধরনের। এর প্রধান ফাংশন মিথ্যা ইঙ্গিত থেকে অবচেতন মন রক্ষা করা হয়। আপনার জীবনে কিছু ভাল হতে পারে তা বিশ্বাস করার চেষ্টা করুন, এটি ইতিমধ্যে প্রয়োগ করা হচ্ছে। পছন্দের স্বাধীনতা সর্বশ্রেষ্ঠ শক্তি। আপনার সুখ এবং প্রাচুর্য চয়ন করুন।\nএকটি প্রোগ্রামার হিসাবে ঈশ্বরের ধারণা দুটি উপায়ে উন্নত করা হয়। প্রথম: কোডটি বেঁচে থাকতে শুরু করে, সবকিছুই বিকাশ লাভ করে এবং সিমুলেশন আমাদেরকে যেখানে আমরা আজকে নেতৃত্ব দিয়েছি। দ্বিতীয়, আক্ষরিক সৃষ্টিকর্তা বৈদেশিক মুদ্রার খবর দোষারোপ করা হয়। বাইবেলের মতে, ঈশ্বর সাতদিনের মধ্যে বিশ্ব এবং জীবন সৃষ্টি করেছিলেন, কিন্তু আমাদের ক্ষেত্রে তিনি একটি কম্পিউটার ব্যবহার করেছিলেন, মহাজাগতিক শক্তির নয়। তার উপর নির্ভর করে সি(এস) এবং সি( জ ) একটি ক্যাপ্যাসিট্যান্স পরিবর্তন মধ্যে যান্ত্রিক আন্দোলন রুপান্তর ব্যবহৃত হয়।\nএটি মুদ্রা লেনদেন সব সময় জোড়া হিসাবে করা হবে, যাকে কারেন্সী পেয়ার বলা হয়। তিনি বলেন, স্টেট কাউন্সিলর সু চি বলেছেন, রোহিঙ্গা বিতাড়নের ঘটনায় তদন্ত কমিটি করবে। কিন্তু কী তদন্ত হবে। বৈদেশিক মুদ্রার খবর সবই তো তাদের নীলনকশা। এসব কমিটির আশ্বাসে না থেকে বাংলাদেশকে কূটনৈতিক পন্থায় রোহিঙ্গাদের তাদের নিজ আবাসস্থলে ফেরত পাঠানোর পরামর্শ দেন তিনি।\nবৈশ্বিক প্রতিষ্ঠানগুলোর পাশাপাশি স্থানীয় প্রতিষ্ঠানগুলোও দ্রুত বৈদেশিক মুদ্রার খবর এগিয়ে আসছে। ইতিমধ্যে দেশে ল্যাপটপ তৈরি করছে ওয়ালটন এবং তা নেপালে বিক্রি করছে, যা বাংলাদেশি কোম্পানির জন্য বড় অগ্রগতি। ছোট কৌণিক ফ্রেমওয়ার্ক ডাউনলোড আকার\nএর অর্থ এই যে ব্যবসায়ীর কয়েন ক্রয় করা আবশ্যক যখন মূল্য সত্যিই কম। তাদের বিক্রয় কেস যেখানে মান একটি উচ্চ সীমায় পৌঁছে গেছে মধ্যে সম্পন্ন করতে হবে। কিছু ব্যবসায়ীদের আসক্ত হয়, আরও দাম বাড়াতে জন্য অপেক্ষা করছে। যাইহোক, এই সময়ে একটি বিচক্ষণ বিনিয়োগকারী ইতিমধ্যে তার পরোয়ানা বিক্রি বৈদেশিক মুদ্রার খবর করার এবং অন্যান্য সম্ভাবনাময় বিনিয়োগ cryptocurrency, আর্থিক বাজারে অনেক বিবেচনা করা হয়। ডাক্তার বিভিন্ন দিক থেকে এটি চালায়, বিকিরণ সঙ্গে চর্বি diluting।


বঙ্গ-নিউজ bongo-news - শিক্ষার্থীদের আন্দোলনের ওপর ভর করে ষড়যন্ত্র করেছিল সরকার বিরোধীরা:আওয়ামী লীগ\nআজ ফেব্রুয়ারী ১৬, ২০১৯, ৩ ফাল্গুন ১৪২৫, সময়: ৪:০০\nশিক্ষার্থীদের আন্দোলনের ওপর ভর করে ষড়যন্ত্র করেছিল সরকার বিরোধীরা:আওয়ামী লীগ\nHome Page » জাতীয় » শিক্ষার্থীদের আন্দোলনের ওপর ভর করে ষড়যন্ত্র করেছিল সরকার বিরোধীরা:আওয়ামী লীগ\nবঙ্গ-নিউজ: একাদশ জাতীয় সংসদ নির্বাচনের সময় যতই ঘনিয়ে আসছে, ততই অস্থির হয়ে উঠছে দেশের রাজনৈতিক অঙ্গন। বিশেষ করে গত দুই মাসে শিক্ষার্থীদের বড় দুটি (কোটা সংস্কার ও নিরাপদ সড়কের দাবি) আন্দোলনের ধকল সামলাতে হয়েছে সরকারকে। নির্দলীয় ও অরাজনৈতিক এসব আন্দোলনের পেছনে রাজনৈতিক ইন্ধন ছিল বলে দাবি করা হচ্ছে সরকারের পক্ষ থেকে। মূলত সরকার পতনের জন্য কোটা আন্দোলনের পর শিক্ষার্থীদের নিরাপদ সড়কের দাবি আন্দোলনের ওপর ভর করে সরকার পতন ঘটানোর ষড়যন্ত্র করেছিল সরকার বিরোধীরা। বিশেষ করে গত কয়েক দিনে বিএনপিসহ বেশ কিছু রাজনৈতিক দলের নেতাদের বক্তব্য ও গতিবিধি পর্যাবেক্ষণে রেখে এমনটা নিশ্চিত হয়েছে সরকারের দায়িত্বশীলরা।\nএজন্য সমানের দিনে যেকোন ধরনের বিশৃঙ্খলা ঠেকাতে সরকার বিরোধী পক্ষের গতিবিধি গভীর ভাবে পর্যবেক্ষনে রাখা হচ্ছে। সরকার ও আওয়ামী লীগের একাধিক দায়িত্বশীল নেতারা এসব তথ্য নিশ্চিত করেছেন।\nসরকার ও আওয়ামী লীগের একাধিক দায়িত্বশীল সূত্র জানান, নিরাপদ সড়কের দাবিতে শিক্ষার্থীদের শান্তিপূর্ণ আন্দোলনকে পুঁজি করে একটি পক্ষ দেশকে অস্থিতিশীল করতে চেয়েছিল। তারা মনে করেছিল শিক্ষার্থীদের আন্দোলনের মধ্যদিয়ে সরকার পতন ঘটাবে। সরকার শুরু থেকেই বলে আসছে শিক্ষার্থীদের আন্দোলনে অনুপ্রবেশ ঘটেছে। শুরুতে সবাই এটাকে উড়িয়ে দিয়েছে কিন্তু পরে কি দেখা গেলো। স্কুল কলেজের ড্রেস পড়ে বিএনপি জামায়াতের ক্যাডাররা এমনকি ছাত্রদল ছাত্রশিবিরের পদধারী নেতারা এই আন্দোলনের সঙ্গে যুক্ত হয়ে আন্দোলনকে সহিংস করে তুলেছে। গুজব ছড়িয়ে আওয়ামী লীগ অফিসে হামলা করেছে।\nসাবেক একজন মন্ত্রী ও বর্তমান সংসদের সংসদ সদস্য নাম প্রকাশ না করার শর্তে বলেন, বিএনপির স্থায়ী কমিটির সদস্য আমির খসরু সাহেবের ফোনালাপ অনেক কিছুই পরিস্কার করে দেয়। তাছাড়া খসরুর ওই অবস্থানকে বিএনপির মহাসচিব সমর্থন করে যখন বক্তব্য দেন তখন আর কারো বোঝার বাকি থাকে না। এছাড়া ওই সময় হঠাৎ করেই সুশীল সমাজের প্রতিনিধি হিসেবে পরিচিত একজনের মোহম্মদপুরের বাসায় রাতে প্রভাবশালী একজন রাষ্ট্রদূতের সঙ্গে কয়েকজন রাজনৈতিক নেতার বৈঠক। এসব কিসের আলামত? তবে সরকার সবকিছু লক্ষ্য রাখছে। আমাদের দলের সাধারণ সম্পাদক ওবায়দুল কাদের যেমনটা বলেছেন, কোথায় কি হচ্ছে সব খবর আমাদের কাছে আছে। কেউ যদি মনে করে সরকার কিছু জানে না তাহলে তারা বোকার স্বর্গে রয়েছে।\nওই নেতা আরও বলেন, সরকার খোঁজ খবর রাখছে বলেই জানতে পেরেছে স্কুল ড্রেস বানিয়ে ও নকল আইডি কার্ড বানিয়ে বিএনপির লোকেরা আন্দোলনে অংশ নিয়েছে। এর পেছনে কে কে আছে সময় হলে সব বেরিয়ে আসবে। কেউ ছাড় পাবে না।\nসাবেক মন্ত্রী ও আওয়ামী লীগের প্রচার ও প্রকাশনা সম্পাদক ড. হাছান মাহমুদ বলেন, একাদশ জাতীয় সংসদ নির্বাচনকে সামনে রেখে ১/১১ কুশিলবরা আবার স্বক্রিয় হয়েছে। তারা শিক্ষার্থীদের আন্দোলনের ওপর ভর করে ষড়যন্ত্র করার চেষ্টা করে ব্যর্থ হয়েছে। তারা এখন আবার নতুন করে ষড়যন্ত্র শুরু করার চেষ্টায় লিপ্ত হয়েছে। আমরা তাদের এসব তৎপরতা সম্পর্কে জানি। তিনি বলেন, কে কোথায় কি করছে, আমরা সবই জানি। সরকার এদের বিষয়ে খোঁজ খবর রাখছে। কারো বিরুদ্ধে দেশ বিরোধী কর্মকান্ডে জড়িত থাকার প্রমাণ পাওয়া গেলে তাদের বিরুদ্ধে ব্যবস্থা গ্রহণ করা হবে।\nএদিকে ক্ষমতাসী আওয়ামী লীগের নেতৃত্বাধীন ১৪ দলীয় জোটের শরিকরা একাদশ সংসদ নির্বাচনের আগে আরও একাধিক আন্দোলনের আশঙ্কা করছে। এ বিষয়ে তারা সরকারকে সচেতন থাকার পাশাপাশি এ ধরনের পরিস্থিতি রাজনৈতিকভাবে মোকাবিলার আহবান জানিয়েছেন।\nবাংলাদেশ সময়: ৮:০৫:৪৪ ১৩৪ বার পঠিত #bangla news #bangladeshi News #bd news #bongo-news(বঙ্গ-নিউজ) #জাতীয় #শিরোনাম\nসিলেটে মেয়রের বাসার সামনে বন্দুক যোদ্ধ,নিহত ১!\nবিএনপি পাগলা কুকুরের মতো হয়ে গেছে, গুজবের ভিডিও চিত্র প্রকাশ করবে আ’লীগ


খালেদার মুক্তির ‘রাজনীতি’ বেশি জরুরী তারেকের কাছে! - Bangla News Bank\nপ্রচ্ছদ » Lead3» খালেদার মুক্তির ‘রাজনীতি’ বেশি জরুরী তারেকের কাছে!\nপূর্ববর্তী জীবনের সুরক্ষার প্রয়োজনে কঠিন সিদ্ধান্ত নিয়েছে সরকার: কাদের\nপরবর্তী পদ বাঁচাতে খালেদার শরণাপন্ন হলেন মির্জা ফখরুল!\nনিউজ ডেস্ক: দুর্নীতির মামলায় দণ্ডিত বিএনপির চেয়ারপারসন খালেদা জিয়ার মুক্তির চেয়ে তার মুক্তিকে কেন্দ্র করে রাজনীতি করাকেই বেশি জরুরী বলে ভাবছেন দলের ভারপ্রাপ্ত চেয়ারম্যান পলাতক আসামি তারেক রহমান। দলীয় সূত্র জানিয়েছে, দীর্ঘদিন জেলে থাকলেও খালেদা জিয়াকে মুক্ত করতে রাজপথে আন্দোলন কিংবা সরকারের কাছে মাফ চেয়ে জেল থেকে বের করতে তেমন উদ্যোগ নেননি তারেক রহমান। বরং সরকার খালেদাকে বন্দী করে রেখেছে– এই বিষয়টি দেখিয়ে রাজনীতি করাকেই তিনি জরুরী মনে করছেন।\nলন্ডন বিএনপির একটি সূত্র জানায়, ঈদ উপলক্ষে তারেক রহমান তার লন্ডনের বাড়িতে স্থানীয় বিএনপির নেতাদের সাথে দেখা করেন। সেখানে খালেদার মুক্তি নিয়ে আলোচনা তোলেন বিএনপির নেতারা। তবে তারেক তেমন আগ্রহ দেখাননি। বরং খালেদাকে সরকার জোর করে আটকিয়ে রেখেছে এমন প্রচারণা চালানোতেই তার আগ্রহ লক্ষ্য করা গেছে।\nযুক্তরাজ্য বিএনপির সভাপতি এম এ মালিক বলেন, ম্যাডাম এতদিন ধরে সাজা ভোগ করেছেন। রাজপথে আন্দোলনে না হলেও বয়স বিবেচনায় সরকারের কাছে ক্ষমা চেয়ে ম্যাডামকে মুক্ত করা যায়। ম্যাডাম মুক্ত হলে বিদেশে চিকিৎসা নিয়ে আবার দেশে দিয়ে বিএনপির হাল ধরতে পারতেন। এতে দলের শক্তি বাড়ত। কিন্তু তারেক রহমানের এ বিষয়ে কোন আগ্রহ নেই। তার কথা শুনে মনে হয়, ম্যাডাম জেলে থাকলেই তার লাভ।\nবিএনপিপন্থী বুদ্ধিজীবী ডা. জাফরুল্লাহ চৌধুরী বলেন, খালেদা জিয়া জেলে যাওয়ার পর থেকে তারেক রহমান বিএনপির সব নিয়ন্ত্রণ করছেন। কিন্তু দলটি আরও দুর্বল হয়েছে। রাজপথে কোন উপস্থিতিই নেই দলটির। বিএনপির নামই মানুষ ভুলতে শুরু করেছে। কিন্তু খালেদাকে মুক্ত করার জন্য কোন উদ্যোগ নেই দলটির। তারেকের মত একটা অযোগ্য লোক অবশ্য তাই করবে। জোর করে এতবড় একটা দলের প্রধান হয়ে আছে। খালেদার মুক্তি হলে সে দলের নিয়ন্ত্রণ হারাবে। এই ভয়েই মূলত খালেদা জিয়াকে মুক্ত করার কোন উদ্যোগ নেই তারেকের। সে বিদেশে আরাম-আয়েশ করে দিন কাটাচ্ছে। অথচ খালেদা জিয়াসহ হাজার হাজার বিএনপির নেতাকর্মী কষ্টে আছে।\nবিএনপির স্থায়ী কমিটির সদস্য গয়েশ্বর চন্দ্র রায় জানান, আমাদের মিটিংয়েও ম্যাডামের মুক্তির প্রসঙ্গ আসলে তারেক সাহেব পাশ কাটিয়ে যান। তার কাছে ম্যাডামের মুক্তির চেয়ে এটি নিয়ে রাজনীতি করাই বেশি লাভবান বলে মনে হচ্ছে। এতে তিনি দলের প্রধান হিসেবে থাকার সুখ পাচ্ছেন, কিন্তু বিএনপির ক্ষতি হচ্ছে।


সুশান্তের মৃত্যু রহস্যের CBI তদন্ত খারিজ করলো সুপ্রিম কোর্ট! — Najarbandi - 24X7 Bengali News Channel\nসুশান্তের মৃত্যু রহস্যের CBI তদন্ত খারিজ করলো সুপ্রিম কোর্ট!\nনজরবন্দি ব্যুরোঃ সুশান্তের ফ্যানদের সব আশা আকাঙ্ক্ষাই জল ঢেলে আজ সুপ্রিম কোর্ট জানিয়ে দিল সুশান্ত সিং রাজপুত মৃত্যু মামলায় CBI তদন্তের প্রয়োজন নেই। সাধারণ মানুষ থেকে শুরু করে বলিউড তারকা এবং রাজনীতিকরা সুশান্তের মৃত্যুর জন্য সিবিআই তদন্তের দাবিতে সরব হয়েছিলেন প্রথম থেকেই।\nএই ঘটনায় দেশের শীর্ষ আদালতে এক জনস্বার্থ মামলা করেন প্রিয়া নামের এক মহিলা সেই মামলার রায় আজ আদালত সুশান্তের ম্রিত্তি নিয়ে CBI তদন্ত খারিজ করে দিল।সুপ্রিম কোর্টের ডিভিশন বেঞ্চের প্রধান বিচারপতি শরদ অরবিন্দ ববদে সাফ জানিয়ে দেন যে, “পুলিশকে তাঁদের কাজ করতে দিন আগে।” ফলে দেশ পৃথিবীর বিভিন্ন প্রান্তে থাকা অসংখ্য সুশান্তের ফ্যানেরা যে এই খবরে নিরাশ হয়ে পড়েছেন তা সোশ্যাল মিডিয়ায় চোখ রাখলেই বোঝা যাচ্ছে।\nপ্রসঙ্গত অভিনেতার বাবা কৃষ্মকুমার সিংয়ের দায়ের করা অভিযোগের ভিত্তিতে ইতিমধ্যেই বিহার পুলিশের ৪ জনের একটি টিম মুম্বইতে এসে তদন্ত শুরু করে দিয়েছে। রেকর্ডও বয়ান করছে সুশান্ত ঘনিষ্ঠদের। মুম্বই পুলিশের তরফেও ইতিমধ্যে ডাক পড়েছে বলিউডের একাধিক ডাকসাইটে পরিচালক-প্রযোজকদের।\nকিন্তু অভিনেতার ফ্যানরা সন্তুষ্ট নন। কোথাও যেন তাঁদের মনে হচ্ছে কিছু ভুল হচ্ছে, কিন্তু আজ শীর্ষ আদালতের এই রায় কিছুটা হলেও তাঁদের আশাহত করলো।


নিহতদের পরিবার প্রতি লাখ টাকা, আহতরা পাবেন দশ হাজার (ভিডিও)\n১২ নভেম্বর ২০১৯, ১১:৪০\nআপডেট : ১২ নভেম্বর ২০১৯, ১৬:৩৮\nগাজীপুরে ট্রেনে কাটা পড়ে বৃদ্ধের মৃত্যু\nনিয়ন্ত্রণ হারিয়ে বাস খালে পড়ে নিহত ৪\nতূর্ণা নিশীথার চালক বহিষ্কার\nতূর্ণা নিশীথার চালককে সাময়িক বহিষ্কার করেছে রেল মন্ত্রণালয়। রেলমন্ত্রী নুরুল ইসলাম সুজন মঙ্গলবার সকালে তাকে দায়ী করে ঘটনাস্থল পরিদর্শনকালে এ ঘোষণা দেন। এসময় তিনি নিহত প্রত্যেকের পরিবারকে ১ লাখ টাকা এবং আহতদের ১০ হাজার টাকা দেয়ার ঘোষণা দেন। এছাড়া জেলা প্রশাসনের পক্ষ থেকে নিহতদের পরিবারকে ২৫ হাজার টাকা দেওয়ার কথা বলেন জেলা প্রশাসক।\nঅপরদিকে ব্রাহ্মণবাড়িয়ায় দুই ট্রেনের মুখোমুখি সংঘর্ষে নিহত ১৬ জনের মধ্যে ৫ জনের পরিচয় পাওয়া গেছে। নিহতদের হাতের আঙুলের ছাপ নিয়ে মঙ্গলবার সকালে তাদের পরিচয় শনাক্ত করেন পুলিশ ব্যুরো অব ইনভেস্টিগেশনের সদস্যরা।\nনিহতদের মধ্যে যে পাঁচজনের পরিচয় পাওয়া গেছে, তারা হলেন- হবিগঞ্জের বানিয়াচং উপজেলার মদনমোরাদ এলাকার আইয়ূব হোসেনের ছেলে আল-আমিন (৩৫), আনোয়ারপুর এলাকার মো. হাসানের ছেলে আলী মো. ইউসূফ (৩৫), চুনারুঘাট উপজেলার পীরেরগাঁও এলাকার সুজন (২৪), চাঁদপুরের হাজীগঞ্জ উপজেলার রাজাগাঁও এলাকার মজিবুর রহমান (৫০) ও তার স্ত্রী কুলসুমা (৪২)।\nসোমবার দিনগত রাত তিনটার দিকে কসবা উপজেলার ঢাকা-চট্টগ্রাম রেলপথের মন্দবাগ রেলওয়ে স্টেশনে এ ঘটনা ঘটে। এ ঘটনায় শতাধিক যাত্রী আহত হয়েছেন। দুর্ঘটনার পর থেকে চট্টগ্রামের সঙ্গে সিলেট ও ঢাকার রেলযোগাযোগ ৮ ঘণ্টা বন্ধ থাকার পর আবার চালু হয়েছে।\nব্রাহ্মণবাড়িয়ার সিভিল সার্জন ডা. শাহ আলম আরটিভি অনলাইনকে জানান, দুর্ঘটনায় আহতরা বিভিন্ন হাসপাতালে চিকিৎসা নিচ্ছেন। এরমধ্যে ৫৭ জন রোগী বিভিন্ন হাসপাতালে চিকিৎসাধীন আছেন বলে আমরা জানতে পেরেছি। তার মধ্যে কুমিল্লায় ১২ জন, ঢাকায় ৩ জন, আশুগঞ্জ ১০ জন, আখাউড়ায় ২ জন, কসবায় ২ জন ও ব্রাহ্মণবাড়িয়ায় ২৮ জন।\nট্রেন-বাসের সংঘর্ষের শব্দ শুনে ঘুম থেকে উঠেন গেইটম্যান!\nবাসের ধাক্কায় কমলাগুলো রাস্তায়, দুজন লাশঘরে\nকুষ্টিয়ায় ট্রাক-অ্যাম্বুলেন্স সংঘর্ষে নিহত ৫ (ভিডিও)


১৬ কোটির দীপিকা! - newsbangla24\nবিনোদন ১৬ কোটির দীপিকা!\n১৬ কোটির দীপিকা!\n১৬ কোটি টাকায় কপিল দেবের স্ত্রীর চরিত্রে দেখা দেবেন বলিউড অভিনেত্রী দীপিকা পাড়ুকোন। এই মুহূর্তে বলিউডের অন্যতম সেরা নায়িকা তিনি। ছবির চরিত্র নির্বাচনের ব্যাপারে ভীষণ খুঁতখুঁতেও এই অভিনেত্রী। মনের মতো চরিত্র না পেলে কাজ করেন না। শুধু তা-ই নয়, ছবির চরিত্রটি জোরদার ও দীর্ঘ হওয়া চাই, যেন পর্দাজুড়ে কেবল তিনিই থাকেন। নয়তো ছবিতে কাজই করবেন না দীপিকা। এসব শর্ত পূরণ হয় না বলেই সালমান খানের মতো সুপারস্টারের ছবিওএকাধিকবার ফিরিয়ে দিয়েছেন তিনি। কারণ, সালমানের ছবিতে নায়িকার সেই অর্থে করার কিছু থাকে না।\nতবে ‘এইটি থ্রি’তে দীপিকার সংযুক্তি কেন? ‘এইটি থ্রি’ ঘিরে প্রত্যাশা ক্রমে বাড়ছে। ভারতীর ক্রিকেট দলের ১১ জন খেলোয়াড় ও দলের ব্যবস্থাপক এ ছবির মূল চরিত্র। যে দলের অধিনায়ক ছিলেন কপিল দেব। দীপিকার বর রণবীর সিং হবেন বড় পর্দার সেই কপিল দেব। তার স্ত্রী রোমির ভূমিকায় থাকছেন দীপিকা। ছবিতে দীপিকার চরিত্রটি নেহাতই ছোট, তা বলার অপেক্ষা রাখে না। এ ধরনের চরিত্রে সাধারণত অভিনয় করেন না দীপিকা। অনেকেই ভেবে নিয়েছিলেন যে রণবীরের জন্যই এই ছোট চরিত্র করতে যাচ্ছেন তিনি। ছোট চরিত্রে অভিনয়ের পেছনে আসলে রণবীর নয়, আছে রুপির প্রভাব। এ ছবিতে অভিনয়ের জন্য ১৪ কোটি রুপি নিয়েছেন দীপিকা, যা বাংলাদেশি মুদ্রায় প্রায় ১৬ কোটি টাকা। এত ছোট চরিত্রে এত বড় অঙ্কের পারিশ্রমিক নেওয়ার ঘটনা আলোচনার জন্ম দিয়েছে। ‘পদ্মাবত’ ছবির পর পারিশ্রমিক হিসেবে এত বড় অঙ্ক দীপিকা আর কোনো ছবিতে নেননি। কবির খান পরিচালিত ‘এইটি থ্রি’ ছবিটি বড়দিনে মুক্তির কথা রয়েছে। পরিস্থিতি স্বাভাবিক হলে প্রেক্ষাগৃহে গিয়েই দেখা যাবে ছবিটি।\nPrevious articleইরানের বিরুদ্ধে স্থগিত সব নিষেধাজ্ঞা আবার কার্যকর হবে: ট্রাম্প\nNext articleক্যালিফোর্নিয়ায় দাবানল নেভাতে গিয়ে হেলিকপ্টার বিধ্বস্তে নিহত পাইলট


সৌদির যুবরাজকে সোনার প্লেটের সাব মেশিনগান! ভারতের অস্বস্তি বাড়ালেন পাকিস্তানের সাংসদরা | Saudi Crown Prince MBS Presented Gold-Plated Submachine Gun by Pakistan - Bengali Oneindia\n19 min ago বারাসতে রেললাইনে বিকল ট্রাক, ব্যাহত ট্রেন চলাচল\n35 min ago পাক সেনার গুলিতে নিহত ২ ভারতীয় জওয়ান! কাশ্মীরে ফের সংঘর্ষ বিরতি চুক্তি লঙ্ঘন পাকিস্তানের\n53 min ago পাকিস্তানকে তুরস্কের সমর্থন বার্তা! মোদী নিয়ে ফেললেন পাল্টা বড় পদক্ষেপ\nসৌদির যুবরাজকে সোনার প্লেটের সাব মেশিনগান! ভারতের অস্বস্তি বাড়ালেন পাকিস্তানের সাংসদরা\n| Published: February 21 2019, 10:55 [IST]\nঅতিথিদের হাতে মূল্যবান সামগ্রি তুলে দেওয়ার ঘটনা নতুন কিছু নয়। বিশেষ করে তা যদি হয় বিজেপি অতিথি, তাহলে নিদেন পক্ষে কিউবার সিগার কিংবা ফেঞ্চ ওয়াইনের বোতলও দিয়ে থাকেন। কিন্তু সৌদির যুবরাজকে পাকিস্তানের সাংসদরা যা দিলেন, তা সব কিছুকেই ছাড়িয়ে গিয়েছে। যুবরাজ মহম্মদ বিন সুলেমনকে সোনার প্লেটের বন্দুক তুলে দিয়েছেন তাঁরা।\nসৌদির যুবরাজের হাতে যে বন্দু তুলে দেওয়া হয়েছে তা, হেকলার এবং কচ এমপি ফাইভ প্রকৃতির। জার্মানির ইঞ্জিনিয়াররা এই বন্দুক তৈরি করেছিলেন। তবে এদিকে প্রথাগত বন্দুক বললেও ভুল করা হবে। এটি হল সাব মেশিনগান। যা সোনার প্লেটে মুড়ে তুলে দেওয়া হয়েছে সৌদির যুবরাজের হাতে।\n১৮ ফেব্রুয়ারি বিন সলমন পাকিস্তানের প্রেসিডেন্টের সঙ্গে দেখা করেছিলেন।\nসৌদির যুবরাজ, যিনি সাধারণভাবে এমবিএস নামেই পরিচিত। সূত্রের খবর অনুযায়ী,তাঁর হাতে নিজের একটি প্রতিকৃতিও তুলে দিয়েছেন পাকিস্তানের সাংসদরা। সৌদির যুবরাজের হাতে এমন এক সময়ে অস্ত্র তুলে দেওয়া হল, যেই সময় তিনি দেশের সাংবাদিক জামাল খাসোগির হত্যা বিতর্কে জড়িয়ে পড়েছেন। আমেরিকার গোয়েন্দাদের মতে এই হত্যার পুরো বিষয়টিই জানতেন সৌদির যুবরাজ।\nএশিয়ার দেশগুলির সঙ্গে নিজের দেশের সম্পর্ক জোরদার করতে পাকিস্তানকে দিয়ে সফর শুরু করেছেন সৌদির যুবরাজ। পরে তিনি ভারতে আসেন।\nইসলামাবাদে সৌদির যুবরাজের পদর্পণের সময় ২১ বার তোপধ্বনি করে স্বাগত জানানো হয়। পাকিস্তান সফর কালে সেদেশকে সাহায্যের জম্য ২০ বিলিয়ন ডলারের চুক্তি সাক্ষরও হয়। সৌদির যুবরাজের পরবর্তী সময়ে চিন সফরে যাবেন বলে জানা গিয়েছে। সৌদির সবথেকে বড় ব্যবসায়িক অংশিদার হল চিন।\npakistan saudi arabia পাকিস্তান সৌদি আরব\nSaudi Crown Prince MBS Presented Gold-Plated Submachine Gun by Pakistan


বয়ঃসন্ধিকাল কি? ছেলেদের শারীরিক ও মানসিক পরিবর্তন - Health Inside\nবয়ঃসন্ধিকাল কি? ছেলেদের শারীরিক ও মানসিক পরিবর্তন\nবয়ঃসন্ধিকাল হলো একটি ছেলে বা মেয়ের ছোটো থেকে বেড়ে ওঠার সবচেয়ে গুরুত্বপূর্ণ ধাপ ৷ এই বয়সে তারা শৈশব থেকে কৈশোরে পদার্পণ করে। যৌন হরমোনের ক্ষরণে শরীর ও মনে আসে একটি বিরাট পরিবর্তন। অন্যের মনোযোগ পাওয়ার বাসনা , বিপরীত লিঙ্গের প্রতি কামনা জন্মায় এই বয়ঃসন্ধির সময়। মানসিক পরিবর্তনের সাথে সাথে আসে শারীরিক পরিবর্তন। স্বভাবতই ইচ্ছে, চাহিদা এগুলোও ক্রমে ভিন্ন হতে থাকে। আচমকা মতিভ্রম টেনে নিয়ে যায় বিপদের মুখে। বাবা-মা, অভিভাবকদের কাছেও তাই এটা একটা গুরুত্বপূর্ণ সময়।\nবয়ঃসন্ধিতে বাবা-মায়ের ভূমিকা নিয়ে আলোচনা করতে গেলে একটি বিষয় স্পষ্ট হওয়া প্রয়োজন যে দুই ক্ষেত্রে বাবা-মায়ের ভূমিকা কিছুটা ভিন্ন হয়, এবং তা হওয়াটাই স্বাভাবিক। বেশিরভাগ ক্ষেত্রেই লক্ষ্য করা যায় মেয়েরা বাবার তুলনায় মায়ের সাথে বেশি বন্ধুত্বপূর্ণ হয়। আবার ছেলেদের ক্ষেত্রেও বয়ঃসন্ধিতে মায়ের সাথে সখ্যতা তুলনামূলক বেশি দেখা যায় ৷\nহ্যাঁ বাবা-মায়ের চোখে সন্তান সব এক হলেও, পরিস্থিতির নিরিখে খানিক আলাদা ভাবেই পাশে থাকতে হয় ছেলে অথবা মেয়েদের। তার একটি কারণ মানসিক পার্থক্য হলে, আরেকটি কারণ অবশ্যই শারীরিক তফাত।\nবয়ঃসন্ধিকাল কি? কেনই বা আসে এই পরিবর্তন?\nবয়ঃসন্ধি বা Puberty একটি নির্দিষ্ট প্রক্রিয়া, যার মাধ্যমে একটি শিশুর শরীর ধীরে ধীরে একজন প্রাপ্তবয়স্ক মানুষের শরীরে রূপান্তরিত হয় এবং প্রজনন ক্ষমতা লাভ করে ৷ মস্তিষ্ক থেকে গোনাডে হরমোন সংকেত যাওয়ার মাধ্যমে এর সূচনা ঘটে। দেশ, সংস্কৃতি, পরিবেশ, স্বাস্থ্য, খাদ্যাভ্যাস এবং জীবনযাপনের ওপর নির্ভর করে বয়ঃসন্ধির সময়কাল। তবে বিশ্ব স্বাস্থ্য সংস্থা-র(WHO) মতে, ১০ থেকে ১৯ বছর বয়স পর্যন্ত ছেলে বা মেয়েকে কিশোর বা কিশোরী বলে অভিহিত করা হয়। এর যে কোনও সময় শুরু হতে পারে বয়ঃসন্ধি প্রক্রিয়া। ‘টিনএজ’ এর এই সময়ে বিরাট পরিবর্তন আসে মানব শরীরের। চিকিৎসকদের মতে, মেয়েদের বয়ঃসন্ধিকাল, ছেলেদের চাইতে কিছুটা আগেই শুরু হয়। মূলত ৯ থেকে ১৪ বছরের মধ্যে যে কোনও সময় তা হতে পারে। আর ছেলেদের ক্ষেত্রে বয়ঃসন্ধিকাল আসে গড়ে ১১ থেকে ১৭ বছর বয়সের মধ্যে। বয়ঃসন্ধি দেখা দেওয়ার চার বছরের মধ্যেই মেয়েরা তাদের উচ্চতা এবং প্রজনন ক্ষমতা সম্পূর্ণভাবে লাভ করে, অন্যদিকে ছেলেদের ক্ষেত্রে এই পরিপূর্ণতা আসতে সময় লাগে ছ’বছর অব্ধি। বয়ঃসন্ধির সূচনা হয় GnRH এর উচ্চ স্পন্দনের মাধ্যমে, যা যৌন হরমোনের ক্ষরণ বাড়ায়।\nবয়ঃসন্ধিকালে ছেলেদের শারীরিক পরিবর্তন গুলি কি কি হয়?\nছেলেদের ক্ষেত্রে বয়ঃসন্ধিকাল আসে ১১ থেকে ১৫ বছর বয়সের মধ্যে। বয়ঃসন্ধি শুরুর সাধারণ বয়সসীমা ছেলেদের ক্ষেত্রে ছেলেদের ক্ষেত্রে ১০ থেকে ১৭ বছর। সাধারণত বয়ঃসন্ধির প্রথম লক্ষণ দেখা দেওয়ার ছয় বছরের মধ্যে তারা শারীরিক পরিপূর্ণতা লাভ করে।\nছেলেদের ক্ষেত্রে, টেস্টোস্টেরনের অ্যান্ড্রোজেন হলো প্রধান যৌন স্টেরয়েড। অল্পসময়ের মধ্যেই টেস্টোস্টেরন ক্ষরণের প্রভাবে সমস্ত পুরুষালি বৈশিষ্ট্যের প্রকাশ ঘটে। পুরুষের টেস্টোস্টেরনের রাসায়নিক রূপান্তরের (hormonal changes) ফলে অন্যতম যে স্টেরয়েড উৎপন্ন হয় তা হল, এস্ট্রাডিওল। তবে ছেলেদের শারীরিক বৃদ্ধি হয় মেয়েদের পরে এবং অনেক ধীরগতিতে। বয়ঃসন্ধি শুরু হওয়ার আগে উচ্চতায় ছেলেরা মেয়েদের তুলনায় মোটামুটি ২ সেন্টিমিটার কম হয়।\nবয়ঃসন্ধির শুরু হয় GnRH এর উচ্চ স্পন্দনের মাধ্যমে, যা যৌন হরমোনের ক্ষরণ বাড়ায়। বয়ঃসন্ধি সাধারণত পুরুষের ৫৫ কেজি ওজনে শুরু হয়, তবে শারীরিক বিভিন্নতার জন্য এর কম বেশি পরিবর্তন হতে পারে। শরীরের ওজনের এই পার্থক্যের কারণও GnRH বৃদ্ধি, যা প্রোটিন হরমোন লেপ্টিনের চাহিদা বাড়িয়ে দেয়। লেপ্টিন উদ্দীপ্ত হতে দেরি হলে বয়ঃসন্ধি শুরু হতেও দেরি হয়। লেপ্টিনের পরিবর্তন বয়ঃসন্ধির প্রারম্ভেই শুরু হয় এবং পূর্ণ প্রাপ্তবয়স্ক হলে সাথে সাথে এটিও শেষ হয়। যদিও বয়ঃসন্ধির শুরুর সময় বংশগত কারণেও পরিবর্তিত হতে পারে।\nছেলেদের ক্ষেত্রে যে শারীরিক পরিবর্তন দেখা দেয় তাতে তাদের কণ্ঠস্বর ভারী হয়ে ওঠে। গোঁফের রেখা স্পষ্ট হয়ে ওঠে। শরীরে লোম দেখা যায়। দেহের মধ্যে বীর্য সৃষ্টি হওয়ায়, তৈরি বয় শারীরিক যৌন চাহিদাও। এর ফলে ঘটে মানসিক পরিবর্তন৷\nবয়ঃসন্ধির সময়ে দেহে নানারকম শারীরিক এবং হরমোনজনিত পরিবর্তন আসে। সেই কারণে অভিভাবক হিসেবে আপনি আপনার ছেলে ও মেয়ের মধ্যে অনুভূতিগত বা মানসিক পরিবর্তন দেখতে পাবেন। যেমন, বিভিন্ন সময় খুব গভীর অথবা তীব্র অনুভূতি দেখা দেবে। তাদের মস্তিষ্ক এই সময়েও অনুভূতি কীভাবে প্রকাশ করতে হবে সেই প্রক্রিয়া শেখায়। এছাড়াও, মানসিক দিক থেকে সংবেদনশীল হয়ে ওঠে।\nএই পর্যায়ে ছেলেরা অভিভাবকদের সঙ্গে একটা দূরত্ব বজায় রেখে চলতে চায়। অর্থাৎ, তারা নিজেদের জন্য একটা আলাদা জায়গা তৈরি করতে চায়। এই সময়ে পরিবারের লোকজনদের থেকেও বন্ধু বা প্রেমিকা তাঁদের কাছে বড় হয়ে উঠতে পারে।\nবয়ঃসন্ধিতে মস্তিষ্কের বিকাশ এমনভাবে হয় যার ফলে নতুন কিছু করে দেখানো বা দেখার ইচ্ছে জেগে ওঠে। এর ফলেই কিছু কিছু ছেলেদের মধ্যে ঝুঁকিপূর্ণ কাজকর্মের প্রতি ঝোঁক জন্মায়। আবার একইসঙ্গে তাদের মধ্যে হঠকারিতা নিয়ন্ত্রণ করার মতো শক্তির বিকাশও হয়।\nএই মুহূর্তে যেটা না বললেই নয়, তা হলো যোগাযোগের নিত্যনতুন মাধ্যম ব্যবহারের প্রতি ঝোঁক দেখা দেয়। মোবাইল, ইন্টারনেট এবং সোশ্যাল মিডিয়ার মাধ্যমে অপরিচিত মানুষের সাথে মেলামেশার একটা চাহিদা তৈরি হয় এই বয়ঃসন্ধির সময়।\nবয়ঃসন্ধিকালে একজন ছেলে বা মেয়ের মস্তিষ্কের বিকাশের ক্ষেত্রে নানারকম পরিবর্তনের প্রক্রিয়া শুরু হয়। কৈশোরে মানুষের মস্তিষ্ক খুব উচ্চ পর্যায়ে কাজ করে। যেমন, বিমূর্ত চিন্তাভাবনা, সিদ্ধান্ত নেওয়া, জীবনের লক্ষ্য স্থির করা এবং মতামত দেওয়ার ক্ষমতা তৈরি হতে থাকে। তার সিদ্ধান্ত নেওয়ার দক্ষতা এই সময়ে ততটা বিকশিত না হলেও, সে কোনও একটা কাজের ফলাফল কী হতে পারে সে বিষয়ে বুঝতে ও শিখতে চেষ্টা করে। জীবনের লক্ষ্য স্থির করে নিয়ে এবং সেই লক্ষ্যের দিকে এগিয়ে যাওয়ার জন্য দীর্ঘমেয়াদি চিন্তাভাবনা শুরু করে, যেমন- নিজের পছন্দসই কেরিয়ার, শখ প্রভৃতি সম্পর্কে ভাবনাচিন্তা করতে থাকে।\nআর ঠিক এই সময়েই তাদের সবচেয়ে বেশি প্রয়োজন পড়ে বাবা-মায়ের বন্ধুত্বের। বাবা-মায়ের অসহযোগীতা যেকোনো মুহূর্তে কোন ভুল সিদ্ধান্তে পৌঁছে দিতে পারে ছেলেমেয়েদের ৷\nবয়ঃসন্ধি তে ছেলে হোক বা মেয়ে, শারীরিক গঠনের এটাই সময় ৷ তাই ব্যালান্সড ডায়েট একান্ত জরুরি ৷ ছেলেদের ক্ষেত্রে ২৬০০-২৮০০ কিলোক্যালোরি প্রতিদিন প্রয়োজন।\nআরেকটি বিষয় মনে রাখা উচিত, বয়ঃসন্ধিতে ধূমপান করার প্রবণতা ভীষণ ভাবে দেখা দেয় ৷ আপনার ছেলের মধ্যে তা দেখতে পেলে অশান্তি শুরু করবেন না। তাকে বরং খারাপ প্রভাব টা বোঝান ৷ বোঝান তার কোনো ক্ষতি হলে আপনাদের কি হবে ৷ সাথে থাকা টুকুই তো, ব্যস আর কি ৷\nPrevPreviousহেমোফিলিয়া কি? হিমোফিলিয়া রোগের কারণ, লক্ষণ ও চিকিৎসা\nNextপিরিয়ড বা ঋতুস্রাব — প্রাথমিক ধারণা, প্রথম পিরিয়ড, সতর্কতাNext


সিরাজদিখানে পল্লী বিদ্যুতের মনগড়া বিদ্যুৎ বিলে দিশেহারা গ্রাহক ।। জনমনে অশান্তি! সিরাজদিখানে পল্লী বিদ্যুতের মনগড়া বিদ্যুৎ বিলে দিশেহারা গ্রাহক ।। জনমনে অশান্তি! – Dinlipinews24.com\nমুন্সিগঞ্জের সিরাজদিখানে পল্লী বিদ্যুৎ অফিসের মনগড়া তৈরি বিলে দিশেহারা হয়ে হয়রানির শিকার হচ্ছেন সহস্রাধিক গ্রাহক। মিটার রিডারদের এমন খামখেয়ালিপনায় গ্রাহকদের হয়রানির শিকার হওয়ার পাশাপাশি গুনতে হচ্ছে অতিরিক্ত মাশুল। চলতি মাসের বিদ্যুৎ বিলে মনগড়া ইউনিট বসানোর একাধিক অভিযোগ উঠেছে মুন্সিগঞ্জ পল্লী বিদ্যুৎ সমিতির সিরাজদিখান জোনাল অফিসের মিটার রিডারদের বিরুদ্ধে।\nউপজেলার রশুনিয়া ইউনিয়নের চোরমর্দ্দন গ্রামের পল্লী বিদ্যুতের গ্রাহক মোঃ হালিম বলেন, একটি ফ্যান ও একটি এনার্জি বাল্ব ব্যবহার করে সচরাচর প্রত্যেক মাসে তার মিটারে ৪০-৫৫ ইউনিটের বিল আসে। চলতি মাসে বিদ্যুৎ বিলে ১০০ ইউনিটের বেশী ইউনিট ও ব্যবহারের সাথে ৬৩৬ ইউনিট ব্যবধান থাকায় তিনি পল্লী বিদ্যুতের সিরাজদিখান জোনাল অফিসের গিয়ে মৌখিকভাবে অতিরিক্ত বিল এবং ইউনিটের গড়মিলের অভিযোগ করেন। মৌখিক অভিযোগের ভিত্তিতে তার বিলটি সংশোধন করে দেওয়া হয়। কিন্তু বিল সংশোধনের পরও ব্যবহারের তুলনায় ৫৮৬ ইউটের গড়মিল রয়েই যায়।\nসরেজমিনে গত ২২ মে পর্যন্ত মোঃ হালিমের মিটারে ২১১৩৯ ইউনিট দেখা গেলেও পল্লী বিদ্যুতে বিলে ২১৭২৫ ইউনিট উল্লেখ থাকতে দেখা যায়। অর্থাৎ সে হিসেবে প্রতি মাসে গড়ে এ পর্যন্ত মোঃ হালিমের কাছ থেকে ৫৮৬ ইউনিট অগ্রিম আদায় করেছে পল্লী বিদ্যুৎ অফিস। যার স্পষ্ট কোন ব্যাখ্যা পাওয়া যায়নি। এছাড়া উপজেলার বিভিন্ন এলাকার সহস্রাধীক গ্রাহক পল্লী বিদ্যুতের মিটার রিডারদের মনগড়া ইউনিটের কারণে হয়রানীর শিকার হয়েছেন মর্মে অভিযোগ তুলে সাংবাদিকদের অবহিত করেছেন। এদের মধ্যে সিংহভাগ গ্রাহকের মিটারের ইউনিটের জটিলতা সমাধান হয়নি বলেও জানিয়েছেন তারা।\nপল্লী বিদ্যুৎ সিরাজদিখান জোনাল অফিসের ডেপুটি জেনারেল ম্যানেজার (ডিজিএম) খোন্দকার মোঃ মোশারফ বলেন, হয়তো রিডারদের ভুল হতে পারে। যারা অভিযোগ করেছে তাদেরকে বলুন আমার কাছে আসতে। এ বিষয়ে তদন্তপূর্বক প্রয়োজনীয় ব্যবস্থা গ্রহণ করবো।


০৫ জুন, ২০২০ ১০:৪৬ পিএম\nমেডিভয়েস রিপোর্ট: চট্টগ্রামের বেসরকারি মা ও শিশু হাসপাতালে করোনা ইউনিটের উদ্বোধন করা হবে আগামীকাল শনিবার। বেলা ১২টায় প্রধান অতিথি হিসেবে টেলি-কনফারেন্সের মাধ্যমে এর উদ্বোধন করবেন তথ্যমন্ত্রী ড. হাছান মাহমুদ এমপি।\nফলে রোববার থেকে করোনা আক্রান্ত রোগীদের চিকিৎসা সেবা শুরু হবে চট্টগ্রামের এই বেসরকারি মা ও শিশু হাসপাতালে।\nহাসপাতালটির সহ-সভাপতি সৈয়দ মোহাম্মদ মোরশেদ হোসেন জানান, তথ্যমন্ত্রী ড. হাছান মাহমুদ আগামীকাল শনিবার টেলিকনফারেন্সের মাধ্যমে করোনা চিকিৎসা সেবা কার্যক্রম উদ্বোধন করবেন। এ সময় ভূমিমন্ত্রী সাইফুজ্জামান চৌধুরী জাবেদ, শিক্ষা উপ-মন্ত্রী ব্যারিস্টার মহিবুল হাসান চৌধুরী নওফেল এবং চট্টগ্রামের মেয়র আ জ ম নাছির উদ্দিন টেলি-কনফারেন্সে বিশেষ অতিথি হিসেবে যুক্ত থাকার কথা রয়েছে।\nতিনি বলেন, আগামীকাল উদ্বোধন হলেও রোগী ভর্তি শুরু হবে রবিবার থেকে। করোনা রোগীদের চিকিৎসার জন্য চট্টগ্রাম মা ও শিশু হাসপাতালে ১০টি আইসিইউ বেডের সুবিধা ও ২০ শয্যার আইসোলেশন ওয়ার্ড প্রস্তুত করা হয়েছে।\nএছাড়া এখানে শিগগির করোনার নমুনা পরীক্ষা শুরু করা হবে বলেও জানান তিনি।\nতথ্যমন্ত্রী ড. হাছান মাহমুদ করোনা ইউনিট করোনাভাইরাস চট্টগ্রাম মা ও শিশু হাসপাতাল\nআরও : চট্টগ্রাম মা ও শিশু হাসপাতাল


অপেক্ষায় কেটেছে সাতটি বছর। এতগুলো বছরে একবারও যাননি ছেলের কবরের পাশে। এভাবে আর কত বছর কাটাবেন সাংবাদিক সাগর সরওয়ারের মা সালেহা মনির। জানালেন, যতদিন আমার ছেলে ও বউয়ের হত্যাকারীরা আটক হবে না, ততদিন আমি তাদের কবর জিয়ারতে যাব না।সাগর-রুনি হত্যাকারীরা আটক না হওয়ায় হতাশা ব্যক্ত করেন তিনি। সালেহা মনির বলেন, তদন্ত কর্মকর্তারা বার বার আমার কাছে এসে জানতে চায় আমি কাউকে সন্দেহ করি কিনা। আমি প্রতিবারই তাদের বলেছি, আপনাদেরই তো আমাকে জানানোর কথা- কারা কী কারণে আমার ছেলে ও বউকে হত্যা করল?\n২০১২ সালের ১১ ফেব্রুয়ারি রাতে রাজধানীর পশ্চিম রাজাবাজারের ভাড়া বাসায় নৃশংসভাবে হত্যা করা হয় মাছরাঙা টেলিভিশনের যুগ্ম বার্তা সম্পাদক সাগর সরওয়ার এবং এটিএন বাংলার জ্যেষ্ঠ প্রতিবেদক মেহেরুন রুনিকে।\nসোমবার (১১ ফেব্রুয়ারি) এই সাংবাদিক দম্পতির সপ্তম মৃত্যুবার্ষিকী পূর্ণ হল। আসামিদের গ্রেফতারের ব্যাপারে নানা সময় মামলার তদন্তের সঙ্গে সংশ্লিষ্ট গুরুত্বপূর্ণ ব্যক্তিরা অনেক আশ্বাস দিলেও সে আশ্বাসে চলে গেছে সাতটি বছর।\nমা সালেহা মনির বলেন, সাতটি বছর ধরে টেলিভিশনের ব্রেকিং নিউজে চোখ রাখছি। মাঝে মাঝেই আঁতকে উঠি, এই বুঝি হত্যাকারীদের আটকের খবর এলো। বাড়ির সামনে পুলিশ-র‌্যাবের গাড়ি থামলেই মনে হয় যেন হত্যাকারীদের আটকের সংবাদ নিয়ে এলো ওরা। এভাবেই সাত বছর ধরে অপেক্ষা করছি।\nএই মামলার সন্দেহভাজন নিয়ে তিনি বলেন, আমার চেয়ে এই মামলার বাদী রুনীর ভাই নওশাদই ভালো বলতে পারবেন। যাকে তাকে ধরে নিয়ে মামলায় জড়ানোর চেষ্টা হচ্ছিল বলে, আমি এর প্রতিবাদও করেছি।\nএসময় ক্ষোভের সঙ্গে সাহেলা মনির বলেন, মৃত্যুর আগে আমি ছেলে আর বউয়ের হত্যাকারীদের আটকের খবর শুনে যেতে পারব কিনা, জানি না।\nগত ছয় বছরের নানা অভিজ্ঞতায় হতাশা ব্যক্ত করে তিনি বলেন, আমার ছেলের সঙ্গে কারো শত্রুতা ছিল না। রুনির মা তো তার মেয়ের সঙ্গেই থাকতেন, সেই রাতে তিনি কি ওই বাড়িতে ছিলেন না? যদি না থেকে থাকেন, তবে কেন তিনি ওই দিন ছিলেন না? এটা বের করা প্রয়োজন।\nসালেহা মনির বলেন, ওই ফ্ল্যাটে কারা আসে, কারা যায়- তার সবই তো নিরাপত্তা কর্মীরা লিখে রাখে। আর এত রাত পর্যন্ত নিশ্চয়ই তাদের মেহমান অপরিচিত কেউ ছিল না।\nএই হত্যাকাণ্ডকে চুরি-ডাকাতির ঘটনা বানানোর চেষ্টা করা হচ্ছে অভিযোগ করে তিনি প্রশ্ন রাখেন, কোন চোর-ডাকাত কী ওই ঘরের চাকু-বটি দিয়ে হত্যা করতে আসবে? আর যে গ্রিল কেটে চুরির ঘটনা দেখানো হচ্ছে, সেটা দিয়ে কি মানুষ ঢুকতে পারবে?\nময়নাতদন্তে চিকিৎসক দেখেছেন, তারা কি খাওয়া-দাওয়া করেছেন, তাদের পাকস্থলিতে কি কি পাওয়া গেছে, হত্যার কারণ নির্ণয়ের পরও আমার সন্তানদের মরদেহ আবার কবর থেকে তুলে ময়নাতদন্ত করা হয়েছে। এতে আমি খুব কষ্ট পেয়েছি। যারা হত্যা করেছে, সেই হত্যাকারীদের ধরার বদলে তদন্তকারী দল শুধু হত্যা কিভাবে হল, সেদিকে বেশি গুরুত্ব দিচ্ছে। কেন এটা করা হচ্ছে, তা আমার বোধগম্য নয়।\nসাগরের মা সালেহা মনির প্রশ্ন রেখে বলেন, হত্যাকারীরা কত শক্তিশালী, যে এতদিন তারা ধরা-ছোঁয়ার বাইরে রয়েছে?


ইলেকটোরাল ভোটে বাইডেন ২০৯, ট্রাম্প ১১২ ৩রা মাঘ, ১৪২৮ বঙ্গাব্দ\nইলেকটোরাল ভোটে বাইডেন ২০৯, ট্রাম্প ১১২\nনভেম্বর ৪, ২০২০ cnews\nযুক্তরাষ্ট্রের প্রেসিডেন্ট নির্বাচনের ফলাফল ঘিরে টানটান উত্তেজনা বিরাজ করছে। কে হতে যাচ্ছেন পরবর্তী মার্কিন প্রেসিডেন্ট তা জানতে অধীর আগ্রহে অপেক্ষা করছে বিশ্ব। এর মধ্যেই অবশ্য নির্বাচনের কিছু ফলাফল হাতে আসতে শুরু করেছে।\nগার্ডিয়ানের এক প্রতিবেদন অনুযায়ী, এখন পর্যন্ত ইলেকটোরাল ভোটে প্রেসিডেন্ট ট্রাম্পের চেয়ে এগিয়ে আছেন জো বাইডেন। তিনি ট্রাম্পের চেয়ে ৯৭টি ইলেকটোরাল কলেজের ভোটে এগিয়ে আছেন।\nএখন পর্যন্ত ডেমোক্র্যাট প্রেসিডেন্টন প্রার্থী বাইডেন ২০৯টি ইলেকটোরাল ভোটে এগিয়ে আছেন। অপরদিকে রিপাবলিকান প্রার্থী ও বর্তমান প্রেসিডেন্ট ডোনাল্ড ট্রাম্প এগিয়ে আছেন ১১২টি ইলেকটোরাল ভোটে।\nমিসৌরি অঙ্গরাজ্য ও কেনসাসে ট্রাম্প বাইডেনকে পেছনে ফেলেছেন। অপরদিকে কলোরাডো, ডিস্ট্রিক্ট অব কলম্বিয়ায় ট্রাম্পের চেয়ে এগিয়ে রয়েছেন বাইডেন।\nএছাড়া নেব্রাস্কা, লুইজিয়ানা, নর্থ ডেকোটা এবং সাউথ ডেকোটায় ট্রাম্প এগিয়ে আছেন। আর নিউ মেক্সিকো, নিউইয়র্কে ট্রাম্পকে পেছনে ফেলে এগিয়ে আছেন বাইডেন।\nইন্ডিয়ানা, আরকানসাসে বাইডেনকে পেছনে ফেলে এগিয়ে আছেন ট্রাম্প। অপরদিকে, ম্যাসাচুসেটস এবং নিউ জার্সিতে এগিয়ে আছেন বাইডেন।\nওকলাহোমা অঙ্গরাজ্যে ট্রাম্প, রোডে আইল্যান্ডে, কানেক্টিকাট, দেলাওয়ার, ইলিনয়েস এবং মেরিল্যান্ডের ইলেকটোরাল কলেজ ভোটে এগিয়ে আছেন বাইডেন।\nতবে ইলেকটোরাল কলেজ ভোটে বাইডেন এগিয়ে থাকলেও জনগণের ভোটে এগিয়ে আছেন ট্রাম্প। এখন পর্যন্ত ট্রাম্প পেয়েছেন ৪ কোটি ৩০ লাখ ৮ হাজার ৭৭৭টি ভোট। অপরদিকে, বাইডেনকে ভোট দিয়েছেন ৪ কোটি ৭ লাখ ১২ হাজার ৬৯১ জন ভোটার।\nট্রাম্পকে ব্যাগ গোছাতে বললেন বাইডেন জো বাইডেনের অভিষেক অনুষ্ঠানে যাচ্ছেন না ট্রাম্প অসম্মানজনক বিদায়ের পথে ডোনাল্ড ট্রাম্প! অবশেষে হার স্বীকার করলেন ট্রাম্প ক্ষমতার অপব্যবহারের জন্য ট্রাম্প অভিশংসিত ২০১৬ সালের নির্বাচনের চেয়েও বড় ব্যবধানে জিতব: ট্রাম্প ট্রাম্প জুনিয়রের প্রেমিকার করোনা পজিটিভ মাস্ক ছাড়াই ফের নির্বাচনী প্রচারণায় ট্রাম্প ট্রাম্পের পরাজয় স্বীকার না করাটা বিব্রতকর: বাইডেন ভাইরাসের সঙ্গে যুদ্ধ করছি, একে অপরের সঙ্গে নয়: বাইডেন সংখ্যাগুলো আমাদের জয়ের কথা বলছে: বাইডেন মার্কিন নির্বাচন: যেমন হল ট্রাম্প-বাইডেন প্রথম বিতর্ক হোয়াইট হাউসের পথে অনেক এগিয়ে বাইডেন ইরানের পরমাণু কেন্দ্রে হামলার পথ খুঁজেছিলেন ট্রাম্প মিশিগানে ট্রাম্পের মামলা, দায়িত্ব নেয়ার প্রস্তুতি বাইডেনের টাকার খেলায়ও হেরে যাচ্ছে ট্রাম্প যা করতে এসেছিলাম, সবই করেছি: ট্রাম্প ট্রাম্পমুক্ত নিরাপদ আমেরিকা চাই: বাইডেন বহু জাল ভোটের সুনির্দিষ্ট প্রমাণ রয়েছে: ট্রাম্প চূড়ান্ত বিতর্কে ট্রাম্প-বাইডেন সংযত, প্রাধান্য পেল করোনা, বর্ণবাদ ট্রাম্পকে সরাতে মামলা করবেন বাইডেন দুই অঙ্গরাজ্যের একটিতে বাইডেন অন্যটিতে ট্রাম্প জয়ী ট্রাম্প-বাইডেন: জয় দাবি দুজনেরই ট্রাম্প বা বাইডেন, রাশিয়ার পছন্দের নয় কেউই হোয়াইট হাউসের স্টাফ প্রধান নিয়োগ দিলেন বাইডেন অ্যারিজোনায় ট্রাম্প সমর্থকদের সশস্ত্র বিক্ষোভ বাইডেন জয়ী হলে আমাকে হয়তো দেশ ছাড়তে হবে: ট্রাম্প ট্রাম্প অধ্যায় শেষ, হোয়াইট হাউসে বাইডেন বিমানের সিঁড়িতে তিনবার হোঁচট খেলেন বাইডেন (ভিডিও) কাজের মধ্যেই জন্মদিন কাটালেন বাইডেন জুয়ার শহরেই ঝুলছে ট্রাম্প–বাইডেনের ভাগ্য করোনা নিয়ন্ত্রণে যে পদক্ষেপ নেবেন বাইডেন বাইডেনের জয় নিশ্চিত করল যুক্তরাষ্ট্রের ইলেকটোরাল কলেজ সরকারিভাবে জয় পেলেন বাইডেন ট্রাম্প, নাকি বাইডেন, কে হচ্ছেন আমেরিকার ৫৯তম রাষ্ট্রপতি? ট্রাম্প আমেরিকার সবচেয়ে অযোগ্য প্রেসিডেন্ট: বাইডেন ট্রাম্পের মিথ্যা দাবি গণতন্ত্রের জন্য বিপজ্জনক : ওবামা ভার্চুয়াল বিতর্কে ট্রাম্প-বাইডেন জিতে যাচ্ছি: বাইডেন বরখাস্ত করলেন ট্রাম্প, উপদেষ্টা বানালেন বাইডেন উইসকিনসনে ভোট পুনগণনার আবেদন ট্রাম্প শিবিরের অভিনন্দনের জোয়ারে ভাসছেন বাইডেন বৈধভাবে ভোট গুনলে আমিই জয়ী : ট্রাম্প ট্রাম্প হাসপাতালে, প্রচারণার মাঠে এখন বাইডেন একা ইলেক্টোরাল ভোটে বাইডেন ২২৩, ট্রাম্প ২১৪: মার্কিন গণমাধ্যম হেরেও আলাস্কা জিতে নিলো ট্রাম্প যুক্তরাষ্ট্রের ইতিহাসে সর্বাধিক ভোট পেলেন বাইডেন জর্জিয়ায় ট্রাম্পকে ছাড়িয়ে জয়ের পথে বাইডেন পেনসিলভানিয়াতেও এগিয়ে গেলেন বাইডেন ইলেক্টোরাল কলেজ ভোটে বাইডেন ২৬৪, ট্রাম্প ২১৪ অবশেষে হোয়াইট হাউস ছাড়ার ঘোষণা দিলেন ট্রাম্প বাইডেন ২৪৮, ট্রাম্প ২১৪ ইলেকটোরাল ভোট\nPrevious Previous post: ইলিশ শিকারের পদ্মায় ৫১ জেলেকে আটক\nNext Next post: পাহাড়ে বাস আটকে বাঁচল ৩০ বিশ্ববিদ্যালয় শিক্ষার্থীর প্রাণ\nসোমবার (রাত ১০:৩৬)


টেকনাফে পৃথক বন্দুকযুদ্ধে ৪ মাদক ব্যবসায়ী নিহত | জয়নিউজবিডি\nটেকনাফে পৃথক বন্দুকযুদ্ধে ৪ মাদক ব্যবসায়ী নিহত\nকক্সবাজার প্রতিনিধি 1 March 2019 6:18 pm\nটেকনাফে বিজিবি ও পুলিশের সঙ্গে পৃথক বন্দুকযুদ্ধের ঘটনায় ৪ মাদক ব্যবসায়ী নিহত হয়েছেন।\nশুক্রবার (১ মার্চ) ভোররাতে উপজেলার হোয়াইক্যং ইউনিয়নের নয়াপাড়া এবং সাবরাং ইউনিয়নের পুরাতন মগপাড়ায় বন্দুকযুদ্ধের পৃথক এ ঘটনা ঘটে বলে জানায় বিজিবি।\nটেকনাফ থানার ওসি প্রদীপ কুমার দাশ জয়নিউজকে বলেন, হোয়াইক্যং ইউনিয়নের নয়াপাড়ায় দুই দল মাদক ব্যবসায়ীর মধ্যে গোলাগুলির শব্দ শুনে স্থানীয়রা পুলিশকে খবর দেয়। পরে পুলিশ ঘটনাস্থলে পৌঁছুলে মাদক ব্যবসায়ীরা পালিয়ে যায়।\nএসময় ঘটনাস্থলে দুইজনকে গুলিবিদ্ধ অবস্থায় পাওয়া যায়। পরে তল্লাশি চালিয়ে ৬ হাজার ইয়াবা, ২টি দেশীয় তৈরি বন্দুক ও ৪টি গুলি পাওয়া যায়।\nগুলিবিদ্ধ দুইজনকে উপজেলা স্বাস্থ্য কমপ্লেক্সে নিয়ে আসলে কর্তব্যরত চিকিৎসক তাদের মৃত ঘোষণা করেন।\nনিহতরা হলেন হ্নীলা ইউনিয়নের চৌধুরী পাড়ার জানে আলমের ছেলে নজির আহমদ (৪০) এবং নয়াপাড়ার মোহাম্মদ জাকারিয়ার ছেলে গিয়াস উদ্দিন (৪০)।\nওসি জানান, নিহতরা দুইজনই চিহ্নিত মাদক ব্যবসায়ী। তাদের বিরুদ্ধে মাদকসহ বিভিন্ন অভিযোগে একাধিক মামলা রয়েছে। নিহতদের লাশ ময়নাতদন্তের জন্য কক্সবাজার সদর হাসপাতাল মর্গে প্রেরণ করা হয়েছে বলেও জানান ওসি।\nএদিকে, শুক্রবার ভোররাতে টেকনাফের সাবরাং ইউনিয়নের পুরাতন মগপাড়ায় বিজিবির সঙ্গে গোলাগুলির ঘটনায় দুইজন ইয়াবা চোরাকারবারি নিহত হয়েছেন বলে জানিয়েছেন বিজিবির টেকনাফ ২ ব্যাটেলিয়নের অধিনায়ক লেফটেন্যান্ট কর্নেল মো. আছাদুদ-জামান চৌধুরী।\nতবে নিহতদের নাম ও পরিচয় জানাতে পারেননি তিনি।\nলেফটেন্যান্ট কর্নেল আছাদুদ-জামান বলেন, শুক্রবার ভোররাতে নাফ নদীর সাবরাং ইউনিয়নের পুরাতন মগপাড়া পয়েন্ট দিয়ে মিয়ানমার থেকে ইয়াবার বড় একটি চালান আসার খবরে বিজিবির সদস্যরা অভিযান চালায়।\nএসময় মিয়ানমার দিক থেকে আসা সন্দেহজনক কয়েকজন ব্যক্তি বিজিবির সদস্যদের দেখতে পেয়ে গুলি ছুঁড়তে শুরু করে। বিজিবির সদস্যরাও আত্মরক্ষার্থে পাল্টা গুলি ছুঁড়ে। একপর্যায়ে গুলি ছুঁড়তে ছুঁড়তে মাদক ব্যবসায়ীরা পালিয়ে গেলে ঘটনাস্থলে দুইজনকে গুলিবিদ্ধ অবস্থায় পাওয়া যায়। পরে সেখানে তল্লাশি করে ১ লাখ ইয়াবা, ১টি দেশীয় তৈরি বন্দুক ও ১টি গুলি পাওয়া যায়।\nপরে গুলিবিদ্ধ দুইজনকে টেকনাফ উপজেলা স্বাস্থ্য কমপ্লেক্সে নিয়ে আসলে কর্তব্যরত চিকিৎসক মৃত ঘোষণা করেন।\nনিহতদের লাশ ময়নাতদন্তের জন্য কক্সবাজার সদর হাসপাতাল মর্গে প্রেরণ করা হয়েছে বলে জানান লে. কর্নেল আছাদুদ-জামান।\nবায়েজিদে অমিত মুহুরীর সহকারীসহ আটক ২\nকারা আপনাকে গোপনে হিংসে করেন?\nকেন নতুন ভাষা রপ্ত করছেন সানি?\nজমজমাট শুঁটকি পল্লি\nগডমাদার জেনিফার লোপেজ


সহকর্মীকে ভালবেসে (dating) ফেললে মেনে চলুন এই নিয়মগুলি। in bengali\nসহকর্মীর প্রেমে পড়েছেন, ক্ষতি নেই! তবে এই বিষয়গুলি মাথায় না রাখলে কিন্তু বিপদ!\nপ্রেমের ফাঁদ পাতা ভুবন জুড়ে! আর সেই ফাঁদে কখন যে কে পড়বে, তা আগে থাকতে ঠাউর করা দায়। তবে তাই বলে প্রেমের মানুষটির খোঁজ যে সব সময় ডেটিং সাইট, নয়তো ফেসবুকেই মিলবে, এমনও নয়! হঠাৎ করে পাশের বাড়ির বুবাইকে যেমন ভাল লেগে যেতে পারে, তেমনি অফিসে পাশের সিটে বসা ‘হ্যান্ডসাম’ ছেলেটিকেও ভালবেসে ফেলতে পারেন। তবে বুবাইকে ভালবাসলে কতটা ঝড়-ঝাপটা সামলাতে হবে জানা নেই। কিন্তু অফিসের সেই হ্যান্ডসামটির প্রেমে পরলেই যত বিপদ! বিপদ কেন?\nনা, ভালবাসলে কোনও বিপদ নেই। কিন্ত আপনাদের লীলা খেলা (dating) যদি কোনও সহকর্মীর নজরে চলে আসে, তাহলেই চিন্তার বিষয়! সেক্ষেত্রে চাকরি পর্যন্ত যেতে পারে। কারণ, অনেক অফিসই এমন সম্পর্ককে মান্যতা দেয় না। ফলে রেজিগনেশন দেওয়া ছাড়া প্রেমিক-প্রেমিকার হাতে অন্য কোনও উপায় আর থাকে না। একই ঘটনা আপনার সঙ্গেও ঘটুক, এমনটা আমরা চাই না। তাই এই প্রতিবেদনে এমন কিছু নিয়মের (rules) উল্লেখ রইলো, যা অক্ষরে অক্ষরে মেনে চললে আপনাদের সম্পর্কের কথা জানা-জানি তো হবেই না, বরং লোকচক্ষুর আড়ালে গোকুলে বেড়ে উঠবে আপনাদের প্রেমের সম্পর্ক।\n১. আপনাদের সম্পর্কের কথা কেউ না জানতে পারে\nঅফিসের কোনও সহকর্মীকে ভুলেও আপনাদের সম্পর্কের কথাটা বলতে যাবেন না যেন! কারণ, এমন খবর মুখে মুখে ঘুরতে-ঘুরতে এক সময় দাবানলের চেহারা নেয়। আর সেই দাবানলের আঁচ যদি একবার বস পর্যন্ত গিয়ে পৌঁছায়, তা হলেই বিপদ! তাতে দু’জনেরই চাকরি যেমন যেতে পারে, তেমনই সম্মানহানির আশঙ্কাও উড়িয়ে দেোয়া যায় না। তাই মুখে কুলুপ আঁটাই নিরাপদের।\n২. অফিস চত্বরে বেশি দেখা করা চলবে না\nকথায়-কথায় দু’জনে মিলে কফি ব্রেকে যাওয়া চলবে না। একসঙ্গে লাঞ্চে যাওয়াও কম বিপদের নয়। কারণ প্রতিটা অফিসেই পরনিন্দা, পরচর্চাপ্রিয় এমন কিছু মানুষ থাকেন, যাঁদের নজর সারাক্ষণ বাকিদের উপর থাকে। এমন মানুষদের রেডারে একবার ধরা পরে গেলে সমস্যা বাড়বে বই কী! সেক্ষেত্রে নিমেষেই আপনারা গসিপের পাত্র হয়ে উঠবেন। তখন মানসিক শান্তি থাকবে কি? তাই অফিস চত্বরে নিরাপদ দূরত্ব বজায় রাখাটাই নিরাপদের। তাতে অকারণ অ্যাক্সিডেন্টের আশঙ্কা আর থাকবে না।\n৩. ভুলেও অফিস আই-ডিতে প্রেম পত্র পাঠাবেন না যেন\nপ্রেমিককে খুব মিস করলে একটু উঁকিঝুঁকি মেরে তাঁকে এক ঝলক দেখে নিন না, তাতে কোন ক্ষতি নেই! কিন্ত ভুলেও আফিস আই-ডিতে ‘মিসিং ইউ বেবি’ গোছের মেল লিখে পাঠাবেন না যেন! তাতে ধরা পরবেই পরবেন। কারণ, অফিস আই-ডিতে সারাক্ষণ নজরদারি চলে। তাই আই টি সেকশনে যদি আপনার বাবা-কাকা না থাকেন, তা হলে সেই মেলের খবর যে সেকেন্ডে বসের কানে পৌঁছে যাবে, তা নিয়ে কোনও সন্দেহ নেই। তারপর আপনার যে কী হাল হবে, তা কি আর বলার অপেক্ষা রাখে।\n৪. সোশ্যাল মিডিয়ায় আপনাদের টিকিটিও যেন দেখা না যায়\nযখন বুঝবেন সম্পর্কের ভিতটা একটু মজবুত হয়েছে, তখন থেকেই নতুন চাকরি দেখা শুরু করে দেবেন। কারণ এক অফিসে প্রেমিক-প্রেমিকা বা স্বামী-স্ত্রীর কাজ করা উচিত নয়। তাতে হাজার রকমের ঝক্কি পোয়াতে হয়। তাই যতদিন না দু’জনে অফিস ছাড়ছেন, ততদিন আপনাদের কোনও ছবি সোশ্যাল মিডিয়ায় দেবেন না যেন! কারণ, আপনার ফেসবুক বা ইনস্টাগ্রামে অফিসের কেউ না-কেউ তো আছে, সে যদি দেখে নেয়, তা হলেই হল! তাই প্রেমিকের সঙ্গে সোশ্য়ালি অ্যাকটিভ থাকুন, তাতে কোনও ক্ষতি নেই! কিন্তু সোশ্যাল মিডিয়ায় বেশি অ্যাকটিভ না থাকাই নিরাপদের।


দিনাজপুরে নির্মাণ শ্রমিকদের বিরুদ্ধে মামলা দিনাজপুরে নির্মাণ শ্রমিকদের বিরুদ্ধে মামলা – সিসি নিউজ\nদিনাজপুরে নির্মাণ শ্রমিকদের বিরুদ্ধে মামলা\nমাহবুবুল হক খান, দিনাজপুর : দিনাজপুরে কারারক্ষীদের সাথে নির্মাণ শ্রমিকদের মারামারির ঘটনায় কোতয়ালী থানায় মামলা দায়ের করা হয়েছে। কারারক্ষী মোহাম্মদ আলী বাদী হয়ে ১৯ ফেব্রুয়ারী রাতে এই মামলা দায়ের করেন। মামলা নং-২৭।\nএদিকে মামলার প্রতিবাদে জেলা কারাগার উন্নয়নের নির্মাণ কাজ বন্ধ রেখেছে নির্মাণ শ্রমিকরা। দু’এক দিনের মধ্যে নির্মাণ শ্রমিকদের বিরুদ্ধে দায়ের করা মামলা প্রত্যাহার ও দোষী কারারক্ষীর বিরুদ্ধে ব্যবস্থা না নিলে গোটা জেলায় নির্মাণ কাজ বন্ধ করে দিবে বলে হুশিয়ারী দিয়েছে নির্মাণ শ্রমিকরা।\nঅপরদিকে জেলা কারাগারের নির্মাণ কাজ বন্ধ করে দেয়ায় নির্ধারিত সময়ে কারাগার উন্নয়ন কাজ শেষে কর্তৃপক্ষের নিকট কাজ বুঝিয়ে দেয়া সম্ভব হবে না বলে জানিয়েছেন সংশ্লিষ্ট ঠিকাদাররা।\nমামলার বাদী কারারক্ষী (নং-৩২৪৩৩) মোহাম্মদ আলী মামলায় উল্লেখ করেন, ১৯ ফেব্রুয়ারী বৃহস্পতিবার দুপুর আনুমানিক ১২টায় ডিউটি চলাকালে কারাগারের আংশিক নির্মাণ কাজের উপর অরবিন্দু শিশু হাসপাতালের বিপরীত দিকে গেটে শ্রমিক সাইদুল ইসলাম বস্তায় করে কাঠ বাইরে নিয়ে যাওয়ার সময় সরকারী সম্পদ মনে করে আমি তাকে কি নিয়ে যাচ্ছ জিজ্ঞেস করলে উৎশৃঙ্খলভাবে বলেন তোমাকে বলতে হবে না এবং বলে আমার লেবার এখান থেকে কি নিয়ে যাক তা তোমাকে দেখতে হবে না। এ সময় বস্তাসহ সাইদুলকে আটক করলে সাব-ঠিকাদার নুরুর অন্যান্য শ্রমিক মো. সাইদুল ইসলাম, জিয়াউর রহমান, মো. তারেক, আবু, শাওন, সালামসহ অজ্ঞাত আরো কয়েকজন শ্রমিক সঙ্গবদ্ধ হয়ে আমাকে আকস্কিক আক্রমন করে এলোপাথারা কিল, ঘুষি দিয়ে শারিরিকভাবে আঘাত ও জখম করে।\nআহত অবস্থায় অফিসে এসে ঘটনাটি রিজার্ভ প্রধান কারারক্ষী নং-০৩৫৩৪ মো. ওয়াহেদুল আলম সিদ্দিকীকে জানালে তাৎক্ষনিক আমাকে কারা হাসপাতালে ভর্তি করে। সেখানে প্রাথমিক চিকিৎসা শেষে উন্নত চিকিৎসার জন্য আমাকে দিনাজপুর সদর হাসপাতালে প্রেরণ করা হয়।\nএই ঘটনার প্রেক্ষিতে কারারক্ষী মোহাম্মদ আলী কোতয়ালী থানায় মামলা দায়ের করেন। মামলায় মো. সাইদুল ইসলাম (৩০), মো. তারেক (৩০), মো. জিয়াউর রহমান, (৫৭), আবু (২৩), শাওন (২০), মো. সালামসহ (৪৩) অজ্ঞাত আরো ৫/৭ জনকে আসামী করা হয়। মামলা নং-১৭, ধারা ১৪৩/১৮৬/৩৩২/৩৫৩ দন্ড বিধি, তারিখ-১৯-০২-২০১৫।\nতবে ঘটনার প্রত্যক্ষদর্শী কয়েকজন নির্মাণ শ্রমিক জানান, গত ১৯ ফেব্রুয়ারী বৃহস্পতিবার আনুমানিক দুপুর ১২টায় সাইদুল ইসলাম নামে এক নির্মাণ শ্রমিক বস্তায় ভরে নির্মান সামগ্রী এক স্থান হতে অন্য স্থানে নিয়ে যাওয়ার সময় মোহাম্মদ আলী নামের এক কারারক্ষীর সাথে ধাক্কা লাগে। নির্মাণ শ্রমিক বস্তারভর্তি নির্মাণ সামগ্রী যথাস্থানে রেখে ফিরে আসার পর কারারক্ষী মোহাম্মদ আলী নির্মাণ শ্রমিক সাদেককে কোন কথা না বলে ২/৩টি থাপ্পর মারে। এ সময় ওই শ্রমিক থাপ্পর মারার কারণ জানতে চাইলে পুনরায় আরো ২/৩ টি থাপ্পর মারে। পাশে থাকা সালাম ও তারেক নামে দু’শ্রমিক প্রতিবাদ করলে কারারক্ষী ক্ষিপ্ত হয়ে ওই দু’শ্রমিকের উপর ঝাপিয়ে পড়ে ও তাদের সার্টের কলার ধরে টানাহেঁছরা করে। ঘটনাস্থলে উপস্থিত শ্রমিক নেতা সাব-ঠিকাদার জেলা নির্মাণ মিস্ত্রি শ্রমিক ইউনিয়নের সাধারণ সম্পাদক নুরুল ইসলাম নুরু এগিয়ে এসে দু’শ্রমিককে ছাড়াতে গেলে তাদের ছেড়ে দিয়ে কারারক্ষী মোহাম্মদ আলী শ্রমিক নেতা নুরুল ইসলাম নুরুর সার্টের কলার ধরে জেল সুপারের নিকট দিয়ে যেতে চায়। এতে শ্রমিকরা বিক্ষুব্ধ হয়ে উঠে এবং কারারক্ষী মোহাম্মদ আলীকে মারধর করে ও নির্মাণ কাজ বন্ধ করে দিয়ে ঘটনাস্থল ত্যাগ করে।\nএ ঘটনার পর ওইদিন রাতে কারারক্ষীর মোহাম্মদ আলীর উপর হামলা ও মারধরের অভিযোগে মোহাম্মদ আলী বাদী হয়ে কোতয়ালী থানায় মামলা দায়ের করেন। মামলা দায়েরের পর নির্মাণ শ্রমিকরা জেলা কারাগার উন্নয়ন নির্মাণ কাজ বন্ধ করে দেয়।\nবিক্ষুব্ধ শ্রমিকরা জানায়, নির্মাণ শ্রমিকদের নামে দায়ের করা মামলা প্রত্যাহার ঘটনার সাথে জড়িত কারারক্ষী মোহাম্মদ আলীসহ অন্যান্য কারারক্ষীদের বিরুদ্ধে শাস্তিমূলক ব্যবস্থা না নিলে শ্রমিকরা গোটা জেলায় নির্মাণ কাজ বন্ধ করে দিবে।\nএ ব্যাপারে দিনাজপুর জেলা নির্মাণ মিস্ত্রি শ্রমিক ইউনিয়নের সভাপতি মো. শাহাবুদ্দীন খোকন জানান, জেল সুপারসহ সংশ্লিষ্টদের সাথে আলোচনা করে দ্রুত সমস্যা সমাধানের চেষ্টা করা হচ্ছে। আশা করি দু’এক দিনের মধ্যে ঘটনার সুষ্ঠু সমাধান হবে।\nজেলা নির্মাণ মিস্ত্রি শ্রমিক ইউনিয়নের উপদেষ্টা রবিউল আউয়াল খোকা জানান, জেলা কারাগারের উন্নয়ন কাজ সঠিকভাবে সম্পন্ন করতে শালিসি বৈঠকে মাধ্যমে এ ঘটনার সুষ্ঠু সমাধান করা উচিত। তিনি বলেন, শ্রমিকরা একেবারেই অশিক্ষিত বা স্বল্প শিক্ষিত তাই তাদের জ্ঞান কম। এ কারণে জেল কর্তৃপক্ষ শ্রমিকদের এই বিষয়টি মাথায় রেখে উভয়ের মাঝে আলোচনার মাধ্যমে এই সমস্যার সমাধান করবেন। অন্যথায় শ্রমিকরা কাজ বন্ধ করে দিলে শুধু জেল কারাগারের উন্নয়ন কাজ নয়, গোটা জেলায় নির্মাণ কাজ বন্ধ হয়ে যাবে। ফলে জেলাবাসি সমস্যায় পড়বে।\nউল্লেখ্য, দিনাজপুর জেলা কারাগার উন্নয়ন নির্মাণ কাজে নিয়োগ পান ঠিকাদার মো. আনোয়ারুল ইসলাম, মো. রেজানুল হক, মাহবুব আলম বকুল, মো. নুরুল ইসলাম নুরু, এহতেশাম ও মো. আলাউদ্দীন নামে ছয় ঠিকাদার। আগামী জুন মাসে উন্নয়ন কাজ শেষ হওয়ার কথা থাকলেও ইতোমধ্যে সিংহভাগ কাজ শেষ হয়ে গেছে। নির্মাণ শ্রমিকদের সাথে বর্তমানে উদ্ভুত সমস্যা দ্রুত সমাধান না করলে সময়মত অসমাপ্ত উন্নয়ন কাজ সমাপ্ত করে কর্তৃপক্ষের নিকট নিকট কাজ বুঝিয়ে দেয়া সম্ভব হবে না বলে জানিয়েছেন ঠিকাদারেরা।


শিক্ষা ভবনেই বহাল এমপিও জালিয়াত প্রোগ্রামার সাইফুর! - এমপিও - দৈনিকশিক্ষা\nশিক্ষা ভবনেই বহাল এমপিও জালিয়াত প্রোগ্রামার সাইফুর!\nবেসরকারি স্কুল-কলেজের এমপিওভুক্ত শিক্ষক-কর্মচারীদের এমপিওর তথ্য ভান্ডার মাধ্যমিক ও উচ্চ শিক্ষা অধিদপ্তরের ইএমআইএস সেল। কিন্তু এ ইএমআইএস সেলেই বহাল তবিয়তে কর্মরত আছেন এমপিও জালিয়াত প্রোগ্রামার সাইফুর। এমপিও জালিয়াতিতে অভিযুক্ত ও ১৮ লাখ টাকা ঘুষ নিয়ে দুদুকের মামলায় গ্রেফতার হওয়ার পরে বরখাস্ততো হননি উল্টো পুরষ্কৃত হয়েছে। প্রকল্পের মাধ্যমে নিয়োগ পাওয়া সাইফুরকে রাজস্বখাতে স্থানান্তর করা হয়েছে। শুধু তাই নয়, তাকে ঢাকার বাইরে থেকে গতবছর শিক্ষা ভবনে বদলি করে আনা হয়েছে। ভবনে পদায়ন নিয়েই আবারও এমপিও জালিয়াতি শুরু করেছেন সাইফুর। দৈনিক শিক্ষাডটকমের অনুসন্ধানে এসব তথ্য উঠে এসেছে।\nসংশ্লিষ্টরা বলছেন, শিক্ষা প্রশাসনের স্তরে স্তরে লুকিয়া থাকা দুর্নীতিবাজদের মাধ্যমেই সাইফুরের মত জালিয়াতরা সুযোগ পাচ্ছেন। দুদুকের মামলায় গ্রেফতার হওয়ার পরেও সাইফুরকে বরখাস্ত করা হয়নি। এর কারণ আগেও অধিদপ্তর গ্রেফতার হওয়া কর্মকর্তাদের বিরুদ্ধে ব্যবস্থা নেয়নি। উপপরিচালক আখতারুজ্জামান নারী নির্যাতন মামলায় গ্রেফতার হলেও তিনি বহাল তবিয়তে অধিদপ্তরেই কর্মরত আছেন।\nঘুষ নেয়ার অভিযোগে গ্রেফতার হওয়ার পরেও প্রকল্প থেকে রাজস্বখাতে স্থানান্তরে ও প্রাইজ পোস্টিং পাওয়ার পরে আবারও দুর্নীতি শুরু করেছেন সাইফুর। দৈনিক শিক্ষা ডটকমের অনুসন্ধানে জানা যায়, ঘুষ থেকে ইএমআইএস সেলের তথ্যে নয় ছয় করেছেন সাইফুর। কোন আদেশ নির্দেশনা ছাড়াই একজন শিক্ষককে সহকারী প্রধান শিক্ষকের গ্রেড পাইয়ে দিয়েছেন তিনি। অথচ কাম্য যোগ্যতা না থাকায় সে শিক্ষকের এমপিওভুক্ত হওয়ার কথাই ছিল না।\nজানা গেছে, নাটোরের বাগাতিপাড়ার চিথলিয়া দ্বিমুখী উচ্চ বিদ্যালয়ে সহকারী প্রধান শিক্ষক হিসেবে ২০১৯ খ্রিষ্টাব্দের জুন মাসে যোগদান করেন মনোয়ার খাতুন। তিনি আগে প্রতিষ্ঠানটিতে সহকারী শিক্ষক হিসেবে কর্মরত ছিলেন। ২০২০ খ্রিষ্টাব্দের মার্চ মাসে তিনি এমপিওর আবেদন করেন। আগের পদ থেকে ইস্তফা না দিয়ে বেতনভাতা নেয়ায় সহকারী প্রধান শিক্ষক হিসেবে তার আবেদন বাতিল করা হয়। পরে তিনি এপ্রিল মাসে আবারও এমপিওর আবেদন করেন। দ্বিতীয়বার আবেদন করার পরে বিষয়টি তদন্তে নামে নাটোরে জেলা শিক্ষা অফিস। তদন্তে দেখা যায়, সহকারী শিক্ষক পদে নিয়োগের কাম্য যোগ্যতা ছিলনা মনোয়ারা খাতুনের। তাই, আবারও এমপিওভুক্তির আবেদন বাতিল হয়। কিন্তু এমপিও জালিয়াত প্রোগ্রামার সাইফুর সে বছরের জুলাই মাস থেকে ইএমআইএস সেলের তথ্যে গড়মিল করে মনোয়ারা খাতুনকে সহকারী প্রধান শিক্ষকের কোডে বেতন পাইয়ে দেন। ভায়বহ এই জালিয়াতির প্রমাণ পেয়েছে মাধ্যমিক ও উচ্চ শিক্ষা অধিদপ্তরও। শিক্ষকের কাছ থেকে মোটা অঙ্কের টাকা ঘুষ নিয়ে সাইফুর এ জালিয়াতি করেছেন বলে মনে করছেন সংশ্লিষ্টরা।\nএছাড়াও সরকারি আদেশ নির্দেশ ছাড়াই ইএমআইএস সেলের অনেক তথ্যে নয়-ছয় করেন প্রোগ্রামার সাইফুর। কোন আদেশ ছাড়াই নরসিংদীর রায়পুর উপজেলার কোহিনুর জুট মিলস হাইস্কুলের এমপিও শিটে পোস্ট অফিসের নাম বদলে দেন তিনি। পরে কর্মকর্তাদের কাছে ধরা পড়ে যাওয়ায় ইএমআইএস ডাটাবেজ থেকে দেশের সব স্কুল-কলেজের পোস্ট অফিসের নাম গায়েব করে দেন সাইফুর। সম্প্রতি ইএমআইএস সেলের দুর্নীতির নিয়ে শিক্ষা মন্ত্রণালয়কে দেয়া এক গোপনীয় প্রতিবেদনে এসব বিষয় জানিয়েছে অধিদপ্তর।\nদৈনিক শিক্ষাডটকমের অনুসন্ধানে উঠে এসেছে সাইফুরের এমপিও জালিয়াত হয়ে ওঠার তথ্যও। মাধ্যমিক শিক্ষাখাত উন্নয়ন’ প্রকল্পে প্রোগ্রামার হিসেবে নিয়োগ পান সাইফুর রহমান। ২০১৪ খ্রিষ্টাব্দে ৩০ জুন প্রকল্পটি সমাপ্ত হয়। পরে, প্রকল্পের ননটেকনিক্যাল কর্মীদের ছাটাই করা হয়। আর সাইফুরসহ প্রকল্পের টেকনিক্যাল কর্মীরা সেসিপ প্রকল্পের অধীনে ইএমআইএস সেলে কাজ করতে থাকেন। তখন থেকেই জালিয়াতির হাতেখড়ি শুরু সাইফুরের।\nদৈনিকশিক্ষার হাতে থাকা তথ্য প্রমাণে দেখা যায়, ২০১৪ খ্রিষ্টাব্দের মে থেকে নভেম্বর মাসের মধ্যে কুড়িগ্রামের আশু নামের এক ব্যক্তির কাছ থেকে মোট সাড়ে আঠারো লাখ টাকা আসে। ওই টাকার গ্রহীতা সাইফুর রহমান। কুরিয়ারে ব্যবহার করা সাইফুরের মোবাইল নম্বর ০১৫৫৮৪৮০৩১৮। তবে, কয়েকমাস যাবত ওই মোবাইলটি সাইফুর ব্যবহার করেন না। এখন যে নম্বরটি সাইফুর ব্যবহার করেন তার শেষে ৪০৯৭। টাকা প্রেরণকারী আশুর মোবাইল ০১৭১৬৪৮০৮৭২।বিষয়টি তদন্তে নামে দুর্নীতি দমন কমিশন। শাহবাগ থানায় সাইফুরের বিরুদ্ধে মামলা দায়ের করে দুদক। সেসময় সাইফুর বরিশাল আঞ্চলের উপপরিচালকের কার্যালয়ে সংযুক্ত ছিলেন। বরিশাল থেকে ২০১৬ খ্রিষ্টাব্দের ১২ ডিসেম্বর দুদক সাইফুরকে গ্রেফতার করে। কিন্তু সাইফুরের বিরুদ্ধে কোন বিভাগীয় ব্যবস্থা নেয়া হয়নি। নিয়ম অনুযায়ী, গ্রেফতার হলে তার বরখাস্ত হওয়ার কথা থাকলেও সে প্রক্রিয়া বাস্তবায়ন করা হয়নি।\nগ্রেফতার হওয়ার পরেও ২০১৯ খ্রিষ্টাব্দের মার্চ মাসে সাইফুর রহমানকে রাজস্বখাতে স্থানান্তর করা হয়। ভয়ংকর দুর্নীতিতে জড়িত সাইফুরকে রাজস্বখাতে স্থানান্তর করে তাকে সিলেট অঞ্চলে পদায়ন দেয়া হয়। পরে তদবির করে ২০১৯ খ্রিষ্টাব্দের ডিসেম্বর মাসে সাইফুর মাধ্যমিক ও উচ্চ শিক্ষা অধিদপ্তরের ইএমআইএস সেলে পদায়ন পান। নতুন করে শুরু করেন দুর্নীতি।\nযোগ্যতা না থাকা শিক্ষককে সহকারী প্রধান শিক্ষকের গ্রেড দেয়া ও সারাদেশের সব শিক্ষা প্রতিষ্ঠানের পোস্ট অফিস গায়েব করে দেয়াসহ গত এক বছরে অনেক দুর্নীতির সাথে সাইফুরের সংশ্লিষ্টতা আছে বলে অভিযোগ আছে।\nসাইফুরের নিজ বাড়ী চুয়াডাঙ্গা জেলায়। নানার বাড়ী নোয়াখালী। একজন সাবেক শিক্ষা সচিবের আনুকূল্য পেয়েছিলেন সাইফুর।\nঅভিযোগ সম্পর্কে মতামত জানার জন্য সাইফুরের অফিসিয়াল ফোন ও ব্যক্তিগত মোবাইলে চেষ্টা করেও পাওয়া যায়নি।\nতবে, শিক্ষা মন্ত্রণালয়ের একাধিক কর্মকর্তা দৈনিক শিক্ষাকে বলেছেন তদন্ত সাপেক্ষে শিগগিরই ব্যবস্থা নেয়া হবে।\nএমপিও জালিয়াতি : প্রোগ্রামার সাইফুরের বিরুদ্ধে তদন্ত শুরু\nসাইফুরের ১৮ লাখ টাকা ঘুষ : ভয়াবহ এমপিও কেলেংকারি


"জাগো, বাহে, কোনঠে সবায়?"\nHome মতামত “জাগো, বাহে, কোনঠে সবায়?”\nভাবা যায় ধর্ষণই একমাত্র অপরাধ যেখানে ভিকটিমকে দোষারোপ করার চেষ্টা করা হয়? কই, আমার বাড়ীতে ডাকাতি হলে তো আমাকে দোষী বানানোর চেষ্টা করা হয় না? আমি কেন বাড়ীতে অত্যাধুনিক তালা লাগালাম না, আমি কেন টাকাগুলো আলমারীতে না রেখে মাটির তলায় রাখলাম না — তার জন্যে কি আমাকে কখনো দোষী সাব্যস্ত করার চেষ্টা করা হয়? তাহলে কোনো মেয়ে ধর্ষিতা হলে তার চরিত্র কেমন ছিল, ধর্ষকের সঙ্গে তার পূর্ব পরিচয় ছিল কিনা, মেয়েটি সূর্য ডোবার আগে বাড়ী ফিরল কিনা, মেয়েটি হিজাব করল কিনা – এসব প্রশ্ন আসবে কেন?\nতর্কের খাতিরে ধরে নিলাম মেয়েটির চরিত্র খারাপ। তারপরও ঐ চরিত্রহীনা মেয়েটিকেও যদি জোরপূর্বক বিবস্ত্র কোরে intercourse করা হয় – তাহলে সংজ্ঞা অনুযায়ী এটি একটি ধর্ষণ।Full stop! মেয়েটি যদি অন্য দোষ বা অপরাধ করে তার জন্যে আলাদা দন্ড দেওয়া যেতে পারে। কিন্তু এই ধর্ষণের সাথে অন্য কিছুকে amalgamate কোরে ধর্ষকের অপরাধকে dilute করা একেবারেই অনুচিত।\nধর্ষণের ক্ষেত্রে সেক্স এবং ভায়োলেন্সের মিশ্রণ থাকে ব’লে ধর্ষণকে যতটা disproportionately highly sexualised করা হয় ততটা ভায়ালেন্স কিংবা ক্রাইম হিসেবে ধরা হয় না।\nআসলে আমাদের সমাজে একটি বড় misconception হচ্ছে rape happens only out of sexual desire. আমাদের সমাজকে এই সাইকো-সায়েন্টেফিট তত্ত্বটা বুঝতে হবে যে ধর্ষণ হচ্ছে এক ধরনের abuse of power বা control that has little to do with human sexuality (which is healthy in the right context). অনেক পুরুষেরই সেক্সুয়াল ডিজায়ার আছে, তারা সবাই সেক্সুয়াল এসল্ট করেনা। যিনি সত্যিকারের পুরুষ তিনি কখনো ধর্ষণ করেন না। ধর্ষণ যদি মানুষ সেক্সুয়াল ডিজায়ার থেকে করত তাহলে তিন বছরের শিশু আর সত্তর বছরের বৃদ্ধা ধর্ষিতা হত না। অনেক ধর্ষকের বাড়়ীতে সুস্থ সবল স্ত্রী রয়েছেন। ছোট্ট শিশু আর অসহায় বৃদ্ধাকে ধর্ষণ করাই প্রমাণ করে যে ধর্ষক একজন নারীকে sexual situation-এ ফেলে জোরপূর্বক বল খাটিয়ে অপরাধ কর্ম করে।\nএটি এত বড় জঘন্য অপরাধ যে এটিকে নিয়ে political footballing করাটাও অপরাধ। তাই এই একটা জায়গায় সরকার, বিরোধী দল, আদালত, সুধীজন, নারীবাদী এবং বুদ্ধিজীবী সবাইকে এক হাট্টা হয়ে ধর্ষণের বিপরীতে দাঁড়াতে হবে। আমি বিশ্বাস করি, কয়েকজন অপরাধী তাদের অপকর্ম দিয়ে সমাজকে অধঃপতনের দিকে নিয়ে যেতে পারে না, সমাজ অধঃপতনে যায় সুধীজনের নীরবতার কারণে।\nকবি সৈয়দ শামসুল হক আজ আমাদের মাঝে নেই। তিনি যদি বেঁচে থাকতেন তাহলে হয়তো এখন এভাবে লিখতেন, ‘যখন আমারই দেশে এ আমার দেহ থেকে রক্ত ঝরে যায় / ফুলনদেবীর কথা মনে পড়ে যায়’।\nবাংলাদেশে ধর্ষণ যেভাবে বিপদ সীমার উপর দিয়ে প্রবাহিত হচ্ছে তাতে ধীরে ধীরে যদি দেশটা ফুলনদেবীতে ভরে যায় তাহলে খুব কী অবাক হওয়ার কিছু আছে?\nআমি আবারো বলছি, কয়েকজন অপরাধী তাদের অপকর্ম দিয়ে সমাজকে অধঃপতনের দিকে নিয়ে যেতে পারেনা, সমাজ অধঃপতনে যায় সুধীজনের নীরবতায়। তাই বলছি, ‘ জাগো, বাহে, কোনঠে সবায়’!!\nNext articleসুইং স্টেটের ৫টিতেই এগিয়ে জো বাইডেন


করোনা ইস্যু: রুহুল আলমের মৃত্যুতে আতঙ্কে রিজভী! - Bangla News Bank\nপ্রচ্ছদ » Lead 1 » করোনা ইস্যু: রুহুল আলমের মৃত্যুতে আতঙ্কে রিজভী!\nপূর্ববর্তী দিক বেদিক হারিয়ে বিভ্রান্ত হয়েছে বিএনপি\nপরবর্তী দেশে অস্থিরতা তৈরির চেষ্টা করলে বিষদাঁত ভেঙে দেয়া হবে : কাদের\nকরোনা ইস্যু: রুহুল আলমের মৃত্যুতে আতঙ্কে রিজভী!\nকরোনাভাইরাসে আক্রান্ত হয়ে সিএমএইচ হাসপাতালে মারা গেছেন বিএনপির ভাইস চেয়ারম্যান ও সাবেক তত্ত্বাবধায়ক সরকারের উপদেষ্টা মেজর জেনারেল (অব.) রুহুল আলম চৌধুরী। তার মৃত্যুর খবর শুনে আতঙ্কে রয়েছেন হাসপাতালে চিকিৎসাধীন বিএনপির সিনিয়র যুগ্ম মহাসচিব রুহুল কবির রিজভী। কারণ, তিনিও করোনা আক্রান্ত।\nদায়িত্বশীল সূত্রের তথ্যমতে, মেজর জেনারেল (অব.) রুহুল আলম চৌধুরী করোনায় আক্রান্ত হয়ে শনিবার (২০ মার্চ) রাজধানীর সিএমএইচ হাসপাতালে মারা গেছেন। এর আগে গত ১০মার্চ জ্বর ও সর্দি নিয়ে তিনি সিএমএইচ হাসপাতালে ভর্তি হয়েছিলেন। পরে তার করোনা ভাইরাসের রিপোর্ট পজিটিভ আসে। ১৩ মার্চ সন্ধ্যায় অবস্থার অবনতি হলে তাকে আইসিইউতে স্থানান্তরিত করা হয়। সেখানেই চিকিৎসাধীন অবস্থায় তার মৃত্যু হয়।\nঅপরদিকে, বেশ কয়েকদিন ধরে জ্বরে ভুগছিলেন বিএনপির সিনিয়র যুগ্ম মহাসচিব রুহুল কবির রিজভী। অবস্থার পরিবর্তন না হওয়ায় বুধবার (১৭ মার্চ) তিনি করোনা টেস্টের জন্য স্যাম্পল দেন। সেই রিপোর্টে করোনা পজিটিভ আসে। বিষয়টি পরবর্তীতে গণমাধ্যমকে নিজেই জানান বিএনপির এই জ্যেষ্ঠ নেতা। রাতে অবস্থার আরও অবনতি হলে বৃহস্পতিবার (১৮ মার্চ) সকালে তাকে রাজধানীর স্কয়ার হাসপাতালে ভর্তি করা হয়। এখনও তিনি সেখানে চিকিৎসাধীন। তবে তার শারীরিক অবস্থার কোন পরিবর্তন নেই, অপরিবর্তিত রয়েছে।\nএ ব্যাপারে শনিবার (২০ মার্চ) সকালে বাংলা নিউজ ব্যাংকের সঙ্গে আলাপনে বিএনপির স্বাস্থ্য বিষয়ক সম্পাদক ডা. রফিকুল ইসলাম জানান, রুহুল কবির রিজভীর জ্বর কমেনি, থেমে থেমে জ্বর আসছে। ফুসফুসে সামান্য ইনফেকশন রয়েছে, কাশিও রয়েছে। এছাড়া তিনি খাবারও খেতে পারছেন না। তাকে নিয়ে তার পরিবারসহ দলীয় নেতৃবৃন্দও উদ্বিগ্ন। এমনকি রিজভী নিজেও আতঙ্কগ্রস্ত।\nরিজভীর পারিবারিক সূত্র জানিয়েছে, রিজভী সারাক্ষণ চুপচাপ থাকছেন, কারো সঙ্গে কথা বলছেন না। চোখে-মুখে কেমন যেন একটা আতঙ্ক বিরাজ করছে তার। সেই আতঙ্ক আজ আরও বেড়ে গেছে মেজর জেনারেল (অব.) রুহুল আলম চৌধুরীর মৃত্যুর পর। তার জন্য এখন দোয়া করা ছাড়া আর কোন পথ খোলা নেই।\nএ ব্যাপারে লন্ডনের কিংস্টনভিত্তিক সূত্র বলছে, রিজভীর শারীরিক অবস্থা ও চিকিৎসার বিষয়ে তারেক রহমান সব সময় খোঁজ-খবর নিচ্ছেন। খারাপ কোন কিছুই যাতে না ঘটে, সে ব্যাপারে তিনি দলীয় হাইকমান্ডকে কড়াভাবে নির্দেশনা দিয়েছেন। মির্জা ফখরুল ব্যতীত সবাই তা পালনে ব্যস্ত সময় পার করছেন। তাই রিজভী সুস্থ হয়ে উঠলেই ফখরুলের বিরুদ্ধে সাংগঠনিক ব্যবস্থা নেবেন দলের ভারপ্রাপ্ত চেয়ারম্যান, এখন পর্যন্ত এই সিদ্ধান্তই বলবৎ রয়েছে।


সুস্থ থাকতে চাইলে তাড়াতাড়ি বিয়ে করুন! – Karak News\nলাইফস্টাইল ডেস্ক : বিয়ে শুধু একটি সামাজিক বন্ধনই না। বিয়ে দুটি মানুষকে একত্রে বেধে ফেলে। বিয়ে হল একটি সামাজিক বন্ধন বা বৈধ চুক্তি যার মাধ্যমে দু’জন মানুষের মধ্যে দাম্পত্য সম্পর্ক স্থাপিত হয়। বিবাহ এমন একটি প্রতিষ্ঠান যার মাধ্যমে দু’জন মানুষের মধ্যে ঘনিষ্ঠ ও যৌন সম্পর্ক সামাজিক স্বীকৃতি লাভ করে।\nবিয়ের ফলে দুটি মানুষের মনের আদান প্রদান হয়। যার ফলে দুটি মানুষ তাদের চিন্তা চেতনাকে নিজেদের মধ্যে ভাগ করতে পারে। যার ফলে একাকিত্ব মনোভাব, হতাশা, ক্লান্তি সবই দূর করা সম্ভব। তাই সুস্থ থাকতে বিয়ে করা জরুরি।\nনারীর মূত্রাশয় নিয়ন্ত্রণ:স্বাভাবিক যৌনজীবন নারীর মূত্রাশয়ের মাংসপেশীকে সক্রিয় রাখে। বিশেষ করে ‘অর্গাজমের’ সময় ‘পেলভিক ফ্লোরের’ মাংসপেশী সংকুচিত হয়, যা একটি ভালো ব্যায়ামও বটে। কারণ প্রায় ৩০ শতাংশ নারীর কোনো না কোনো সময় মূত্রাশয়ের ওপর নিয়ন্ত্রণ রাখা কঠিন হয়ে পড়ে।\nরক্তচাপ কমায়:নিয়মিত শারীরিক সম্পর্ক স্থাপিত হলে রক্তচাপ কমে বলে মনে করেন গবেষক জোসেফ জে. পিনসন। গবেষণা বলছে, শারীরিক সম্পর্ক রক্তচাপ কমায়।\nব্যায়াম:নিয়মিত শারীরিক সম্পর্কে প্রতি মিনিটে পাঁচ ক্যালোরি খরচ হয়। গবেষকরা জানান, শারীরিক মিলনে দু’ধরনের উপকার পাওয়া যায়। এক. হৃদকম্পনে গতি আনে, দুই. একই সঙ্গে অনেক মাংসপেশীকে সক্রিয় করে।\nহার্ট অ্যাটাকের ঝুঁকি: শারীরিক সম্পর্ক হৃৎপিণ্ডের জন্য উপকারি। হার্ট রেট ভালো রাখার পাশাপাশি ‘এস্ট্রোজেন’ এবং ‘টেস্টোস্টেরনের’ মাত্রা নিয়ন্ত্রণ করে। গবেষকরা জানান, যারা সপ্তাহে অন্তত দু’দিন শারীরিক সম্পর্কে লিপ্ত হন তাদের হার্ট অ্যাটাকে মৃত্যুর আশঙ্কা কম।\nব্যথা কমায়:ব্যথা কমাতে ‘অর্গাজম’ বেশি কার্যকর। অধ্যাপক বেরি আর. কমিসারুক জানান, অর্গাজম ব্যথা বন্ধ করতে পারে। কারণ এতে যে হরমোন নিঃসৃত হয়, তা শরীরের ব্যথা প্রতিরোধ ক্ষমতা বাড়ায়।\nঘুম:শারীরিক সম্পর্কের পর দ্রুত ঘুমাতে পারবেন। কারণ অর্গাজমের সময় যে হরমোন নিঃসৃত হয়, তা দেহকে শিথিল করে ঘুম ঘুম ভাব নিয়ে আসে।\nমানসিক চাপ:সঙ্গীর ঘনিষ্ঠতা মানসিক চাপ এবং উদ্বেগ কমাতে পারে। গবেষকরা জানান, সুস্থ জীবনের জন্য শারীরিক ঘনিষ্ঠতা অত্যন্ত জরুরি।\nএবার ভিয়েতনামে মুখোমুখি ট্রাম্প-কিম\nইনস্টাগ্রাম মাতাচ্ছেন রোশনী কাপুর


কিরিন 990:5জি সহ সর্বাধিক শক্তিশালী প্রসেসরটি অফিসিয়াল অ্যান্ড্রয়েডসিস\nকিরিন 990: হুয়াওয়ের সবচেয়ে শক্তিশালী প্রসেসরটি অফিসিয়াল\nইডার ফেরেরো | | হুয়াওয়ে, আইএফএ\nকিরিন 990 আনুষ্ঠানিকভাবে আইএফএ 2019 তে উপস্থাপন করা হয়েছে। কয়েক সপ্তাহ আগে হুয়াওয়ে বিষয়টি নিশ্চিত করেছে তারা বার্লিনে ইভেন্টে তাদের নতুন প্রসেসর উপস্থাপন করতে যাচ্ছিল। এটি এটির নতুন হাই-এন্ড প্রসেসর, এটি চীন প্রস্তুতকারকের নতুন ফোনে উপস্থিত হওয়ার জন্য বলা হয় যা দুই সপ্তাহেরও কম সময়ে উপস্থাপিত হবে। এই প্রসেসরটি সম্পর্কে বেশ কয়েকটি গুজব রয়েছে, তবে এটি ইতিমধ্যে সরকারী।\nচীনা ব্র্যান্ড ইতিমধ্যে কিরিন 990 উপস্থাপন করেছে, তাই আমরা সমস্ত বিবরণ জানি। আমরা সাক্ষাৎ করি ব্র্যান্ডের সবচেয়ে শক্তিশালী প্রসেসরের আগে এখন পর্যন্ত. এছাড়াও, এই সপ্তাহে গুজব হিসাবে, এটি ব্র্যান্ডের প্রথম প্রসেসর 5G নেটিভ ইন্টিগ্রেটেড আছে।\n1 শক্তি হিসাবে5জি এবং কৃত্রিম বুদ্ধি\n2 বৈশিষ্ট্যগুলি কিরিন 990\n3 কিরিন 990 প্রকাশিত হয় কখন?\nশক্তি হিসাবে5জি এবং কৃত্রিম বুদ্ধি\nএই প্রসেসর কৃত্রিম বুদ্ধিমত্তার উপস্থিতি ছাড়াও সমস্ত দুর্দান্ত শক্তির উপরে গর্বিত। হুয়াওয়ে কিরিন 990 উপস্থাপনে যে ডেটা ভাগ করেছে তার মধ্যে একটি এটি প্রসেসরের 10.300 বিলিয়ন ট্রানজিস্টর রয়েছে ভিতরে। এটি একই সাথে দুর্দান্ত গতিতে অবদান রাখে, সংস্থার মতে, ডাউনলোডের গতি ২.৩ জিবিপিএস এবং আপলোড গতির ১.২৫ জিবিপিএস পর্যন্ত পৌঁছতে পারে।\nকৃত্রিম বুদ্ধিমত্তা চিপের আরও একটি গুরুত্বপূর্ণ বিষয়। সচরাচর, এনপিইউ একটি উপস্থিতি তৈরি করে একই. তদ্ব্যতীত, স্পষ্ট উন্নতি হয়েছে, সংস্থাটি মন্তব্য করেছে যে কৃত্রিম বুদ্ধিমত্তার অ্যাপ্লিকেশনগুলিতে এর প্রসেসর বাজারে তার প্রধান প্রতিদ্বন্দ্বীদের চেয়ে তিনগুণ শক্তিশালী। হুয়াওয়ে দা ভিঞ্চি নামে একটি এনপিইউ চালু করেছে।\nএই এনপিইউ যা আমরা কিরিন 990 এ পাই এটি সর্বাধিক চাহিদাযুক্ত কৃত্রিম বুদ্ধিমত্তার কাজের জন্য একটি বৃহত প্রসেসর রাখার জন্য দাঁড়িয়ে stands সেই প্রসেসর ছাড়াও এটিতে একটি দ্বিতীয় কৃত্রিম বুদ্ধিমত্তা প্রসেসর রয়েছে। এই দ্বিতীয় প্রসেসরটি কম শক্তিশালী, তবে এটি অপারেটিংয়ের ক্ষেত্রে এটির দক্ষতার জন্য বিশেষত দাঁড়ায়। ব্র্যান্ডটি বলে যে এটি প্রতিদিনের কাজগুলি সম্পাদন করার ক্ষেত্রে এটি বিশেষভাবে কাজ করার জন্য ডিজাইন করা হয়েছে।\nইতিমধ্যে কয়েক দিনের জন্য আলোচিত দুর্দান্ত অভিনবত্বের আরেকটি হ'ল কিরিন 990 স্থানীয়ভাবে5জি সংহত করে উপস্থিত হয়েছে। এটি বর্তমান ফোনগুলি থেকে একটি পরিবর্তন যা বহিরাগত5জি মডেম ব্যবহার করে। এই ক্ষেত্রে, মডেমটি প্রসেসরের মধ্যেই একীভূত হয়। এটি প্রসেসরের অনুমতি দেয়5জি এনএসএ নেটওয়ার্ক এবং5জি এসএ নেটওয়ার্কগুলির সাথে সামঞ্জস্যপূর্ণ হনঅবশ্যই4জি ছাড়াও। এই উপায়ে, ব্যবহারকারীরা উপলব্ধ যে নেটওয়ার্কগুলিতে সর্বদা অ্যাক্সেস পাবেন।\nপ্রসেসরে ব্যবহৃত 5G মডেম এর ভাল পারফরম্যান্সের জন্য দাঁড়িয়েছে। যেহেতু এটি আমাদের নিজেদের মধ্যে খুঁজে পাওয়া তার চেয়ে দ্রুত, দ্রুত Exynos 980 এই সপ্তাহে স্যামসাং প্রকাশ করেছে. শক্তি খরচ কমিয়ে দেওয়া ছাড়াও, যা একটি অপরিহার্য দিক, কারণ5জি ফোনে আরও শক্তি গ্রহণের পক্ষে দাঁড়িয়েছে, সুতরাং ব্র্যান্ডটি এই ক্ষেত্রে ব্যবস্থা গ্রহণ করা জরুরী। যদিও এই সমর্থন বা5জি এর সাথে সংহতকরণ প্রসেসরের কোনও সংস্করণের জন্য। যেহেতু আমরা একটি কিরিন 990 5G এবং একটি সংস্করণ পাই যা কেবল 4G। দুটি উচ্চ-প্রসেসর থাকবে এমন গুজব তাই নিশ্চিত হয়ে গেছে.\nবৈশিষ্ট্যগুলি কিরিন 990\nহুয়াওয়ে শেয়ার করেছে এই প্রসেসরের প্রযুক্তিগত বৈশিষ্ট্য আপনার ইভেন্টে সম্পূর্ণ। সুতরাং আমরা জানি যে পারফরম্যান্সের ক্ষেত্রে আমরা এর থেকে কী আশা করতে পারি। তাদের মধ্যে কয়েকটি ইতিমধ্যে কয়েক সপ্তাহ ধরে ফাঁস হয়ে গেছে, সুতরাং এই ইভেন্টটি প্রসেসর সম্পর্কে নির্দিষ্ট গুজব নিশ্চিত করতে কাজ করেছে। এর নির্দিষ্টকরণগুলি নিম্নরূপ:\nআবদ্ধকরণ প্রক্রিয়া:7এনএম + ফিনফেট ইইউভি\nCPU- র: ২.2x গিগাহার্টজ + ২ কর্টেক্স এ c76 কোর ২. Cor2,86 গিগাহার্টজ + ৪ কর্টেক্স এ c৫ কোরে ১.৯৯ গিগাহাটে ২ কর্টেক্স এ c2 কোর\nজিপিইউ: মালি জি 76 16-কোর\nনতুন দা ভিঞ্চি আর্কিটেকচার সহ এনপিইউ\nসংযোগ: প্রসেসরের মধ্যে নির্মিত5জি মডেম G\nডাউনলোড এবং আপলোড গতি: 2,3 জিবিপিএস ডাউনলোড গতি এবং 1,25 জিবিপিএস আপলোড গতি পর্যন্ত speed\nVoLTE সহ4জি সহ দ্বৈত সিম সমর্থন।\nফটো ফটোগ্রাফি এবং ভিডিও উন্নত করতে নতুন আইএসপি\nকিরিন 990 প্রকাশিত হয় কখন?\nকিরিন 990 এর অভ্যন্তরে ব্যবহৃত প্রথম ফোনগুলি দেখতে আমাদের খুব বেশি সময় অপেক্ষা করতে হবে না। সংস্থাটি নিজেই ইতিমধ্যে নিশ্চিত হয়ে গেছে যে এটি হুয়াওয়ে মেট 30 হবে, যার উপস্থাপনা 19 সেপ্টেম্বর মিউনিখে অনুষ্ঠিত হয়েছে। সুতরাং দুই সপ্তাহের মধ্যে আমরা প্রসেসরের সাহায্যে এই প্রথম ফোনগুলি দেখতে পাব। যা প্রকাশ করা হয়নি তা হ'ল তারা 5G এর সাথে সংস্করণটি ব্যবহার করবেন বা 4G সহ সাধারণ ব্যবহার করবেন কিনা।\nএই মডেলগুলি কেবল কিরিন 990 ব্যবহার করা হবে না. অনার ভি 30 এটি ব্যবহার করবে বলেও আশা করা হচ্ছেকয়েক ঘন্টা আগে গুজব ছড়িয়েছিল, যদিও এই মুহুর্তে প্রস্তুতকারকের কাছ থেকে কোনও আনুষ্ঠানিক নিশ্চিতকরণ পাওয়া যায়নি। এছাড়াও, সম্ভবত 2020 ফেব্রুয়ারিতে তারা যে উচ্চ-প্রান্তে উপস্থাপিত হয় তাদেরও এই প্রসেসর রয়েছে most তবে কয়েক মাস ধরে বিশদ ঘোষণা করা হবে।\nনিবন্ধের সম্পূর্ণ পথ: অ্যান্ড্রয়েডসিস » অ্যান্ড্রয়েড ডিভাইস » মোবাইল ফোন » হুয়াওয়ে » কিরিন 990: হুয়াওয়ের সবচেয়ে শক্তিশালী প্রসেসরটি অফিসিয়াল\nআমরা এখন টেলিগ্রামে বার্তা প্রেরণের শিডিয়ুল করতে পারি, কীভাবে এটি করবেন তা আমরা আপনাকে প্রদর্শন করি show\nওয়ানপ্লাস Pro প্রো এর চেয়ে কম 90Hz স্ক্রিনযুক্ত একটি স্মার্টফোন বাজারে আনতে ওয়ানপ্লাস


‘অতি উত্তম’ একটি অভিনব চলচ্চিত্র | Anyadin\n‘অতি উত্তম’ একটি অভিনব চলচ্চিত্র\nঅন্যদিন ১২ সেপ্টেম্বর ২০২১ ০ টি মন্তব্য\nসৃজিত মুখোপাধ্যায় মহানায়ক উত্তমকুমারকে নিয়ে একটি অভিনব চলচ্চিত্র নির্মাণ করছেন। নাম ‘অতি উত্তম’।\nসৃজিত মুখোপাধ্যায়, পশ্চিমবঙ্গের প্রথিতযশা চলচ্চিত্রকার, তিনি যে মহানায়ক উত্তমকুমারের বড় ভক্ত তা সর্বজনবিদিত। কেননা সৃজিতের সৃষ্টির মাঝেই উত্তমকুমারের ছায়া রয়েছে। যেমন, সৃজিতের প্রথম ছবি ‘অটোগ্রাফ’ উত্তমের ‘নায়ক’ থেকে অনুপ্রাণিত; আবার ‘জাতিস্মর’-এ ‘অ্যান্টনি ফিরিঙ্গি’র ছায়া প্রকট। তাই তো গত দশ বছর ধরে উত্তমের জন্মদিন (৩ সেপ্টেম্বর) এলেই দর্শক-অনুরাগীরা একটি প্রশ্নই তাঁর কাছে করে থাকেন, আপনার চোখে উত্তমকুমার ঠিক কী, আপনার ‘উত্তম’ অনুভূতি কেমন? এই প্রশ্নের উত্তর দেওয়ার জন্যই সৃজিত মুখোপাধ্যায় নির্মাণ করছেন ‘অতি উত্তম’। একটি অভিনব চলচ্চিত্র। গত ২ সেপ্টেম্বর রাত বারোটায় উত্তমের ৯৫তম জন্মদিনও সৃজিত পালন করেছেন অভিনব কায়দায়। উপহার দিয়েছেন নিজের এই নতুন ছবি ‘অতি উত্তম’-এর প্রথম পোস্টার। আর এই পোস্টারটি তৈরি করেছেন বাংলা চলচ্চিত্রের স্বর্ণযুগের পোস্টারের আদলে।\nবলা হয়েছে, ‘অতি উত্তম’ একটি অভিনব চলচ্চিত্র। কারণটি হলো, এই চলচ্চিত্রে উত্তমকুমারের উপস্থিতিও থাকছে। তবে উত্তম যেহেতু আর নেই সেহেতু তাঁর ছবি বা ইমেজ কোথায় পাবেন সৃজিত? তাই তিনি ব্যবহার করবেন উত্তম অভিনীত ছবি বা ফুটেজ। এর জন্য গত চার বছর ধরে সৃজিত উত্তম অভিনীত ৬২টি চলচ্চিত্র বারবার দেখেছেন। এইসব চলচ্চিত্র থেকেই সংগ্রহ করা হয়েছে উত্তম অভিনীত বিভিন্ন ছবির ফুটেজ। এই ফুটেজগুলো ‘অতি উত্তম’-এ ব্যবহৃত হবে। এই প্রসঙ্গে সৃজিত মুখোপাধ্যায়ের ভাষ্য হলো: ‘মহানায়কের ছবির প্রতিটি ফ্রেম খুঁটিয়ে দেখার পাশাপাশি চিত্রনাট্য বারবার বদলেছি। ছবিগুলোর স্বত্ব নিতে গিয়ে পা রেখেছি শহরের বহু সরু গলি, পুরোনো অফিসে।’\n‘অতি উত্তম’-এর বিষয়ে বলতে গিয়ে সৃজিত আরও জানিয়েছেন প্রযুক্তিবিদ্যাকে কাজে লাগিয়ে বড়পর্দায় স্বয়ং উত্তমকুমারকে হাজির করছেন তিনি। মহানায়কের ৬২টি ছবি থেকে তাঁর বিভিন্ন দৃশ্যের ফুটেজ সংগ্রহ করে ভিএফএক্সের সাহায্যে পর্দায় উত্তমকে ‘জীবন্ত’ করে তোলার কথা জানিয়েছেন সৃজিত।\n‘অতি উত্তম’ তথা এই রোমান্টিক কমেডি এগোবে এক উত্তম-গবেষকের জীবনকে ঘিরে, যে চরিত্রে রয়েছেন অনিন্দ্য সেনগুপ্ত। সে একটি মেয়েকে পছন্দ করলেও তাঁর হৃদয় জিততে বারবার ব্যর্থ হয়। অবশেষে সে শরণাপন্ন হয় ‘গুরু’র, তথা উত্তমকুমারের। উত্তমকুমারের নাতি গৌরব চট্টোপাধ্যায়ের সঙ্গে যোগসাজশে প্ল্যানচেট করে মহানায়কের সাহায্য পেতে চায়। উত্তম কি তাঁর ভক্তের ডাকে সাড়া দিবেন? গবেষক কি খুঁজে পাবেন তাঁর ভালোবাসাকে? এই নিয়েই ‘অতি উত্তম’।\nউল্লেখ্য, ‘অতি উত্তম’-এ দেখা যাবে মহানায়কের নাতি গৌরব চট্টোপাধ্যায়, অনিন্দ্য সেনগুপ্ত, রোশনি ভট্টাচার্য, জিনা, লাবণি সরকার, শুভাশিস মুখোপাধ্যায়সহ দুই প্রজন্মের একাধিক নতুন-পুরোনো অভিনয়শিল্পীকে।


আইফোনে মোহভঙ্গ! স্যামসাং এখন মানুষের প্রথম পছন্দ | My Blog\nHome টেক জ্ঞান আইফোনে মোহভঙ্গ! স্যামসাং এখন মানুষের প্রথম পছন্দ\nবিশ্বের দুই প্রধান টেক কোম্পানি Apple এবং Samsung এর মধ্যে লড়াই বহুদিনের । এই দুই কোম্পানি একে অন্যকে হারানোর জন্য তাদের ফোনে ‘ এক সে বারকার এক’ ফিচার দিয়ে থাকে। তবে গতকয়েক বছরে স্যামসাং এই দৌড়ে অনেকটাই এগিয়ে গেছে।\nসম্প্রতি ব্যাংক মাই সেলের একটি রিপোর্ট অনুযায়ী, এই ধরণের মানুষের পরিমান কমে যাচ্ছে যারা রিপ্লেসমেন্ট করে নতুন আইফোন কিনতো। বিশ্বের বেশীরভাগ স্মার্টফোন ব্যবহারকারী এখন অ্যাপল আইফোনগুলির পরিবর্তে অ্যান্ড্রয়েড ডিভাইসগুলি বেছে নিতে শুরু করেছে যার মধ্যে স্যামসাং এর স্মার্টফোনগুলি এক নম্বরে আছে। বৃহস্পতিবার সেনেটের একটি প্রতিবেদন অনুযায়ী 18 শতাংশ আইফোন ব্যবহারকারীরা তাদের পুরানো আইফোন বিক্রি করতে করে স্যামসাং এর ডিভাইস কেনার চেষ্টা করছে।\nস্যামসাং এগিয়ে আছে:\nকউন্টারপয়েন্টের রিপোর্ট অনুযায়ী এই মুহূর্তে স্মার্টফোন মার্কেটের লড়াইয়ে দক্ষিণ কোরিয়ান কোম্পানি Samsung প্রথম স্থানে রয়েছে। এরপরেই আছে চীনা স্মার্টফোন কোম্পানি হুয়াওয়ে এবং তৃতীয় স্থানে আছে অ্যাপল। IDC এর একটি রিপোর্ট অনুযায়ী 2019 সালের প্রথম কোয়ার্টারে 31.08 কোটি স্মার্টফোন বিক্রি হয়েছে। যা গতবছরের প্রথম কোয়ার্টারের থেকে 6.60 শতাংশ কম। রিপোর্টে এও পরিষ্কার যে গত ছটি কোয়ার্টারে স্মার্টফোন বিক্রির সংখ্যা কমছে। IDC এও জানিয়েছে স্যামসাংয়ের বিক্রি এই কোয়ার্টারে 8.10 শতাংশ কমে 7.19 ক্রোড়ে ঠেকেছে।\nপড়ুন : জিওকে হারাতে একমাস বিনামূল্যে আনলিমিটেড কল ও ডেটা দিচ্ছে ভোডাফোন\nPrevious articleজিওকে হারাতে একমাস বিনামূল্যে আনলিমিটেড কল ও ডেটা দিচ্ছে ভোডাফোন\nNext article2050 সালে এমন দেখতে হবে ভারতের খেলোয়াড়রা, ভাইরাল হলো ছবি


প্রকাশ : ২১ জুন ২০১৮, ১৮:২০ | অনলাইন সংস্করণ\nবিএনপি চেয়ারপারসন খালেদা জিয়ার বিরুদ্ধে পতাকা অবমাননা ও ভুয়া জন্মদিন পালনের পৃথক দুই মামলায় জামিন আদেশের জন্য আগামী ৫ জুলাই ধার্য করেছেন আদালত।\nবৃহস্পতিবার রাজধানীর বকশীবাজার অস্থায়ী আদালতে পৃথক দুই মহানগর হাকিম জামিন বিষয়ে আদেশের জন্য ওই দিন ধার্য করেন।\nএদিন পতাকা অবমাননা মামলা ঢাকা মহানগর হাকিম আহসান হাবীব ও ভুয়া জন্মদিন পালনের মামলায় ঢাকা মহানগর হাকিম মো. খুরশীদ আলমের আদালতে জামিন বিষয়ে শুনানি অনুষ্ঠিত হয়। খালেদা জিয়ার পক্ষে জামিন শুনানি করেন আইনজীবী আবদুর রেজ্জাক খান।\nঅপরদিকে রাষ্ট্রপক্ষ জামিনের বিরোধিতা করেন ঢাকা মহানগর দায়রা জজ আদালতের রাষ্ট্রপক্ষের প্রধান কৌঁসুলি মো. আবদুল্লাহ আবু।\nউভয়পক্ষের শুনানি শেষে পৃথক দুই হাকিম আদালত ওই দুই মামলায় জামিন আদেশের জন্য পরবর্তী দিন ধার্য করেন। খালেদা জিয়ার পক্ষে এজে মোহাম্মদ আলী, সানাউল্লাহ মিয়া, মো. মাসুদ আহমেদ তালুকদার, জাকির হোসেন ভূঁইয়া, জয়নুল আবেদীন প্রমুখ আইনজীবী আদালতে উপিস্থত ছিলেন।\nআদালত সূত্র জানায়, বাংলাদেশের মানচিত্র, জাতীয় পতাকা ও মুক্তিযুদ্ধের ইতিহাসকে বিকৃত করার অভিযোগে বাংলাদেশ জননেত্রী পরিষদের সভাপতি এবি সিদ্দিকী বাদী হয়ে মামলাটি দায়ের করেন। ২০১৬ সালের ৩ নভেম্বর ঢাকার চিফ মেট্রোপলিটন ম্যাজিস্ট্রেট আদালতে এ মামলাটি দায়ের করা হয়। আদালত বাদীর অভিযোগের শুনানি নিয়ে মামলাটি তদন্তের নির্দেশ দেন। তদন্ত শেষে রাজধানীর তেজগাঁও থানার পুলিশ পরিদর্শক (তদন্ত) এবিএম মশিউর রহমান গত বছরের ২৫ ফেব্রুয়ারি আদালতে তদন্ত প্রতিবেদন দাখিল করেন। এরপর ঢাকা মহানগর হাকিম মো. নূর নবী ২২ মার্চ ওই প্রতিবেদন আমলে নিয়ে খালেদা জিয়াকে হাজির হতে সমন জারির আদেশ দেন। ওই বছরের ১৭ সেপ্টেম্বর আদালত খালেদা জিয়াকে ৫ অক্টোবরের মধ্যে স্বেচ্ছায় আত্মসমর্পণ করতে বলেন। তা না হলে গ্রেফতারি পরোয়ানা ইস্যুসহ আইননানুগ ব্যবস্থা নেয়ার হুশিয়ারি দেন। এরপর বেশ কয়েকটি ধার্য তারিখে উপস্থিত না হলে ১২ অক্টোবর খালেদা জিয়ার বিরুদ্ধে গ্রেফতারি পরোয়ানা জারি করেন আদালত।\nঢাকা সাংবাদিক ইউনিয়নের সাবেক যুগ্ম সাধারণ সম্পাদক গাজী জহিরুল ইসলাম ২০১৬ সালের ৩০ আগস্ট খালেদা জিয়ার অপর মামলাটি দায়ের করেন। ওই বছরের ১৭ নভেম্বর আদালত খালেদা জিয়ার বিরুদ্ধে গ্রেফতার পরোয়ানা জারি করেন। মামলার অভিযোগে বলা হয়, খালেদা জিয়ার একাধিক জন্মদিন নিয়ে ১৯৯৭ সালে ১৯ ও ২২ আগস্ট দুই জাতীয় দৈনিকে প্রতিবেদন প্রকাশ হয়। ওই প্রতিবেদন অনুযায়ী তার এইচএসসি পরীক্ষার মার্কশিট অনুযায়ী জন্মতারিখ ১৯৪৬ সালের ৫ সেপ্টেম্বর। ১৯৯১ সালে তিনি প্রধানমন্ত্রী থাকাকালে একটি দৈনিকে তার জীবনী নিয়ে প্রকাশিত প্রতিবেদনে বলা হয় জন্মদিন ১৯৪৫ সালের ১৯ আগস্ট। তার বিবাহের কাবিননামায় জন্মদিন ১৯৪৪ সালের ৪ আগস্ট। সর্বশেষ ২০০১ সালে মেশিন রিডেবল পার্সপোর্ট অনুযায়ী তার জন্মদিন ১৯৪৬ সালের ৫ আগস্ট। বিভিন্ন মাধ্যমে তার পাঁচটি জন্মদিন পাওয়া গেলেও কোথাও ১৫ আগস্ট জন্মদিন পাওয়া যায়নি। এ অবস্থায় তিনি পাঁচটি জন্মদিনের একটিও পালন না করে ১৯৯৬ সাল থেকে ১৫ আগস্ট জাতির জনক বঙ্গবন্ধুর শাহাদাতবার্ষিকীর জাতীয় শোকদিবসে আনন্দ উৎসব করে জন্মদিন পালন করে আসছেন। শুধু বঙ্গবন্ধু ও তার পরিবারের সুনাম ক্ষুণ্ণ করার জন্য তিনি ওইদিন জন্মদিন পালন করেন।


৩০ অক্টোবর, ২০২০, ১১:৩৮ পূর্বাহ্ণ আন্তর্জাতিক প্রিন্ট\nঅনলাইন ডেস্ক: ফ্রান্সের একটি গির্জায় যে ব্যক্তি দুই নারীসহ তিনজনকে ছুরিকাঘাতে হত্যা করেছে, তিনি কয়েকদিন আগে তিউনিসিয়া থেকে এসেছিলেন বলে জানা গেছে। অভিযুক্ত ২১ বছর বয়সী ওই ব্যক্তির কাছ থেকে ইতালির রেড ক্রসের কাগজ উদ্ধার করা হয়। গত মাসে এক অভিবাসীবাহী নৌকায় ইতালির ল্যাম্পেডুসা দ্বীপে আসার পরে ওই কাগজটি তাকে দেয়া হয়েছিল বলে জানা গেছে।\nপুলিশ তাকে গুলি করায় তিনি গুরুতর অবস্থায় হাসপাতালে রয়েছেন।\nনিস শহরের নটরড্যাম গির্জায় বৃহস্পতিবারের হামলার শিকার একজনকে প্রায় শিরশ্ছেদ করা হয়েছে।\nদেশটির প্রেসিডেন্ট ইমানুয়েল ম্যাক্রঁ বলেছেন যে এটি একটি “ইসলামপন্থী সন্ত্রাসী হামলা”।\nমি. ম্যাক্রঁ বলেন, “গির্জা এবং স্কুলের মতো জনসমাগম স্থানগুলোতে সুরক্ষার জন্য সৈন্য সংখ্যা তিন হাজার থেকে বাড়িয়ে সাত হাজার করা হবে। দেশটিতে সর্বোচ্চ নিরাপত্তা সতর্কতা জারি করা হয়েছে।”\nবৃহস্পতিবারে ছুরিকাঘাতের এই ঘটনা এ মাসের শুরুর দিকে প্যারিসের উত্তর-পশ্চিমের একটি স্কুলের কাছে আরও একটি হামলার কথাই মনে করিয়ে দিয়েছে।\nকয়েকজন ছাত্রকে নবী মোহাম্মদের বিতর্কিত কার্টুন দেখানোর কারণে কয়েকদিন পর স্যামুয়েল প্যাতি নামে একজন শিক্ষককে শিরশ্ছেদ করা হয়েছিল।\nনিস হামলার সন্দেহভাজনকে পুলিশ গুলি করার আগে সে বারবার “আল্লাহু আকবর” বলে চিৎকার করছিল বলে জানা গেছে।\nবর্তমানে, সন্ত্রাসবিরোধী প্রসিকিউটররা এ বিষয়ে তদন্ত শুরু করেছেন।\nহামলাকারীর কাছ থেকে একটি কোরান, দুটি টেলিফোন এবং একটি ১২ ইঞ্চি ছুরি পাওয়া গেছে বলে জানিয়েছেন দেশটির প্রধান সন্ত্রাসবিরোধী প্রসিকিউটর জ্যঁ-ফ্রাসোয়া রিকার্ড।\n“আমরা হামলাকারীর একটি ব্যাগও পেয়েছি। এই ব্যাগের পাশে দুটি ছুরি ছিল যা আক্রমণে ব্যবহৃত হয়নি,” তিনি আরও বলেন।\nপুলিশ সূত্র বলছে হামলাকারীর নাম ব্রাহিম আউইসাউই।\nনিস সফরের পরে, মি. ম্যাক্রঁ তার বক্তব্যে বলেন: “যদি আমাদের আবারও আক্রমণ করা হয় তবে সেটা হবে আমাদের স্বাধীনতার মূল্যবোধের ওপর হামলা, আমাদের মাটিতে মুক্তভাবে চলার ওপর হামলা, যা কোন সন্ত্রাসবাদের সামনে মাথানত করবে না।\n“আমি আবারও স্পষ্টভাবে বলতে চাই, আমরা কোনও কিছু সমর্পণ করব না।”\nবৃহস্পতিবার আরও দুটি জায়গায় হামলা হয়েছে, একটি দক্ষিণ ফ্রান্সে এবং আরেকটি সৌদি আরবে।\nপুলিশকে আগ্নেয়াস্ত্র দিয়ে হুমকি দেওয়ার পর ফ্রান্সের দক্ষিণাঞ্চলীয় আভিগনন শহরের কাছে মন্টফ্যাভেটে একজনকে গুলি করে হত্যা করা হয়।